
Iluzia „dacică“ 
de Aurel A. Mureșşianu 
VI 


Din cele constatate de noi în studiul de față pe temeiul ana- 
lizei critice a rezultatelor cercetărilor ştiinţifice de până acum asu- 
pra marei probleme etnice a Traco-Geto-Dacilor, putem trage ur- 
mătoarele concluzii fundamentale: 

a. Indoiala lui Herodot asupra exactității ştirilor comunicate 
de el, exprimate de el însuși în cartea VII, cap 151, a Istoriei sale!) 
m'a fost luată în mod suficient în seamă de cătră istoricii şi geo- 
grafii următori, așa că „părintele istoriei“ poate fi considerat ca 
unul dintre principalii vinovaţi de încurcătura haotică care a stă- 
pânit şi stăpâneşte, în parte, până astăzi în ştiinţă asupra istoriei, 
geografiei și etnografiei regiunilor nord-estice ale Europei din 
anticitate. 

b. Slabele cunoştinţe geografice ale autorilor următori, măr- 
turisiriie chiar şi de Strabon, cel mai critic dintre ei, n'au făcut 
decât să mărească confuziunea; căci lipsindu-le informaţiile precise 
asupra marilor transformări etnografice survenite în regiunile amin- 
tite, în urma marilor migrațiuni de popoare şi a nesfârşitelor răz- 
boaie, ei au aplicat şi pentru epocele mai târzii stări de lucruri şi 


;) Vezi cap. UI, aliniatul 2, al lucrării de faţă. Vorbind despre „Neuri“, 
cari ar îi locuit la Nordul „Schitiei“, în vecinătatea „Agathyrsiior“, Herodot 
scrie: „Schiţii şi Elinii locuitori în Schitia spun că tiecare Neur se trans- 
formă odată întrun an în lup, devenind după aceasta iarăşi om. Dar ei nu 
pot să mă facă să cred acest lucru. Totuşi ei afirmă aceasta și jură chiar că 
este așa“ (Cartea IV, cap. 105). 

numiri de popoare care nu mai corăspundeau realităţii, astiel că 
un istoric de talia lui Ammian Marcelin, voind să descrie „Tracia“, 
a fost nevoit să recurgă la intormaţiile şi constatările sale proprii 
din cauza „contrazicerilor“ autorilor vechi. 

c. Neputând delimita exact, din cauzele arătate mai sus și 
din pricina stării primitive a culturii şi a nestatorniciei alcătuirilor 
lor sociale, întinderea etnică a popoarelor din ţinuturile amin- 
tite, autorii vechi s'au mărginit la generalități, numind grupuri în- 
tregi de popoare după numele celui mai puternic sau cunoscut 
dintre ele, dând asttel naştere numirilor generale geografice, în locul 
celor etnice, naționale sau politice. 

d. Aceste nume generale sau colective au fost datorite în 
primul rând popoarelor sau triburilor cuceritoare; ele au trecut în 
cele mai multe cazuri şi asupra neamurilor de altă rasă supuse 
de ele, dăinuind uneori la acestea chiar şi după dispariţia sau 
desnaţionalizarea celor dintâi. Pildă eclatantă avem în însăși ori- 
ginea numelui oriental asiatic a! „Geţilor“ care a trecut mai târziu 
Şi asupra marei mase a popoarelor din masivul carpatic, dela 
Nordul Dunării și chiar şi dela Sudui ei, pentruca, după o între- 
buințare îndelungată şi frecventă, mai ales la autorii elini din 
primele veacuri de dinaintea erei noastre, să dispară, pe la mij- 
locul veacului [. după Hristos, aproape cu totul din uz.!) 

e. Nu numai transmisiunile de nume de popoare n'au fost 
suficieut observate de autorii vechi, dar nici schimbările ulterioare 
și frecvente survenite mai ales în urma migrațiunilor lor — ate- 
state mai cu seamă de Strabon — aşa că s'a întâmplat ca unul si 
acelaşi popor să aibă, în epoci diterite, numiri diferite, sau în ace- 
laşi timp, mai multe numiri, după regiunile pe care le ocupa. Cea 
mai eclatantă pildă a confuziei pricinuire de acest obiceiu al nu- 
mirii popoarelor la autorii vechi, este numele „Tracilor“ pe care 
unii dintre ei îl dădeau şi populaţiei fundamentale a Schitiei şi 


1) Cel din urmă autor care amintește pe „Geţii“ din regiunile carpato- 
dunărene este Pliniu cel bătrân. Ptolemeu, care descrie amănunţit aceste ți- 
nuturi, nu mai cunoaște decât pe Tyra-geţii și Pien-ciții din Nord-Vestul 
Carpaţilor. In veacul al treilea d. Hr. numele Get trecu asupra Goţilor, și 
mai târziu, mai ales la autorii bizantini, asupra Slavilor, iar în evul de mijloc 
şi asupra popoarelor baltice (vechii Prusieni, Leii, Livanii, latvingii etc.). 

Sarmaţiei și care a făcut pe învățați ca, în loc să caute înrudirea 
apropiată a majorității populaţiunei cuprinse subt acest nume 
geografic!) cu grupul letto-vendo-slav al popoarelor indogerma- 
nice, i-au făcut să se aventureze în Orientul iranic, căutând să 
dea acestei pretinse rase şi „naţiuni“ o definiție şi poziție spe- 
cială în Europa pe care n'a avut-o niciodată. 

$. Din examinarea critică a tuturor izvoarelor vechi și din 
comparaţia lor cu rezultatele de până acum ale cercetărilor arheo- 
logice şi antropologice, reiese lămuritt că populația bazinului Du- 
nărean era în marea ei majoritate în strânse legături de origine 
și de rudenie cu rasele centrale europene, nordice, vestice și ră- 
săritene și numai înrr'o măsură mai mică cu rasele orientale cuce- 
ritoare, care au provocat şi marea invaziune „schitică“ din întâia ju- 
mătate a întâiului mileniu de dinainte de Hr. 

g. Ivit mai întâi în scrierile lui luliu Caesar, la hotarele dela 
Răsărit ale „Germaniei“ geografice, numele Dacilor n'a fost decât 
o nouă expresie geografică pentru denumirea întregei populaţii a 
teritoriilor dintre Dunăre şi Vistula, teritorii, care mai “nainte fă- 
cuseră parte din Schitia, Tracia şi Sarmaţia autorilor vechi, locuite 
de reprezentanți ai aproape tuturor raselor europene, dela fondul 
comun înrudit cu „Tracii“ de Miazăzi şi până la puternicele pe- 
netrații schito-sarmate, celtice şi germano-bastarnice. Acest terito- 
riu vast neformând niciodată un stat naţional şi unitar în înţelesul 
de astăzi al cuvântului, Dacia politică de dinainte de Romani, în 
extensiunea dată ei chiar şi de unii istorici mai noi nu este decât 


1) La dovezile aduse de noi până acum despre întrebuințarea numelui 
„Tracilor“ în înţeles pur geogratic putem adăoga o mulțime altele. Appianos 
din Alexandria, unul dintre cei mai de seamă istorici ai veacului al 2-lea d. 
Hr., vorbind despre aliații din Europa ai puternicului rege pontic Mithradates 
Eupator, spune că i s'au aliat şi „triburile zrace care locuesc la Istru sau în 
munţii Rhodope și Haemus și între acestea tribul /or cel mai viteaz: Bastaraii“. 
Se ştie că şi Herodot amintește pe „cei mai viteji dintre Traci“, aceștia însă 
nu erau la el Bastarnii germanici, ci „Geţii“ (istoria, IV, 93). Scriitorul bi- 
zantin Theophanes înșiră printre „Traci'“ și pe Goţi. EI scrie că împăratul 
Anastase „a trimis în anul 502 împotriva Perşilor o oaste compusă din Goţi, 
Beși şi alte neamuri irace“. Plutarh spune în biografia cuceritorului Mace- 
doniei, Amilius Paulus (an. 168 în. d. Hr.) că „7racii“ auxiliari ai armate. 
vrăjmaşe erau „de statură uriașe“ "Tocmai așa caracterizează alți autori pe 
Bastarni etc. etc. 

un product al legendei,!) neapărând pe aceste teritorii, înainte de 
întemeierea Daciei romane decât confederații efemere între căpete- 
niile și „regii“ schiţi, sarmați, bastarni, geți şi daci, având fiecare 
stăpânirea lui deosebită, fiind de multe ori chiar înruditi unii cu 
alţii, dar şi luptându-se adeseori între ei.*) 


1) S'a afirmat că Menennius Agrippa, ginerele lui August și învingă- 
torul dela Actium ar fi cunoscut existența unei „Dacii“ mărginite „la Răsărit 
cu deșertul Sarmaţiei, la Vest cu râul Vistula, la Nord cu Oceanul şi la Sud 
cu Dunărea“ (Dacia, Getica, finiuntur ab oriente desertis Sarmatiae, ab oc- 
cidente flumine Vistula, a septentrione Oceano, a meridie flumine Histro). 
Insăşi întrebuințarea la plural! a verbului „finiuntur“ dovedește — dacă nu 
este cazul unei interpolări mai târzii a numelui Daciei — că avem de a face 
cu o pură noțiune geografică. Cel mai însemnat geograf roman din veacul 
1. după Hr., Pomponius Mela, nu cunoaște la Nordul Dunării, între „Tracia“ 
și „Germania“ decât „Sarmaţia“ şi „Schitia europeană“ și nu știe nimic de- 
spre existența unei „Dacii“, fie chiar și numai ca expresie geografică. Nici 
Pliniu cel bătrân, care citează și pe Agrippa, nu cunoaște la Nordul Dunării 
decât „teritoriul“ (tractum) locuit de „popoarele schitice“* (Scytharum gentes), 
între care numără și pe „Daci“ (Hist., IV, 25). Impăratul August, care a îm- 
pins stăpânirea romană până la Dunăre, nu ne vorbeşte, în celebrul Monu- 
mentum Ancyrianum, decât de „popoarele dacice, pe care oastea sa condusă 
peste Dunăre le-a silit să sufere împărăţia poporului roman“ (trans Danu- 
bium ductus exercitus meus Dacorum gentes imperio populi Romani perferre 
coegit). 

2) In afară de egemonia trecătoare a „celui mai mare dintre regii Tra- 
ciei'', Burevista, și în afară de puternica coaliție organizată de Decebal, nu 
întâlnim în monumentele literare vechi, decât menţiunea câtorva nume de 
„regi“ stăpânitori peste unele ţinuturi mai mici în diferitele regiuni din Nor- 
dul Dunării. Pe timpul lui Filip Il al Macedoniei apare ca stăpânitor al ţinu- 
turilor dela gurile Dunării „regele schitic Afheas“. Tot aici pare a îi stăpânit 
și regele „tracic“ cu nume gotic (bastarn ?) Corhelas (Gudila al lui lornandes). 
Puternicul rege al Traciei, Lysimach, poartă, ceva mai târziu, război cu regele 
„Tracilor“ din Nordul Dunării, Dromichaites, arătat de alții ca rege al „Ge- 
ţilor“. "Tot un rege „get“, cu nume gotic (bastarn?) este Scory/o din cuno- 
scuta anecdotă a lui Frontinus (Coryiia al lui lornandes). lustinus (XXXI, 3) 
ne povesteşte despre lupta înverşunată a regelui „,Geţilor“ Oroles cu Ba- 
starnii (pe la începutul veacului al 2-lea în. de Hr.) Tot un rege „get“ cu nu- 
mele fRoles apare pe timpul victorioasei ofensive a guvernatorului Macedo- 
niei, Marcus Licinius Ciassus, din anul 29 înainte de Hr., luptând ca aliat al! 
Romanilor, împotriva altor regi „geți“ dela gurile Dunării: Dapyx și Zyraxes 
(Dio Cassius, LI, 26). Dio ne spune la alt loc că expediţiunea s'a făcut îm- 
potriva „Dacilor“ şi a „Basfarnilor schitici“, şi că în cetatea Genucla a lui 

h. Cu toată părerea contrară a unor învăţaţi de seamă, nu 
se poate nega existența, în regiunile schito-sarmato-geto-trace, a 
unei clase stăpânitoare de aceeaşi origine peste popoare de rasă 
diferită, clasă formată din cuceritorii străini, chiar dacă aceştia 
s'au contopit mai târziu cu indigenii. Dovadă nenumăratele nume 
identice sau asămănătoare dintre căpeteniile schito-geto-trace, celto- 
illyrice și mai ales între cele suevo-bastarno-gotice și cele slave 
de mai târziu. Deosebirea de rasă dintre stăpânitori şi stăpâniţi 
este mărturisită pentru unele popoare (Schiţi, Sarmaţi, Dardani, 
Macedoneni, Suevi etc). chiar și de autorii vechi şi este confir- 
mată și de cercetările antropologice ale tipurilor barbare din mo- 
numentele sculpturale antice. Astfel se poate constata o deosebire 
de tip şi rasă, deoparte, între „Dacii“ din clasa „pileaţilor“ şi 
„regii“ lor, iar de alta între „Dacii“ din clasa „comaților“ și cei- 
lalți barbari supuşi din aceste regiuni. Pe când cei dintâi tradează 
tipul nordic dolicocefal şi pe cel oriental sau schitic veritabil, 
mongoloid, Dacii „comați“ arată asămănări frapante cu așa nu- 


Zyraxes, fugit la Schiți, Cassius a găsit și „steagurile luate de Bastarni lu: 
Caius Antonius“, înainte cu 30 de ani. Intre șefii popoarelor dela Dunăre Dio 
aminteşte și pe „regele Bastarnilor“, Deldon. Cel dintâi „rege“ pe care-l putem 
așeza, pe temeiul celor relatate de Florus (IV, 12, 18), cu preciziune în re- 
giunile Transilvaniei, este faimosul Cotison sau Coson, amintit și de Horațiu 
(Daci Cotisonis agmen), aliatul lui lunius Brutus împotriva triumvirilor Octa- 
vian (August) și Antoniu. Dela regele Cotison — considerat de unii istorici 
moderni: drept „rege al Odrysilor“* traci — ne-au rămas și vestiţii „„Cosoni“ 
de aur, bătuţi de însuși Brutus, din cari s'au găsit o mulțime în Ardeal. Tot 
pe timpul lui Cotison se face amintire și de un alt rege „get“, Dicornes, 
despre care Plutarch ne spune, în biografia lui Antoniu, că era aliatul acestuia. 
Dio Cassiu, care ne istoriseşte de mai multe ori năvala peste Dunăre a 
Dacilor şi mai cu seamă a Bastarnilor, ne spune că Antoniu na avut prea 
mult folos de pe urma acestei alianțe, fiindcă „Dacii trăiau hărțuindu-se ei 
între ei“ (Dio C., 51, 22). Nici chiar Decebal nu apare ca unicul rege al ţinu- 
turilor dintre Carpaţii nordici și Dunăre, căci Aureliu Victor scrie clar în 
biografia lui Traian că acesta „a supus și națiunile Dacilor pileați și ale 
Sacilor (Schiţilor — A. A. M.) de subt stăpânirea regilor Decebal și Sardoniu 
(domitis... Dăcorum pileatis Sacisque natonibus, Decibalo rege ac Sardonio). 
Monetele găsite în regiunile gurilor Dunării ne au păstrat și numele regilor 
schito-bastarni: Tanusa, Charaspes, Acrosandru, Canites, Sarias, etc. 

mitul tip dinaric, constatat şi astăzi mai ales la Slavii din Nord- 
Estul Carpaţilor şi la Sârbi, descendenţii lor.!) 

i. Formând și în vechime un adevărat „bulevard“ al Europei, 
regiunile „traco-geto-dacice“, au fost atinse de aproape toate mi- 
grațiunile şi năvălirile de popoare, al căror centru dinamic au tost 
regiunile dintre munţii Urali şi platou! Iranului. Aceste migraţiuni, 
care par a îi fost cu atât mai dese și mai puternice cu cât ne 
îndepărtăm mai mult în trecut, au avut o influență decisivă asupra 
evoluției popoarelor Europei. Impingând spre Miazăzi neamurile 
puse de ele în mişcare, ele au creat, între altele, şi legătura de 
rasă şi limbă dintre locuitorii dela Nordul și Sudul Dunării. Căci 
deși s'a dovedit și se dovedeşte existența în Peninsula Balcanică 
şi Asia Mică a unei rase mediterane mai vechi, brune și brachi- 
cefale —- a cărei resturi în anticitate le formau așa numiții Pelasgi, 
Lelegi și unii dintre lllyri — totuşi majoritatea locuitorilor „Tra- 
ciei“ este arătată de Aristoteles, Hippocrates, Galenus și alţii ca 
având întru toate înfăţişarea „Schito-Germanilor“ nordici (între 
cari trebue să înțelegem şi pe strămoşii Letto-Slavilor de astăzi): 
părul „deschis“ (blond) sau „roșcat“, pielea „albă“, ochii „al- 
Daştri“, statura „înaltă“, şi a. m. d. Aceste transformări par a fi 
avut loc mai ales, după marea invazie schito-cimmeriană, deoarece 
„Tracii“ primitivi ai lui Herodot nu mai seamănă de loc în 
traiu şi în obiceiuri cu „Tracii“ lui Homer. Inainte de întemeierea 


1) Regiunile din Nord-Estul Carpaţilor au tost locuite în anticitate de 
faimoșii Costoboci (citeşte Costoboki), considerați de toată lumea ca „Daci“. 
Constantin Porfirogenitul, vorbind despre locurile de unde a pornit în sec. 
VII. migrațiunea spre Sud a Sârbilor ne spune că ţara lor de origine „de 
dincolo de Turcia“, deci la Nordul Ungariei — Bizantinii numeau pe Unguri și 
„Turci“ — se chema Boiki (De Admin. Imperii, cap. 32). Locuitorii regiunilor 
sud-estice ale Galiției, dintre izvoarele Prutului şi valea de sus a Nistrului, 
s'au chemat însă până în vremile mai nouă Boiki (Bojki), în sing. Boiok, cuvânt 
pe care Schafarik îl derivă dela vechiul slav bojek = strenuus (voinic, viteaz). 
Schatarik a și fost unul dintre cei dintâi care a crezut în identitatea regiunii Boiki 
a Portirogenitului cu Boikii galiţieni (Op. citat, vol. II, p. 243). Cu toată con- 
lroversa care există și astăzi între slaviști în legătură cu locul de origine al 
Sârbilor, identitatea  Boikilor de mai sus cu Costo-Borii „daci“, locuitori şi 
unii și alții în Galiţia răsăriteană, devine, prin completa ei concordanţă cu 
ultimele constatări antropologice, cu desăvârşire clară. De altfel şi Schafarik 
număra pe Carpi și pe Costoboci între Slavi. 

Daciei romane, einografia regiunilor carpato-dunărene a suferit în 
mai multe rânduri schimbări și prefaceri radicale. Romanii n'au 
făcut decât să continue această operă, disolvantă și creatoare în 
acelaşi timp, mutând în sudul Dunării și în alte provincii ale im- 
periului şi supunându-le disciplinei militare şi vieţii agricole, ne- 
sfârşite mase de oameni şi înființând pe locurile golite, ca tot 
atâtea promontorii izolate de lumea barbară dela Nord, mai întâi 
în preajma Dunării și mai târziu şi în Banatul, Ardealul de Vest 
și Oltenia de astăzi, tot atâtea colonii puternice şi înfloritoare. 
Dacia lut Traian n'a cuprins în sine decât numai o parte a ţinu- 
turilor așa zise „dacice“, colonizarea ei a fost una dintre cele mai 
radicale şi viața ei una dintre cele mai pronunțat romane între 
toate provinciile imperiului.!) 


Acestea sunt în liniamente generale concluziile noastre de 
până acum. 

Inainte de a demonstra că şi cercetările linguistice din tim- 
pul din urmă nu fac decât să confirme, în esența lor, constatările 
noastre de până acum pe teren istoric, arheologic etnologic şi 
antropologic şi înainte de a ajunge la concluziile noastre definitive 
asupra limbii și naționalității locuitorilor ținuturilor „dacice“, de 
dinaintea expansiunii romane, vom supune unei examinări mai 
aprofundate chestiunea originei numelui „get“. 

Induşi în eroare de Herodot, care nu aminteşte pe Geţii 
propriu ziși decât între Dunăre şi Haem — pentrucă despre Nor- 
dul Dunării el nu știa, precum am văzut, aproape nimic — învă- 
țații sau îndoit de identitatea de origine a Geţilor dela Dunăre 
cu ceilalți numeroşi „Geţi“ din ţinuturile nord-estice ale Europei 
până la Urali şi Marea Caspică. loan Christian Engel, „preaves- 
titul Engel“ al lui Şincai, a fost unul dintre cei dintâi care, sedus 
mai ales de pasajul confus din Dion Cassiu. despre care am vorbit 
la cap HI al studiului nostru, a formulat teoria originei sud-danu- 

1) In momentele epigraiice ale provinciei Dacia se găsesc cu mult mai 
puține nume neromane sau romanizate (în cea mai mare parte grecești) decât 
de pildă în înscripțiile provinciei Pannonia. Mai ales în monumentele tune- 
rare ale acesteia găsim o mulțime de nume de origine celto-illyrică, pe când 
in cele din Dacia nu găsim nici măcar unul singur despre care am putea 
spune cu preciziune că este „dacic“, iar nu traco-bes, dardanic, pannonic, 
illiric etc. etc. 

biene a „Tracilor“ şi deci, implicit, a „Geţilor“ şi „Dacilor“,!) teo- 
rie căreia i-a dat mai târziu o desvoltare mai amplă, cu sprijinu [ 
unui aparat științific mai mare și învățatul ceh Schafarik. Teoria 
lui Schafarik a fost adoptată, ca fiind a unui mare slavist, şi de 
invățatul nostru Hașdeu şi după el, de A. D. Xenopo! și cei mai 
mulți dintre istoricii noştri următori. Cercetările speciale, mai ales 
linguistice, asupra „Tracilor“, din ultimele decenii ale veacului 
trecut, au deschis însă nouă orizonturi în fața problemei numai la 
aparență rezolvate, a etnicului lor. Wilhelm Tomaschek (1841-1906), 
profesor de liceu la Viena şi mai târziu de Universitate la Graz, 
cel mai harnic scormonitor al trecutului „Tracilor“, constata, prin 
anii 90 ai veacului trecut, că Tracii se compuneau din două stra- 
tari etnice, unul sudic şi altul nordic, fapt care reiese şi din con- 
trastul dintre cultul (orgiastic şi dionysiac) al triburilor trace de 
agricultori de pe țărmul Mării Egee, înrudit cu al Tracilor din 
Asia Mică, şi între lumea mitologică (Sagenwelt) a celorlalți Traci, 
economi de vite şi păstori, care arată o înrudire mai mare cu aceea 
a popoarelor nordice și cu deosebire a Germanilor“.?) EI ajunse 
la convingerea că „regiunile dela râul Strymon şi până la Bosfor" 
au primit numele de „Thracia“ dela emigranții nordici; că în acest 
nume s'au contopit și resturile popoarelor autohtone de aici“ 5) şi că 
„tara de origine a Tracilor (das thrakische Stammland)“, trebue 
căutată la Nord în ţinuturile „încunjurate de coroana de munți a 
Carpaţilor care a adăpostit în tot timpul anticității cea mai verita- 
bilă parte a neamurilor trace“.*) 

Este unul dintre marile și incontestabilele merite ale lui 
Vasile Pârvan de a fi dovedit, mai cu seamă prin studiile sale 
arheologice, falsitatea teoriei originei sudice a „Geto-Dacilor“ şi 
apartenenţa lor din toate punctele de vedere la grupul popoarelor 
Europei centrale. Cu toate părerile lui, mult prea exagerate, asupra 
importanței politice, a „unităţii naționale“ şi a extinderei lor, el 
merge mai departe chiar decât Tomaschek, afirmând că deși „în- 
rudiţi“, Geto-Dacii sunt un popor „deosebit“ de acela al Tracilor 


1) Joh. Christiani Engel, Comnentatio de expeditionibus Traiani ad 
Danubium, Vindobonae (Viena), 1794, p. 46 și urm. 

2) Die alten Thraker, |. p. 112. 

3) bideu, p. 53, 

4) Ibidem, p. 9 şi 53, 

sudici, cu toate că, în ce priveşte etnicul lor, el îi consideră ca și 
Tomaschek — nu fără a ajunge în contrazicere cu afirmările de 
de mai sus — ca făcând parte tot din aşa numitul grup lingu- 
istic „traco-phrygio-armean“. Pârvan a dovedit că regiunile dela 
Nordul Dunării au avut, începând cu epoca de bronz, mult mai 
multe legături cu Apusul, Nordul şi Răsăritul Europei decât cu 
Sudul greco-mycenian şi că în primele decenii ale primului mi- 
leniu.în, de Hr. ele au aparținut „unităţi culturale a Europei cen- 
trale, dela Italia şi Alpi până la Carpaţii moldoveni şi Dunărea 
scythică“ (Getica, p. 757), iar mai târziu ele au fost cu totul 
aservite influenţei schitice orientale și apoi celei celtice apusene. 
O migrațiune mai mare dela Sud spre Nord nu se poate constata 
arheologiceşte, întru cât și obiectele de origine greacă găsite pe 
teritoriile dela Nordul Dunării (monete, vase și mai ales amiore) 
nu sunt decât obiecte de „import“ aduse de Grecii din cetățile 
dela Marea Neagră, iar celelalte obiecte metalice sunt aproape 
toate de fabricaţie nordică. 

Și în ce privește înrudirea „Geţilor“ dela Dunăre cu ceilalți 
„Geţi“ dela Nord şi Răsărit, Pârvan are vederi mult mai largi 
decât ceilalți istorici români, socotind ca aparținând familiei „geto- 
dace“ și pe „Tire-geţii“ din regiunile râului Pina, afluent al Ni- 
prului, din Polesia (Polonia răsăriteană). 

Inainte de a încerca să dovedim și prin mijlocirea rezul- 
tatelor de până acum ale linguisticei, înrudirea mai apropiată a 
Dacilor şi Tracilor propriu ziși cu așa numitul grup „letto-slav“ al 
populaţiei centrale şi nord-estice a Europei, decât cu firii (Ilyrii!) 


1) In istoriografia europeană a fost dominantă părerea că Illyrii (în la- 
tina veche Hiluri) și Tracii au fost două „popoare“ înrudite de aproape între 
ele. Aceasta o afirma şi Schafarik, deși el susținuse că o parte a „Iilyrilor“ 
și în primul rând „Eneţii“, sau „Veneţii“ dela Marea Adriatică — amintiţi și 
de Herodot — nu erau decât rămășițele marelui grup slav sud-vestic, distrus 
sau alungat peste Dunăre de Celţi (op. cit., vol. [., p. 468). Pe baza aceasta 
Haşdeu în al său „Strat și substrat“ a formulat teoria originei comune a tu- 
turor popoarelor balcanice, considerând și pe Albanezi ca descendenți ai 
Tracilor. După Hașdeu Tracii au tost „ultimii Arieni emigraţi în Europa“ 
Şi aşezaţi peste „substratul pelasgic“ al Peninsulei. Rezultatele mai nouă ale 
ştiinţei dovedesc însă din ce în ce mai mult că această teorie a fosi cu totul 
greşită și că Illirii şi Tracii — socotiți fireşte în sens restrâns iar nu larg 

și cu celelalte rămășițe ale populaţiei mai vechi a Peninsulei — 
dela care se trag Albanezii de astăzi — ne vom opri un moment la 
urmele linguistice lăsate în Europa de invaziile orientale, începând 
cu vremurile cele mai vechi şi până în evul de mijloc, urme care, 
aruncă o lumină clară și asupra originei numelui „Get“. 


geogratic — au fost formaţi din elemente etnice cu totul diferite. Despre 
evoluția științifică a nouelor teorii vom vorbi ceva mai jos, când vom atinge 
chestiunea înrudirii liguistice albauo-române. Amintim numai aici că şi Pârvan 
o aprobă scriind: „A pune pe Illiri la un loc cu Tracii e egal cu a face din 
Celţi şi Germani o singură națiune“ (Geţica, p. 295). In ce priveşte definiţia 
„naţionalității“ Ilirilor trebue să procedăm cu aceleaşi rezerve ca și la cele- 
lalte numiri de popoare din anticitate care, trecând peste limitele lor spe- 
citice dela început, au devenit simple expresii geografice. Appian din 
Alexandria ne spune lămurit că pe timpul Grecilor Illyria avuse un înţeles 
mai restrâns, dar că Romanii adăugară mai târziu la ea şi pe ,,Pannoni, 
Rhaeti, Norici şi Myzi“ așa că pe timpul lor „lllyria“ ajunsese a fi numele 
„comun“ al „tuturor popoarelor din dreapta Dunării“, dela Noric și până la 
Macedonia şi Tracia de Sud (ist. romano-illyrică, cap. 6). Despre vechiul și 
puternicul „rege illir“, Agron, Appian spune că stăpânirea „numai o parte a 
IMliriei“ (idem, cap. 7). Din faptul că Appian afirmă că „Romanii numără și'pe 
Pannoni la Illiri“ (ldem, cap. 14) se vede că era o oarecare deosebire între 
grupul de Sud „jilliric“ propriu zis și cel nordic „pannonic“. Appian numără 
între lliri pe toți locuitorii Da/maţiei și Dardaniei de mai târziu, iar Strabon 
numără printre „neamurile“ Pannonilor pe: Breuci, Andizeti, Ditioni, Piruşti, 
Mazaei și Daesitiani, locuitori la Nord de Dalmația și Dardania (Geogratia, 
VII, 5). lar Dion Cassiu, fost și guvernator a! Pannoniei, scrie: „Pannonii lo- 
cuesc lângă Dalmația şi la Istria, dela Noric şi până la Mysia (Moesia) eu- 
ropeană* (Cart. 49, cap. 34-38). Tot el ne spune că ei „aveau aceleași 
arme ca și Scordiscii“, faimoșii „Celţi“: odinioară atât de puternici cari locuiau 
în regiunile dela Sud-Vest de Banatul nostru de astăzi „amestecați cu nea- 
muri trace“ (Strabon, VII, 5). Și alte regiuni ale Pannoniei și chiar și ale 
Iliriei fuseseră împănate de „Celți'“. Tot dela Strabon știm că „lapodii“ (cei 
mai vestici dintre „lllyri“, vecini cu Italia, au fost „un neam amestecat de 
Celţi și litri“ (1bideni). Observaţia lui Julius Jung că in „Pannonia nu poate îi 
vorba de o naționalitate excluzivă“ (Roemer und Romanen in den Donau- 
laendern, Innsbruck, 1887, p. 84) pare a îi deci foarte justă, Totusi asămă- 
mănările numelor geografice şi a numelor de persoane pannonice şi illire 
sunt atât de mari încât linguiștii s'au văzut nevoiți să cuprindă atât pe Illiri 
cât şi pe Pannoni — cel puțin în majoritatea lor — într'un singur grup lin- 
guistic, grupul „illiro-pannon“. În sens mai larg, Iilirii sunt socotiți la grupul 
de popoare „pannono-illiro-messapic“, căruia a aparținut și o parte însem- 
nată a populaţiei răsăritene a Italiei. 


OBCU CLUJ 


— 205 — 


Puternica expansiune spre Europa a populaţiei dn Nord- 
Vestul Asiei, din epoca schitică şi post-schitică, a transplantat pe 
teritoriul acestui continent nu numai o mulţime de numiri etnice şi 
geogratice nouă, dar a făcut cunoscute și popoarelor celor mai 
indepărtate numele invadatorilor. Subt influența reminiscențelor 
grozave ale năvălirilor crâncene şi distrugătoare ale acestora s'au 
format cu timpul întregi cicluri de legende şi de povești, în care 
fantazia populară, pierzând noţiunea originală a adevărului istoric, 
dar păstrând încă în memorie numele cuceritorilor, le-a îmbrăcat 
în forme abstracte, dându-le înțelesul de „monştri, sălbatici, uriași“ 
etc. etc. Nu trebue să mergem mai departe decât până la teribila 
invazie a Hunilor, pentru ca să vedem numele lor întrând, subt 
forma ogre (dela Unnoigur sau Onogur, unul din numele Hunilor) 
în limba poporului francez şi luând, cu timpul, în legendele sale 
înțelesul de „uriaș mâncător de carne crudă“, iar subt forma Hiine, 
în limba Germanilor, tot cu înțelesul de „uriaș“. Nu va fi stând 
oare şi urgia românească în legătură cu tribul hunic al Urogi-lor 
în epoca împăratului roman răsăritean Marcianus Flavius (450-57)21) 
Numele Avarilor s'a păstrat la toate popoarele slave dela Nord 
în cuvântul Obr (rus. obrin, pol. obrzvm, ceheşte obr, slovăceşte 
obrin etc.) şi în înțelesul de ființe sălbatice, puternice, supraome- 
nești sau uriaşe“.?) La Slavii sudici există pentru noțiunea de 
„uriaş“ şi cuvântul ispolin, pe care Schafarik îl deduce dela nu- 
mele Spalei-lor înşiraţi de Pliniu (VI, 7) între popoarele Schitiei. 
Şi chiar şi în poveştile românești întâlnim „uriași' cu numele 
„Tătaru“. 

Există însă nume de popoare orientale întrate din vremuri 
mult mai vechi în limbile europene. In vechile mituri şi legende 
scandinave, adunate în celebrele Edda din veacurile 12 şi 13, în- 
tâlnim între „neamurile de uriaşi“ şi ființe dotate cu însușiri su- 

1) Inţelesul adevărat şi original al cuvântului „urgie“ reiese toarte bine 
din vechea zicală populară „a venit urgia peste ei“. Şi noţiunea de „exil“ al 
a) acestui cuvânt se potriveşte mai bine cu derivarea lui din epoca năvăli- 
rilor huno-mongole, decât cu înțelesul pur religios și ritual al cuvântului 
ereco-latin „orgia“. De altfel și Strabon (VII, 3) aminteşte la Răsărit de 
Nistru între popoarele schitice pe „Urgii (Ourgoi) nomazi cari lucrează toarte 
puțin pământul“. 

:) Niederle, op. cit. p. 73. 

praomeneşti pe „Thursi“ şi pe „descendenţii lor“, pe „lei“ (die 
Jăten), luând parte la războaiele cu „Asii“.!) Aceşti „Thursi“ și 
„leţi“ nu sunt decât urmaşii legendari ai Aga-Thursilor (Agathy- 
silor) şi Geţilor istorici, întraţi şi păstraţi subt înţelesul de „uriaşi“ 
aproape în toate limbile germanice.?) Tot în categoria acestor 
nume de popoare foarte vechi de origine răsăriteană trebue să 
punem şi numele „Ciud“ (Tschud) subt care popoarele de Răsărit 
ale Europei înțelegeau pe toate neamurile uralo-altaice sau fino- 
mongole din Nordul și Răsăritul ei.%) Şi numele Ciuzilor a urmat 
același proces de transformare, îmbrăcând cu timpul la popoarele 
aşezate mai la Vest, la Slavi şi chiar şi la Români și Unguri, în- 
țelesul de „uriași“ (în bulgara veche) de „monstru“ (la Poloni şi 
la Sârbi) şi de „minune“ sau „bizarerie“ la Români și la Unguri. 

Toate acestea dovedesc că expansiunea popoarelor orientale 
a cuprins în vremurile străvechi întreg continentul european, dela 
Peninsula Scandinaviei şi până la Marea Mediterană. De altfel, 
precum am văzut în capitolul precedent, însăşi arheologia a con- 
statat, încă din neolitic, asemănări foarte frapante între obiectele 
găsite în regiunile scandinave şi cele din Răsăritul Europei şi 
munţii Caucaz. Aşa se explică și răspândirea cea mare a numelui 
„Geţilor“, constatat istoriceşte în tot cuprinsul răsăritean al Europei 
polone şi rusești de astăzi. EI a fost odată numele real al unui 
neam de cuceritori cari şi-au intins într'un limp stăpânirea lor până 
în dreapta Dunării. 


1) Jakob Grimm, Deutsche Mythologie, p. 296 şi urm. 

2) In limbile scandinave fhurs sau thuss, în vechea germ. furs, în an- 
glosax. thyrs; apoi scand. itunn, anglosax. toten sau ten, svedez jătte, 
danez jette, vechiu germ. tzzan. Schafarik care propune aceste etimologii, 
de altfel foarte firești, (v. op. cit. |, p. 311), n'a avut însă nici idee de legă- 
tura lor cu invaziile Asiaticilor în Europa — „Asii“ legendelor scandinave — 
deși le considera ca numiri aparținătoare popoarelor „ciudice“ sau fino-uralice, 
răspândite odinioară în Europa pe un teritoriu mult mai mare și despre care 
știa că erau în parte de origine mongolică. El presupunea că cuvântul Gef 
avea înțelesul latinului — cola „locuitor“ și-l aducea în legătură cu grecescul 
wirna „țăran“, dela pza sau pij „pământ“. Greșala provinea și din faptul că 
el considera pe Geţii danubieni ca fiind de origine sudică. 

3) Schatarik, op. cit. p. 314. Având în vedere şi existența formei vechi 
slave șciud, Schafarik aduce acest cuvânt în legătură cu însuși numele Schy- 
thilor (Ibidem, p. 314). Rușii numesc și astăzi „Ciuzi“ pe unii Finezi. 

Orientalistul Strahlenberg afirmă că pe vremea lui (începutul 
veacului al 18-lea) Tătarii din Tobolsk şi Buchar dădeau numirea 
de Jaet sau Gaet-Tschudi (Ghet-Ciudi) popoarelor nomade şi pă- 
gâne dela Apus de munţii Imaus. El mai constatase că Tătarii 
numeau șesurile şi câmpiile gaedz sau gaez.!) De fapt toţi „Geţii“ 
istorici sunt pomeniţi mai ales pe şesurile din apropierea râurilor: 
„Geţii“ propriu zişi la Dunăre; „Tyre-giţii“ la râul Tyra (Nistru); 
„Pien-giţii“ la râul Pina; „Sargeţii“ la râul Sergatschka (2), în 
regiunea  Nişegorod-ului rusesc; „Ihyssa-geţii“ la râul Tschus- 
sowaja (?) la Ves de Urali etc.?) N'am văzut însuşi râul Physon 
sau Araxes, purtând la Greci numele Geta? N'am întâlnit și la 
Dunăre o localitate cu numele Egeta??) 

Istoricii şi linguiştii Nordului (Suedezul Gejer, Danezul Rask, 
Germanul Klaproth, etc.) au dovedit că regiunea Finnmarken din 
Nordul peninsulei Scandinaviei se chema în vechime Jotun-heimr şi 
că „leţii“ Eddei nu erau decât „Ciuzii“ finomongoli cari ajunseră în 
migrațiunile lor spre Vest şi în Scandinavia. Dar nu numai atât. In- 
treaga regiune de lângă Marea Baltică, locuită azi de Letto-Litvani 
purta în documentele latine medievale numele Samo-gitia sau Samo- 
gelia, iar popoarele lor numele de Getae.!) Între acestea se nu- 
mărau odinioară şi popoarele azi dispăruie, ale Prusienilor vechi şi 
ale ef-viezilor sau Jat-vingilor (pol. ladzvingowie) locuitori mai 
ales în regiunile Podlahiei şi Polesiei de azi, tocmai pe locurile 
Pien-giților lui Ptolemeu. Vechiul călugăr-cronicar polon Kadlubek 
(1161 — 1223) scrie despre aceşti Iatvingi „polesiani“, „erau de un 
neam cu Geţii sau Prusienii“ (Sunt Pollexiani Getharum sive Prus- 
sorum genus), atribuindu-le totodată şi aceeași credință în nemu- 
rirea sufletului şi reincarnaţiune, pe care o constatase Herodot 
și la Geţii dela Dunăre”) Presupunând totuşi că latvingii nu erau 
de origine Slavi %) Schafarik, nu ştim pe ce temeiu, îi considera 
drept urmași ai lasigilor dela Dunăre, pe cari el îi credea descen- 








1) Strahlenberg, op. cit., pag. 40. 

2) Schaftarik, op. cit. vol. |, p. 296 şi 304. 

3) Vezi cap. II al lucrării de față. Intre cuvintele asiatice întrate în 
limbiie europene încă din vremuri preistorice trebue pus, îără îndoială, şi 
Cuvântul gaid sau gais, cu care rămășițele Celţilor (Bretonii, irlandezii şi 
Scoțienii) numesc și astăzi „râul“. Pârvan spune despre numele Dacilor și 
Geţilor că sunt „greu explicabile“, însă „se arată a fi scythice“ (Getica, p. 236). 

denţi ai Sarmaţilor „iranici“. letvingii cari au avut în vechime o 
răspândire mut mai mare — urmele lor se găsesc şi în toponimia 
Galiției — au fost vestiți în evul de mijloc mai ales prin luptele lor 
roice cu Polonii și Rușii. „Din cauza credinței lor (în nemurirea 
sufletului), scrie Schatarik, ei nu fugeau niciodată, nici nu se lăsau 
prinşi de vii, preferind moartea împreună cu femeile lor“. Nu este 
această purtare identică cu aceea a „Dacilor“ de pe Columna 
lui Traian ? 

Având în vedere vastitatea teritoriului cuprins de invaziunile 
„Schitice”, „thursice“, ciudice“ şi „getice“, urmate în mai multe 
serii consecutive și încă din vremurile preistorice, vom înţelege 
toarte bine de ce aceste invazii deși foarte puternice!) n'au pulul să 
întemeieze aproape nicări stăpâniri durabile şi națiuni compacte“ și 
de ce atâi numirile „schit” cât şi „set“ au trecut asupra unor gru- 
puri întregi de popoare eterogene, care au păstrat numele, impuse 
lor de pe cuceritorii aziatici, chiar şi dupăce aceștia au dispărut cu 
totul în masele lor. 


1) Schatarik, op. cit. [., 312. 

>) Kadlubek, Historia polonica, IV, 19. — Vechea limbă „prusiană“, 
dispărută în veacul al 18-lea, tăcea parte împreună cu limbile lettă şi litvană, 
din grupul limbilor „baltice“, înrudite de aproape cu limbile slave, cu care 
impreună se și socotesc la aşa numitul grup linguistic „letto-slav“. 

:) Părerile celorlalți doi cronicari poloni mai târzii, Dlugosz şi Kromer, 
diferă întru câtva de aceea a lui Kad!ubek. Diugosz accentuează numai „ma- 
rea asămănare“ (magna contormitas) a limbei latvingilor cu prusso-litvana, 
iar Kromer susţine că „era totuşi deosebită de a Siavilor şi Litvanilor“ (di- 
versa propus a Slavis et Litvanis). Slavistul ceh Niederle numără pe latvingi 
intre „triburile livanice“ (op. cit, vol. |. p. 188). 

+) Nu numai expansiunea sudică „schito-getică“, ci şi cea nordică 
„thurso-ciudică se vede a fi fost foarte puternică. O parte mare a Rusiei de 
astăzi păstrează încă nomenclatura geografică ciudo-mongolă, care apare chiar 
și pe locurile, unde în sec. al 6-lea, pe timpul lui lornandes, locuiau „Anţii:* 
slavi. Istoricul german Schlâzer era de părerea că expansiunea Fino-Mongolilor 
a tost din punct de vedere al extinderii sale teritoriale „una dintre cele mai 
mari din istoria omenirii, mai mare chiar decât a Slavilor de mai târziu“. Tot 
de aceeași părere erași linguistul Rasmus Christian Rask. După părerea ace- 
stuia „rămășițele acestei uriaşe familii ar ti Bascii din Pirenei, urmaşi ai lbe- 
rilor; Finezii, Lapponii și Samoiezii, Gronlandezii, Maghiarii, cea mai mare 
parte a popoarelor caucaziene, precum şi popoarele Asiei superioare: Turcii, 
Tătarii şi Mongolii“ (Schafarik, I, p. 290). 

Cât a durat procesul de transformare și în ce grad şi în ce 
măsură a înfluințat limba și obiceiurile năvălitorilor asupra po- 
poarelor supuse, aparținătoare în ceamai mare parte grupului 
leito-slavic? lată una dintre problemele cele mai greu de rezolvat. 
Ceeace putem afirma cu siguranță este că pe vremea lui Herodot 
procesul de asimilare al Agathyrsilor schitici era deja în curs, 
iar acela al Geţilor dunăreni aproape terminat. 


Cele constatale de noi despre „Thursi“ mai dovedesc că atât 
Pârvan cât și Karl Patsch,!) un istoric mai nou, au afirmat 
un mare adevăr recunoscând în „Agathyrşii“ lui Herodot un popor 
schitic veritabil, iar nu trac, precum erau consideraţi de cei mai 
mulți dintre învăţaţi.”) Năvălitorii „schitici“ au stat însă, încă îna- 


1) Die Voâlkerschaft der Agathyrsen în „Anzeiger der Wiener Akademie, 
ete.“ Viena 1925. 


3) Cu toate că unii arheologi mai noi presupun mongolismul Schiţilor, 
ca de pildă Englezul Minns (Scythians and Greeks, Cambrige, 1913), totuși 
Pârvan a rămas un adept al vechei teorii, întroduse la noi mai ales de To- 
cilescu (Dacia înainte de Romani, Bucureşti 1880) despre originea curat ira- 
nică a „Schiţilor“, Este interesant la ce concluzii greșite a putut ajunge chiar 
și Pârvan, pornind dela această bază greşită. Intre diferitele populaţii ale 
„Llyriei“ Ptolemeu amintește în regiunile Salonei și pe „Daurși“ (4aotp310:) 
Pârvan care susține că „expansiunea schito-getică cătră Dalmația a fost foarte 
puternică“ a crezut că la baza acestui cuvânt se găseşte însuși numele Da- 
cilor şi fiindcă în limba Iranului aurusa însemnează „alb“ a crezut că cu- 
vântul de mai sus a însemnat în limba schitică „Daci albi“ (Davi+-aorsi), 
cuvânt „care ar reprezenta în numirea sa anticvată epoca expansiunii schytho- 
getice, de prin sec. IIlL—VI a. Hr.“ (Getica, p. 229). După informaţiile luate de 
Strahlenberg din vechile Anale chineze și dintr'un manuscris al “istoricului 
turco-tatar Abul Ghazi Bagadur Chan, Daurșii (Daurschoi) au fost unul dintre 
triburile faimoșilor Tunguzi (Tătari orientali), „cei mai vechi și cei mai curaţi 
Tătari“, cari au pus mai târziu stăpânire şi asupra Chinei. Numele lor stătea 
în legătură cu regiunea Dauria, regiune bogată în ape (lângă lacul Baikal) 
iar cuvântul însemna și „mare“. Daurşii din Dalmația erau deci — ca și „Taurii“ 
din Crimea — Schiţii „dela mare“. Ei au dispărut între lilyri. Intre însuşirile 
caracteristice ale Tunguzilor — reduși la număr — de astăzi sunt şi feto- 
varea (tatuajul) şi poligamia, însuşiri pe care Herodot le constatase şi la 
Agathyrşii din Nordul Dunării. 

inte de venirea şi aşezarea lor în Europa, subt influența puterni- 
cului centru etnic şi cultural iranic, medo-persan — influenţe ira- 
nice se pot constata şi în limba și obiceiurile Mongolilor de astăzi 
— şi sau amestecat în decursul migrațiunilor lor şi cu popoare 
iranice. Aceasta a fost şi cauza de căpetenie a marilor contro- 
verse ivite în jurul originei lor şi mai ales a ,,Tracilor“, formaţi, 
precum am văzut şi vom vedea, în cea mai mare parte, din ele- 
mente aparținătoare grupului de popoare din care se trag, Letto- 
Litvanii și Slavii de astăzi. 


(Va urma) 

Protopopi de altă dată ai Braşovului 


Protopopul Gheorghe Haines 
(1769—1812) 
de Candid C. Muşiea 
(Sfârşit). 
V. 


El moare la ! Martie 1812, după cum e trecut în protocolul 
morților — pag. 2 — dela biserica din Sibiu-losetin: „Georgie 
Haines Directorul, 53 ani“ (semnat: Georgie Bobeș, paroch în 
losephstadt“) lăsându-și preoteasa în neagră mizerie,!) căreia prin 
decretul din 24 Februarie 1815 cu No. aulic 441, luând în con- 
siderare starea ei lipsită și de mizerie, i se votează, începând 
cu 20 lanuarie, un ajutor de 12 creiţari pe zi din fondul ca- 
meral.?) (Nu pare însă tocmai verosimil să se fi stins din viață 
la vârsta de 53 ani, căci ar însemna că deja la 18 ani să fi 
fost preot, iar la 21 de ani să fi venit la Brașov. Mai curând ne 
vine a crede că e vorba de o greșală a preotului matriculant 
Bobeș, sau că acesta a fost indus în eroare de către văduvă sau 
alte rudenii, și că de fapt ar fi trăit 03, dacă nu chiar 73 de 
ani). Preoteasa lftimia se stinge abia după 35 de ani, la 25 
Dec. 1847, în vârstă de 80 de ani, trecută în protocolul morților 
— pag. 91 — sub numele de „Aftimia Haines Directoritza ve- 
duvă“ (semnat: „loan Panovici, paroch în Josephstadt“). 

Copii nau avut, iar păcatul beției nu l-a stăpânit, nici al- 
tele, căci atât Magistratul cât şi Hermann, sar fi grăbit să o 
spună, cum au făcut și cu alţii, şi totuși, în 1802, când de altcum 
nu avea parohie, îl aflăm semnat pe un revers destul de ciudat 
și a cărui explicare e greu de aflat, în care spune: „Văzând 
dumnealor cinstiții epitropi ai bisericii grecești din Braşov... 
lipsa chiverniselii vieţii meale, pentru pomenirea sufletului răpo- 
posatului Panaiot Hagi Nica, mi-au dăruit florinţi nemțești doao- 
zeci și cinci, despre care adeverez*.?) 


1) |. Lupaș: „Ep. V. Moga şi profesorul Gh. Lazăr“, pg. 878 
2) Idem, ibidem, pg. 905. 
3) N, Iorga: Acte românești... pg. 182, 

Mult-puţinul ce a lăsat văduva la moartea sa, a constat din 
câteva vase de cositor și de aramă, albitură, bucate și niște 
icoane, din cari a lăsat una bisericii din „Groapă“, alta proto- 
popului Panovici, una ficei acestuia, Maria, apoi văduvei Pinci, 
lui Alexandru Bobeş și Mariei lui Nicolae Vulc(2). Toată averea 
se ridica la 98.59 îl. ung. care se împărţi la nepoții ei de frate. 
(Arhiva Municipiului Sibiiu.l) 

In protocolul celor născuţi și botezați la biserica din Mohu 
nu există numele lui Haines, dar dintr'o inscripție dela 1787 de 
pe această biserică reiese că Haines a fost preot și protopop 
la Mohu, unde pe atunci era sediul protopopiatului. 

Din condica bisericii din Mohu, întocmită de C. Sa Păr. 
V. Slăvescu, din inscripţii și din însemnări făcute în cărţile bi- 
sericii, mai vedem că la 1791 Haines dăruește bisericii de acolo: 
o cruce de argint aurit, cu sculptură frumoasă în lemn, pe care 
se află inscripţia: „P. Georgie Haines 1791. sau dăruit la bise- 
rica Mohului“, un potir de argint şi un disc, pe care e gravat 
„1793 Erei George, Eutimia“, o stea de argint în valoare de 2 
ÎI., o linguriţă pentru cuminecătură, 3 îl, un brâu cu coapse 
(copci?) de argint, 4 îl. (furate — afară de cruce și disc — în 7-8 
lulie 1890). 

Deasupra ușii dela această biserică eo inscpripție, din 
care redăm începutul: „La anul 1787, în zilele Preaînălțatului 
împărat losif al II. s'au zidit acestă Sf(ân)tă biserică din temelie... 
fiind ocârmuitor și ajutor jupânul Hagiu Constandin Pop Şi cu 
jupâneasa Dumnealui Păuna și cu zugrăvitul sau gătit la anul 
1804 în zilele Preaînălţatului Impărat Franciscus al II, fiind 
în zilele acelea și Domnul Director Radu Tempea și Domnul 
Vicareș Hondoleanu și protopop George Haines....“ 


VI 


Dacă ar fi fost o mediocritate, Haines nu ar fi ajuns pro- 
topop al Sibiului și apoi al Braşovului, nici director al școalelor, 
în care slujbă aflăm numai bărbaţi luminaţi ca Dimitrie Eusta- 


1) Pentru aceste date, ca şi pentru cele dela biserica din „Groapă“ și 
din Mohu, mulțumim și pe această cale D-lui Axente Creangă, profesor la 
Școala normală din Sibiu, şi P. Cucernicilor. Părinţi : 1. B. Boiu din Sibiu-losefin, 
și Victor Slăvescu din Mohu. 


OBCU CLUJ 


— 213 — 


tievici, Radu Tempea și Moise Fulea,!) cu atât mai mult, cu cât 
nici nu era bine văzut la Consistor. Acești directori sau in- 
spectori, a căror chemare era „privegherea școaleior“ și cari 
aveau leafă de 400 îl. din fondul ardelean de studii”) erau oa- 
meni cu vază, cu merite şi cu practică bogată, și „Sibiiul avu 
norocul să fie dăruit cu câţiva directori cari au lucrat cu multă 
râvnă 14 înaintarea învățământului “.*) 

Ca administrator, şi mai târziu ca protopop, al districtului 
Braşov, va îi făcut poate greșeli — cum susține Magistratul să- 
sesc şi cronicarul Hermann — dar a făcut atâtea lucruri bune, 
având incontestabil merite mai mari şi mai multe de cât al doilea 
preot în Cetate și protopop al Braşovului, Nic. Panovici, care 
candidase și el la înalta demnitate de episcop, odată cu Va- 
sile Moga. : 

Că a fost un neastâmpărat („ein unruhiger Mensch“), e 
adevărat, dar nu totdeauna în înțelesul rău al cuvântului, cum 
voiau să-l prezinte Sașii, deoarece neastâmpărul lui de multe ori 
a fost numai o consecință a hărțuielilor numeroșilor săi dușmani 
și a nedreptăţilor ce i se făceau. 

In sch'mb Haines a apărat drepturile și prestigiul preoților 
de sub administrația sa, spunându-și verde și deschis părerea 
şi luptând pe față cu Magistratul săsesc, de care nu i-a fost 
teamă şi pe care nu l-a cruțat. „Să-ţi aduci aminte, Măria Ta!“ 
astfel își începe el o adresă a sa către primarul Brașovului, şi 
încheie cu cuvintele: „iară dacă nu vei face Măria Ta îndestu- 
lare, vom arăta lucrul la Cinstitul Consistorium și de acolo la 
înălțatul Crăescul Gubernium... și să nu paiă Măriei Tale rău 
pe mine“ (No. 2516/1896), iar altădată cere ca îndrăsneala cas- 
telanului dela Bran „să se înfrâneze... și pe partea bisericească 
cu slujbele de obște să nu mai îngreuneze, ci precum persoanele 
bisericilor altor religii, întru asemenea măsură să-i cunoască“.*) 
Numai protopopul Radu Tempea în a. 1736, căpitanul Ilie Birt, 


1) 1. Lupaș: Istoria bisericească a Românilor ardeleni, Sibiu, 1918, pg. 240 
2) Andrei Șaguna: op. cit. Tom II. pg. 213 

3) On. Ghibu: Op. cit. pg. 144. 

4) C. Mușlea: „Din vremuri trecute“, Rev. Teologică, No. 9—10 a. 1929 

și mai târziu Bratu Baiu, protopopul Zârneștilor, mai îndrăsni- 
seră să vorbească zstfel cu puternicul Magistrat, care de sigur 
că nu se simţia tocmai plăcut impresionat, când vedea că-i so- 
sesc tot alte și alte adrese pline de energie din partea acestui 
popă valah, cu pecetea lui roșie, cu un vultur cu crucea în plisc 
și în ghiare cu un pergament cu monograma G. H. (No. 404/1806). 
sau cu un potir, deasupra căruia e coroana cu 7 colțuri și în 
vârf crucea. (No. 3341/1802). 


Nici munca depusă de acest slujitor al altarului ca dior- 
thositor şi autor, nu o putem trece prea ușor cu vederea, căci 
dacă astăzi nu mai numără aproape nimic, ea a însemnat ceva 
acum o sută și mai bine de ani, când puteau fi numărați pe 
degete Românii ardeleni, cari dădeau gândurile lor tiparului, 
căutând să împrăștie în cercuri cât mai largi cunoștințele lor și 
graiul cărților sfinte, al căror vecinic adevăr a răsunat și răsună 
în atâtea lăcaşuri dumnezeești, dela cele mai modeste, as- 
cunse în crestele munţilor, și până la ce'e mai mărețe, din inima 
oraşelor. 

In urma unei activități atât de bogate și multilaterale, el 
poate fi socotit în rândul celor mai vrednici protopopi ai 
Brașovului. 

Reamintindu-i azi — după aproape 150 de ani — meritele 
şi viața-i sbuciumată — atât de puțin cunoscute până astăzi — 
credem că ne îndeplinim o pioasă datorie față de acela, care 
azi își doarme liniștit și „astâmpărat“ somnul de veci în cimi- 
tirul din Sibiu-Josefin, în timp ce în Brașovul, în care a activat 
timp de 18 ani, se comemorează o sută de ani de atunci, de 
când — ne mai putând suferi îngâmfarea, răutatea și lăcomia 
Grecilor companiști — cei cari zidiseră biserica din strada Gh. 
Barițiu, și-au făcut la 1833 o capelă, pe locul căreia, la 189%, 
harnicii Români din Cetatea Braşovului şi-au înălțat frumoasa 
lor biserică, adevărată bijuterie, pe care nu o îngrijesc numai ca 
pe o comoară, ci 0 și cercetează, cum mai rar e cercetat un 
lăcaș de închinare. 


Brașov, 30/X 1933. 

ANEXA |. 
No. 2766/7986. 


Prea Cinstit Consistorium, mie preamilostivi patroni. 


Acuma la 7 zile a lunii a anului curgător chemându-mă negustorii greci 
si partea cea mai mare Rumânii ce se ţin de parohia din Cetatea Brașovului, 
unde sunt eu aşezat și întărit cu singhilia episcopească și cu decreturile îm- 
părătești şi ale înălțatului Crăiescului Gubernium, și anume de(la) 3-a No- 
vembrie 1792 No. 7933, 7930, 7836 și dela 10 Martie anul acela No. 2140 și 
dela 6 lunie anul aceia No. 4464 pe singhilia mea îndorsoluite, prin care de- 
creturi la biseareca sus numită sunt așezat şi întărit, îinpotriva cărora împă- 
rătesti porunci unii dintre pomeniţii Greci (care și până acum aveau asupra 
mea pizmă) la mai sus numita zi de toată slujba preoțească m'au oprit și de 
plata mea nau căsăluit, ba şi din casa bisearicii, în care de 6 ani șez, 
în grabă mi-au zis să ies, zicând că între pricinile ce comparia cu răpo- 
satul D. Episcop Gherasim Adamovici au avut, dela Preaînălțatui Tronul îm- 
părătesc s'au poruncit ca eu dela biseareca aceaea să fiu lipsit, și mai mult 
slujbă rumânească să nu fac și precum ei nu cu alt, ci chiar cu reșcriptul 
acela mă opresc, 


Pentru care cu lacrămi mă rog de Cinstitul Consistorium (ştiind ne- 
vinovăția mea, că eu împotriva homaghiumului meu nimica nam greşit ca să 
fiu aşa deodată necinstit, de slujba preoțească prin mireani oprit, de pita 
mea căsăluit, și din casă în vreame de iarnă izgonit) mă rog să fiu mângăiat, 
jiindcă oprealiștea aceasta dacă au sunat anumit pentru mine, au trebuit 
prin Cinstitul Consistorium să mi se împărtășească, și după slujba mea cea 
credincioasă și până acum cu râvnă împlinită, iarăș cu cinste, în vreame cu- 
viincioasă la altă ștaţie rânduit, iară nu cu atâta ocară. Măcar nu sunt des- 
nădăjduit, ştiind eu bine că partea cea mai mare a parohienilor acelii bisea- 
reci mai multă dragoste au asupra mea și trebuință de slujbă rumânească 
decât de cea grecească. Pe lângă care dintru a nuimiţilor nesocotită asupra 
mea opreală, nu numai mie îmi curge pagubă neavând cu ce mă hrăni, ci și 
ci de Dumnezeeasca slujbă cea în limba rumânească (care în toate Dumini- 
cile şi praznicele de-abia aşteaptă să o auză, înțelegând-o tot norodul spre 
mângăiarea sufletelor lor) sunt lipsiţi şi în scârbă rămași. 


Mai încolo cu plecăciune mă rog, ca până se va îndrepta lucrurile de 
rămânerea mea aicea, au de rânduiala mea cu cinste la altă ștaţie, să fiu în- 
tărit în slujba mea, în piata mea, și în casa care până acum am fost. Şi 
aceia care aşa m'au necinstit neașteptând săvârșirea lucrului, să se înfrâneze 
ca cei ce impotriva iurişdicționului Cinst. Consistorium au tăcut. 


Mai pre urmă mă rog ca călugărului Nicodim până acum cu mine 
Slujitor deosebi să i se poruncească ca el în rândul meu nici decum să nu 
indrăsnească a sluji (afară la o neputinţă a mea sau a sa, până noi ne-am 

învoi ca el pentru mine şi eu pentru el să slujim) căruia nici o vină nu-i 
bag, că până acum foarte bine am trăit și ne-am învoit, ci precum până acum, 
așa şi de aci înainte, să fim ia îngăduială şi rânduială până când desăvârșit 
se va hotări. - 
Așteptând milostiva mângăiare sunt 
Al Prea Cinst. Consistorium 
Gata spre slujtă şi preaplecată slugă 


Gheorghie Haines m. p. 
Protop. Braşov şi capelan în Cetate, 


Ei 


ANEXA II. 


No, 27/7197. 
Prea Cinstit Magistrat! 


Poftindu-mă pe mine (printr'o cătană a Cetăţii) Cinstitul Magistrat ina- 
intea sa, mi-au pus termin (după poita Grecilor) de 8 zile, să ies din casele 
Bisericii de aici din Cetate, întru care cu sigilia episcopească de 6 ani mă 
aflu şezător şi întărit, că de nu voiu ieși, mi se va face (prin Cinstitul Ma- 
gistrat) execuţie. 

Eu voiu îi gata, când îmi va porunci instanția mea, adecă Cinstitul 
Consistorium ca să ies din casă fără nici o vorbă, nu voiu fi împotrivă a 
ieși, şi nice Cinstitul Magistrat după pofta instanţii a Grecilor n'ar îi cu cale 
să mă silească să ies așa de pripă şi fără nici o rânduială a instanții mele: 
iară făcând împotrivă Cinstitul Magistrat să mă scoaţă până nu-mi va veni 
rânduiala pentru ștația mea unde să mă duc, protestăluiesc înaintea Cinsti- 
tului Magistrat cu aceasta a mea scrisoare pentru paguba şi rușinea mea, 
căci această pripă ce mi se îace nu este alt nimic, fără numai o pizmă a 
Grecilor, fiindcă case sunt destule și școala rânduită unde au învățat copiii 
până acuma, Şi iară al doilea şi al treilea protestăluiesc. 


Al Cinstitului Magistrat 
Plecată slugă 


Georgius Haines m. p. 
Adm. Protopop Braşov. 
Brașov 1797, lanuarie 4. 


% 


ANEXA III. 
No. 876;797. 
Copia 
Atestatum. 
Tuturor cărora se cuvine a şti, noi preoții din protopopiatul Braşovului 
arătăm precum Siinţia Sa Cinstitul Părintele George Haines, administratorul 
acestui protopopiat, poftind, dela (noi) adeverinţă despre până acum purtarea 

în slujba sa, căruia îi atestăluim precum de 4 ani şi 5 luni în slujba proto- 
popiei fiind, s'au purtat bine, cu dreptate, cu omenie, fără greutatea noastră, 
spre hasna înălțatei împărăţii, cu 
wsârdie bună îndemnător, a cărui viață și purtare bună până acum tuturor 
ne-a fost și ne este bine plăcută, și poitim și de aici înainte a ne îi protopop. 
Socotind mai departe că prin bună purtarea sa nu numai noi vom îi bucurați, 
ci şi înălțata împărăție de multe folosuri va fi câștigată, cunoscându-i “noi 
intru aceşti 4 ani şi 5 luni vrednicia lui. 
întărire supt credința preoțească cu iscăliturile și peceţile noastre întărim. 


cu sârguință spre binele cel de obște, 


Braşov, 1797 die 13 lanuar. 


|. S. Radu Smadu, paroh la Zârnești 


Neculae Rusoiu „  Braşoveichi 
Stoian Simion și Bod 
luon Popovici i Țânţari 


Popa Radu Verzea, paroh, Satulung 
Popa Emanue! Mihai, Bacifalu 
Voicu Balta, ott Poarte 

Oancea Balke, paroh Râşnov 
luon Dan, paroh Ja Zârnești 


Stan Crăciun si 
luon Manuil i 
Bratu Baiu 


» 
luon Irimia, paroh la Stupini 
Bucur Drăghici, paroh la Ghimbav 
luon Ilia, paroh Cotlea 
Popa Neculae Popovici ott Cerriatu 
Iuon Vereş, paroh Crisbav 
Radu Staicu paroh la Rodbav 
luon Popovici paroh la Vlădeni 
Mihai Barbu, paroh Velcani 


L. $,. Popa Nicolae 5 


Şi acest atestat pentru mai bună 


Preşmir 
Radu Popovici dela Preşmir 
George Radovici paroh Purcăreni 


lacob Popovici „  Cernatu 
luon lie „ Dârste 
Thoma Inache Hălhiu 
Irimia Popovici „Budila 
Dimitrie Popovici ,,„, Teliu 
George Brătucu „ Tărlungeni 
Popa Dumitru „„  Marcoş 
luon Popovici „  Vânțari 
luon Bucur „Sânpetru 


lohan "Teodorovici duhov. Herman 
Petru Popovici paroh la Herman 
lohan Bozocea, paroh la Vlădeni 
Stoica Popovici, paroh Cârstiau 

Bucur Stoica, duhovnic Cârstian 

Dimitrie Martinovici, par. Feldioara 
Theodor Dumitru paroh Rodbav 
lohan Martinovici „ Satulung 
Radu Popovici A 3 

Scrisori vechi 


Comunicate de Norbert Saimen, prof. 


Scrisorile ce se publică mai jos se păstrează în biblioteca 
Liceului Honterus din Braşov. Acum câţiva ani!) a binevoit d-l 
paroh |. Prișcu să descifreze unele scrisori ale bibliotecii și să 
le scoată la lumină în coloanele acestei reviste. Am crezut că 
War fi fără interes a pune la dispoziția publicului din Braşov 
și altele, de cari am dat de atunci în calitate de bibliotecar al 
liceului. Transcriind literele cirilice și abreviațiunile, m'am în- 
dreptat după metoda d-lui N. lorga, întrebuințată în „Brașovul 
și Romînii“, 

Manuscrisele, 18 la număr, sunt bine conservate, afară de 
cel: mai vechiu, care e defectuos la margine. Cele mai multe 
poartă încă peceţi roșii și negre. Autorii lor sunt Domni, boieri 
și oameni de rând din secolul XVII şi XVIII. O singură jalbă 
nedatată pare a îi din anii 1810-20. Limba întrebuințată în 
scrisori e cea română, numai în cinci cazuri cea latină, 


l 


Cea mai veche dintre scrisori e iscălită de un oarecare 
Gheorghe Vel Păharnic. Data lipsește, hârtia fiind ruptă acolo. 
După însemnarea posterioară, făcută în limbă maghiară pe dosul 
manuscrisului, data ar fi 24 Martie 1659. Destinatarul, Mihai 
Herrmann e de fapt la 1659—60 jude al Brașovului.?) Cu toate 
acestea trebuie să ne îndoim dacă data e exactă. 

Nu vom greși, susținând că aici e vorba de ratele lui 
Vasile Lupu, care altă dată a „zăbovit cu plata“,5) și pentru care 
comandă pârcălabul Necula Catargiu?) niște argintării. Dacă pe 
de altă parte știm că Gheorghe pe la 1654 era deja Hatman”), 


1) Țara Bârsei Anul [. No. 4. 

2) Fr. Stenner: Die Beamten der Stadt Brass6 (Kronstadt) pg. 65. 

3) N. lorga: Brașovul şi Rominii, pg. 92. 

4) idem, pg. 93. 

5) N. lorga: Petrecerea lui Vasile Lupu în exilul dela Constantinopol. 
Acad. Rom. Mem. Secţ. Ist. Seria II. Tom. XI. Mem. 5, pg. 6. 

atunci scrisoarea noastră trebuie să fie trimisă mai nainte. Ştim 
însă şi că Mihai Herrmann ocupă întâia oară la 1646—-48 dem- 
nifatea de jude. Aceasta ar fi deci data aproximativă a manu- 
scrisului. Poate cu ocazia nunţii Mariei, fata lui Vasile Lupu, în 
1645, îşi va fi cumpărat aici amintitul boier Stae Cuparul la 
Brașov o „carătă', care îi plăcu lui Gheorghe așa de mult încât 
comandă și el una. Dânsul stetea în relații cu judele, ceeace reiese 
şi din cuvintele: „pentru ce am grăit cu dumneata şi mai nainte“. 
Fratele lui Gheorghe care va veni la Brașov, e Gavriil, pe atunci 
Hatman, iar fiul lui e, probabil, Ștefăniță, omorit în 1654 din 
porunca noului Domn Gheorghe Ştefan. 


+ Dăla milostivul dumnezeu cu mare buc[ulrie scris am la 
al nostru cinstit și socotit și d[ă] dumnezeu c...... (lacună; == cu 
mare) daru dăruit dumnealui jupan Mihai Herman județul ot 
cesnag Brașov scag pohtim pre milostivul d... (— dumnezeu) 
să-([i] dăruiască pacea și săn[ăltate dumnital[e] dă înpreun[ă] cu 
toat[ă] cinstit[ă] casa dumnita!|e] și cu ....(— tot) binele. Așăj- 
derea să vei pohti dumneata a știrea și d[ă] bun[ă] săn[ă]tatea 
Măriei Sa![e] domnu nostru cu vrear... (= ea) lu dumnezeu iaste 
Măriia Sa sănlă]tos și veasel și întru bun[ă] pac[e]. Şi noi încă 
ne aflăm săn[ăltoși pre lăngă cinstit să[năjtate [a]! Măriei Sal[e] 
lu Vod[ă].. Alta faci ștere dumnitalle] pentru o să arătă ce am 
grăit cu dumneata și mai nainte. Acuma să fii dumneata oste- 
nitor cu cuvăntul să o fac..(——ă) înpotrivă ce iaste carăta lu 
Staăei Cuparul, să fie cu încuitori, cum știi dumneata că au 
făcut a Cuparului, Nimica să nu lipsească! și pialea dăsupra 
carătăi să fie şi mai moale decum a fosti aceasta. Şi cu câtva 
nevoi dă va fi mai frumoas[ă] și mai cu tărie, prețul încă îl mai 
nălțăm cu 10—15 taleri mai multi și ispravnic să fie jupănui 
Pătru Coracu, care au fostă şi la carăta Cuparului. Şi cu cătva 
nevoi foarte va avea dumnealui cinste dă cătră noi. Şi roatel|e] 
să fie mai cu tărie că aceastea să au stricat. Și să nevoiască să 
O isprăvească pănă în săptămăna Paştelor să o aducă și să o 
aduc[ă] cu alte roate. lar roatel[e] ei “să aduc[ă] întru în care 
păn[ă] voru treace muntelle] să ias[ă] dă în piatră să nu s[ă] 
stric[e] și să ni aducă și hamuril|e] cari am tocmit atunce. lar 
să le voru îi văndut să facă altel|e] iar ca acealea. Să le aducă 
cu carăta. lar pentru răndul banilor ce vor facle] dupre carăt[ă] 
și dupre hamuri, scris am la ficiorul nostru care iaste acol[o] 
dea banii. Alta iar fac ștere dumnital[e] pentru nește bani] c 
săntem dumnital[e] să fii dumneata ertător. că am zăbovit ie 
dumneata, ce iar am scris la ficior să-ţi] dea dumnitalle] dă 
întrănșii, iar ce vor mai rămănea, va vini și frate mău acollo] 

să-ş|i] ia seama cu ficiorii ce vom da dumnitaile] toţ[i] banii. 
Numai iar mă rog dumnital|e] pre la cine voin avea și noi ban[i] 
să fii dumneata ostenitor cu cuvăntul cine ce va fi să ne plă- 
tească dumnealor să s[ă] plătea..(=—scă) dă noi, noi iar să ne 
plătim dă cătră cine vom fi. Alta iar să fii dumneata ost...(==eni)tor 
să ne faclă] și un leagănii dă i....(—upăn)easă blu]n... (c)u 
tări...(e) ..... frumoase. Şi aţ[i] fostă porăncit dumneata la îrate .. 
dă o bute dă vin. Luat am nișt[e] vin foarte bun și pre Pașt[i] 
o vom tr...(==imeate) dumnitalfe]. Aceasta am scris să fii dum- 
neata săn[ăltos ot He amin mort... 


Bun voitor dă tot binele dumnital[e] 
Georgi Vel ph(==paharnic) 


“[V*:] + La al nostru cinstit și socotit şi d[ă] dumnezeu cu 
mare dară dăruit jupan Mihai Harman judeţul ot cesnnag Brașov 
scag cesnno dati s ot He amin. [= cu cinste să. se dea de la 
Hristos. Amin]. 

A(nn)o 1659 d(ie) 24 Martii Getzo Poharnik Lr Levele” 
1. Hyntho 6s egy Olah formâju Kotesi felesl. 

[In interior se găsește notița:] Briefe Wegen des H" Mich. 
Herrmann geschenkten Bozauer Zehndtens. 


Il. 


Al doilea manuscris ne măreşte încă neîncrederea îață de 
însemnări posterioare, găsite pe partea din afară. Autorul lor de 
bună seama nu cunoștea semnele cirilice pentru cifre. Data e 
vădit 20 Nov. 1696. Constantin Brâncoveanul confirmă privi- 
legiul dat lui Stoica Postovariul din Şcheii Braşovului, în puterea 
căruia va plăti oieritul scăzut. Acest oier privilegiat trebuie să 
fi fost un fruntaş cu vază, fiindcă îi găsim numele în două do- 
cumente!) din 1693 şi 1700, privitoare la istoria bisericii din 
Șchei. E „gociman“, adecă unul dintre cei doi epitropi bisericești, 

+ Mistiăiu bijiăiu lo Costandin Voevod i gsdni -pisah 
gsdvmi [= Din mila lui Dumnezeu lo Constandin Voevod și 
Domn am scris Domnia mea]. Voao oiarilor ori dela ce judeţ 
cătră aceasta vă fac domnia mea în ştire că aici la domnia mea 


veni Stoica Post[ă]variul ot Brașov înpreun[ă] şi c[u] alți Şcheai 
de acol[o] de s[ă] jăluir[ă] cumcă aflăndu-s[ă] oile lor ceaste 


St. Stinghe: Documente 1. pg. 7 și II. pg. 309. 

bărseneșt[i] aici în țara domnii mealle] pentru pășunea, decănd 
iaste vreamea oeritului, voi nu le luaț[i] oeritul dup[ă] cum le-au 
fost obiceaiul, ci vă tindeț[i] de le luaț[i] mai mult. Păntru care 
lucru iat[ă] că vă poruncescu domnia mea să cătaţ[i] să le luaţ[i] 
oeritul dupl[ă] cum le-au fostu obiceaiul, de oae po[lturaci]!) 
bani 10 şi de răvaș pollturaci] bani 20 și de turmă păntru miel[e] 
ti[==taleri] 80. lar mai mult să nu-i vămuiţ[i] că vericare den 
oiari, de vor fac[e] vreun vai mai mult, unii ca aceia bine să 
știe că rea scărbă și certare vor pătreac[e] dela domnia mea. 
Şi caii dela păstorii lor ce săntu la turmel[e] lor să nu-i luaţii] 
de olac, ce să-i lăsaţi] în pac[e]. Aşijderea poruncescu domnia 
mea și voao semașlijlor ?) Şi voao satelor ori den ce judeţ, pre 
unde 'să vor întămpla aceşti] păstori străini cu oile aceaste băr- 
seneșt[i] să le dați] bun pas, de seaam[=—seama] nimic să nu 
le luaţ[i], măcar să fiă cu sataraoa pe silișt[e], măcar cu scrisoare 
pe num[e] tot să aibă pace. Ca cine le-ar face vreun val?) va 
petreace dela domnia mea mare certare și întralt chip nu va fi 
că așa iaste porunca domnii meal[e] iisţ= pis] saam reci gsdvmi 
[= s'a scris cu mâna domnii mele]. 


Pis. Noem. 20 dn. It. 7205 [=—=1696]. 


lo Costandin Voevod mlstiiu bjiiu gspdră 
procit [a citit] Vel. Log[ofăt]: 


[Monograma roşie. Pecete octogonală ilizibilă cu chinovar.] 

[Vo:] Offener Befehl des Fiirsten der Wallachey Johann 
Constantin dit. 22 9br. 1567 dass dem Sztoika Postovaru aus 
Kronstadt, wenn er seine Schaafe in die Wallachey treiben 
werde, fir einen Pass nicht mehr als 20 Parra u. an Taxen nicht 
iber 5 Piaster fiir eine Herde abgenommen werden sollte. 

[In mijloc:] Stoica Postăvariul (cu cirilice). 


(Va urma). 


1) polturac = 1'/2 kr v. Hurmuzaki: Documente vol. XV. pg. 1539. 
=) = vameși v, Iorga: Op. cit. pg. 33: „am scos seama a doao pevite“, 
*) a face val == necaz, v. Hurmuzaki: Documente vol. XV. pg. 1340. 

Scrisori vechi 


Comunicate de Ax. B. 


Georgiu luonuțiu din Bucium-Șasa, fost centurion în revoluți- 
unea din 18458149, cerând, prin Avram lancu, să fie și el decorat, 
își dovedește „portarea sub decursul revoluțiunii avută“ prin șapte 
certificate. din care se găsesc în câpii, în posesiunea d-lui A. A. 
Mureşianu, şase, — toale semnate de senatorii losif Vancza și Dio- 
nisiu Tobias ca fiind conforme cu originalele. Ele scot în evidență 
virtuți şi calități care merită să fie cunoscute şi subliniate. Căci nu 
oricine își jertfeşte propriul avut pentru a-şi aproviziona cu cele ne- 
cesare ostașii cu care are să 'nfrunte atacurile duşmanului, nici nu-și . 
pune în joc viața sa, pentru a salva avutul și viața altora, cum a 
făcut-o G. luonuţiu, care, pe lângă aceste creştinești virtuți, are la 
activul său și o mare parte de meri! la înfrângerea lui Hatvani. 

lată certificatele : i 

In sesiunea Scaunului Jurat al Buciumului din 9-a zi Martiu 
a. 1850 luonuțiu Georgiu, locuitoriu...... în Bucium-Şasa, de 
națiune şi religiune Român, onorifice requiră pe acelaş Scaun, ca 
să i se deie un Testimoniu despre portarea vieţii sale, cum înainte, 
aşa în şi după revoluţiune, carea requisiţiune acest Scaun aflându-o 
de dreaptă, îi dă următoarele litere testimoniale; precum pomenitul 
luonuţiu Georgiu înainte de revoluțiune a avut portare morală, 
pentru carea de Maimarii Bisericești s'a denumit de Editun (2) 
al Bisericei în Bucium-Șasa, iară cu prilegiul revoluţiunei de cătră 
poporul din Bucium-Poeni ales fiind de Centurione, această de- 
regătorie a portat-o cu destulă acurateță, bravură şi credinţă cătră 
Înălțatul Tron împărătesc, în toate expedițiunile resbelice a revo- 
luțiunei trecute eroiceşte a condus poporul sieși încredințat, încât 
dânsul la înfrângerea poterilor rebele mult a confăptuit, și cum mai 
mulți martori oculari adeverează, aceiaş a fost unul din acei bravi 
Români carii tăind podul din Angustia Cerbului cu ocaziunea 
fugei 2-lea a lui Hatvani, pre acestuiaş oşti (rupt) le împiedecară 
într'atâta, cât toate tunurile, munițiunea şi aite aparatele (sic) ace- 
luiaş rebel deveniră în mânele alor noștri şi cea mai mare 
şi mai frumoasă parte aceiasei (sic) armate remaseră morți 
pe câmpul bătăliei. — Maincolo (sic) acelaș luonuţiu Georgiu 


OBCU CLUJ 


— 223 — 


fiind om avut după dreapta sudoarea sa, însă nu după jefuiri, de 
carele au fost străin, și totodată fiind milostiv, Landsturmul său 
atunci, când în ținutul nostru domnia cea mai mare lipsă de mij- 
loacele vieţuale şi belice, l-a adjuturat împărțind între oamenii 
aceluiaș Landsturm bani, bucate, vestminte şi munițiune, ca aceiaşi 
nici cum să nu slăbească în lovirile sale cu poternicul duşman. 

In urmă — după revoluțiune încetându-i oficiul de Centu- 
rione, acelaș luonuțiu Georgiu aseminea moravuri morale a dove- 
dit, pentru carele de cătră R. Oticiolat Silvanale fu întărit de Cu- 
stode pădurilor în Bucium. 

Din şedinţa sus numitului Scaun în locul şi tâmpul prosemnat. 
extradat prin 

Iosif C. Jura m. F£. 


(L. $.) notariu și paroh român în Bucium 
Ei 

Mai jos subscrisu prin această scrisoare în cunoştinţa su- 
Hetului dirept mărturisesc, cumcă locuitoriul din Bucium luonuţiu 
Georgiu dela 23-a Octomvrie 1848, când, pe locurile aceste s'au 
început revoluțiunea cu rebelii, fiind din partea numitului sat Bu- 
cium, Cercul Şassa, de Centurion numit, ca acelaş sub decursul 
revoluțiunei până la luna lui August 1249 cu cea mai mare cre- 
dință cătră Înaltul Tron s'au purtat fără de nici o plată, ba fiind 
oamenii din Centuriatul său săraci, mai de multe ori şi pe aceia 
cu bucate şi muniţie i-au adjutat mai sus numitul luonuţiu Geor- 
giu sub tâmpul revoluției ca om credincios și cunoscut de omenie 
nici întrun jaf sau omoruri nelegiuite nu s'au mestecat, ba ce-i 
mai mult, pre mai mulţi nevinovaţi de moarte i-au apărat, precum 
cu prilegiul venirei la Abrud a trupelor rebele cu commendantele 
Hatvani, pre mine, familia mea şi mai mulți Tisturi Camerali şi 
Doamne din primeșdia morţii scoțându-ne cu adevărat mai sus 
numitul luonuțiu Georgiu ne-au mântuit puindu-se pre sine în 
primeșdia morţii. 

Abrud 7-a Noemvrie 1850. 


(ss) loanne Sterka Șuluţiu 
(L. S.) Ces, R. Controlor a Spanii Abrudului. 


* 
Subscrisul mărturisesc în credința mea preotească precumcă 
în anul 1849 în luna lui Maiu când prin cetele armate s'au aprins 
opidul nostru Abrud, mântuirea şi apărarea casei mele de foc și 

a eliberaţilor întrânsa concetățeni şi oficiali camerali viaţa de 
moarte, în mare parte ama o mulțămi fostului Centurion Georgiu 
luonuţiu din Bucium, care cu toată energia au apărat atât casa 
mea, cât şi ulița întreagă în doă zile întregi de foc, răpire şi 
omor, 
Abrud 20-a Noembr. 1850. 
(ss) Alesandru Tobias 
Paroch Gr. Cath. al Abrudului 
* 


Certificatul!) dat de senatorul Dionisiu Tobias. 


Subscrisul la onorifica provocare a locuitoriului din Bucium 
şi Gornic Camera! Georgiu lonuţiu în dreapta cunoşciință mărtu- 
risesc: precumcă prenumitul Georgiu lonuţiu ca fostul Centurion a 
Crîngului Poeni, în tot decursul resbelului civil, au arătat un 
exemplu rar de credință și alipire cătră Înaltul Tron Împărătesc şi 
Guvernul legiuit prin neobositul său servițiu la „Landsturm“, prin 
încurajarea poporului credincios Tronului, prin portarea sa cea 
eroică nepăsătoare în toate lovirile cu dușmanii avute despre o 
parte; iară despre alta: ce-i măreşte foarte trăsurile omenosului 
său caracter, „atunci când furia şi barbarismul, în care căzuse 
poporul! luptător, nu ştie face deschilinire între vinovat şi nevinovat, 
când locuitorii locului înainte de duşmani ocupat fără deschilinire 
de sex şi etate fură prin foc şi sabie fără cruțare potopiţi și de- 
predaţi, nu întârzie prelăuaatul Georgiu lonuţiu a dovedi în faptă, 
că precum în luptă şti da dovezi rare despre credința sa cătră 
Tron şi Patrie, aşa în tâmp de pericol şti da dovezi clare despre 
rara sa sânţire morală, carea au arătat-o la totala nemicire a opi- 
dului montan Abrud, apărând edificiurile unei ulițe întregi de foc 
şi locuitorii ei de moarte nu numai, ci spre deplina ei asigurare 
în contra turbatului popor sacrificând două zile întregi, până au 
trecut furia de tot. — Cu o vorbă, pomenitul Georgiu lonuţiu în 
lupte au fost ostaş brav, iară afară(de)aceste apărătorul nevinovaților, 
chiar şi celor de duşmani priviţi. 

Abrud 21 Nov. 1850. 

(ss) Dionisiu "Tobias, senator 


1) Cu ortografia modificată. 

In certificatul eliberat, în ungurește, la 28 Nov. 1850 de 
Gelei ldzsef, senator în Abrud, se spune: „Subsemnatul certific prin 
aceasta că Gheorghe luonucz, cetățean minier din Bucium, în cursul 
tulburărilor din anul trecut s'a purtat omenos (emberileg) față de 
copiii, femeile şi bărbaţii neinarmaţi și anume, cu ocazia pustiirii 
Abrudului a salvat dela moarte sigură, primejduindu-şi propria 
viață, pe dl controlor reg. al Spaniei (Abrudului), familia lui, pe 
ofițerii regeşti refugiați acolo și mai multe femei; la o casă a 
păzit și apărat o noapte întreagă mai mult de şaizeci de refugiați 
acolo: bărbaţi, temei şi copii cari se luptau cu desperarea, într'un 
cuvânt, a săvârşit astfel de fapte creştineşti, care merită recuno- 
ştința tuturora (mellyek mindenkitâ! elăsmerest erdemelnek)“. 

Al 6-lea certificat, tot în ungureşte, re următorul conţinut: 


Ei 


Subsemnații adeverim că, răstimpul revoluţiei din anii 1848 
şi 1849 petrecându-l mai ales aici în Abrud, am fost martorii 
purtării mai multor indivizi din loc şi din provincie. Intre alții, în 
orașul nostru a fost adeseori, ca unul din conducătorii răscoalei, 
cinstitul Român cetățean din Bucium Georgie lonuţiu, care pe 
lângă credința sa neclintită față de Casa domnitoare austriacă, a 
dat dovadă de cele mai frumoase sentimente omeneşti, neluând 
nici o parte [a prădări, la uciderea nevinovaţilor neînarmaţi, ba 
pentru împiedecarea astorfel de fapte şi-a pus în joc şi viața îm- 
potriva pornirilor sălbatice şi furioase, salvând viața mai multora 
şi, între aceştia, pe a celor doi orfani ai răposatului consilier oră- 
şenesc Nagy Kăroly: Carol, de 7 ani şi Cristina, de 8 ani, cari 
în fața noastră cu graiu viu bâlbăie că numai lui îi datoresc ră- 
mânerea în viață. 

Despre ceeace facem mărturie după credința şi conştiinţa 
noastră adevărată. 


Abrud, 28 Nov. 1850. 


(ss) Losontzi Lajos, jurat în Abrud, 
Issekulz David, cetățean miner, 


(ss) Vancza Jozsef, senator orășenesc, 
(ss) Boer Nicolae, jurat, 
(ss)Sza/mdri Szabd Istvânnâ. 

Școala ţărănească 


de lon Colan 


Emoţionant sărbătorind închiderea cursurilor primei şcoli 
creiate de Astra pentru ei, cei cincizeci şi unu de țărani s'au 
întors, după o lună, la vetrele lor, cu sufletul renăscut şi mintea 
îmbogăţită. 

Data de 15 Februarie 1934 — inaugurarea cursurilor — va 
fi amintită odată în istoricul școalelor țărănești din România, 
imediat după curagiosul început pe care Dr. Ilea l-a făcut în 
Maramureș. Vorbim de realizări,  pentrucă proiectul fostului 
ministru al instrucţiunii, di D. Gusti, din păcate a rămas numai 
proiect. 

Școala aceasta, numită în Maramureș „superioară“ — greșit 
credem noi, câtă vreme nu există una „inferioară“ — a urmărit prin 
seria lecţiilor ţinute, teoretic și practic, un anumit scop. Cuvântul 
scăpat însă din straja gurei cine știe ce ecouri nebănuite vor fi 
trezit în sufietele blajine ale gospodarilor noștri, îmbelșugat 
dotați cu bun simț. Se va vedea. 

Plecaţi din sate, uni din convingere, convinși de vorba în- 
demnătoare a delegaților Astrei, alții din alte îndemnuri, toţi 
poate sub ironia usturătoare de atâtea ori a celor rămași acasă 
tradiționalişti fără „atâta şcoală“, vor fi primiţi, poate, pe alocuri, 
cu acelaşi zâmbet, care în țăranul nostru se ridică la rang de 
filosofie verificată în lungul unei vieți trăite. Trebuie să accen- 
tuăm: trăite. Prea multe desiluzii le-au creiat domnii dela oraș, 
ca să nu zâmbească azi când Astra, pe propria ei cheltuială, îi 
cheamă la şcoală spre a-i îndruma, cum spunea unul din ei, pe 
calea cea bună. 

Danemarca a făcut din școlile țărănești adevărate instituţii 
naționale. Parcă nici nu poţi concepe această țară de nord fără 
școli pe seama țăranilor. 

La noi problema nu s'a pus decât târziu după războiu, 
deși a fost actuală imediat după împroprietărire. Țăranilor li s'a 
dat pământ, dar nu și unelte şi vite, lipsind asociaţiile coope- 
rative, iar țăranul sa tot împrumutat până a ajuns azi vândut 
băncilor cu toată gospodăria lui, lovit de efectele unei crize de 

care nu era răspunzător. In criză l-am găsit desorientat. Şi sprijin 
în nimeni n'a avut. Demagogismul politic i-a pus în ochi umbre 
de tristețe si'n colțul gurii zâmbetul amar al neîncrederii. 

Trebuia făcut ceva, iar dacă Statul n'a putut interveni la 
vreme, e bine că cel puţin inițiativa particulară a venit acum, 
aducând realizări îmbucurătoare; și e mai bine că începutul l-a 
făcut Astra, garantând prin tot trecutul ei, continuarea. lar școala 
țărănească a Brașovului a însemnat un început fericit și chiar 
dacă aiurea școli similare ar îi funcţionat în condiţii nu de tot 
mulțumitoare — e o simplă ipoteză aceasta — școala „Astrei“ 
Brașov a salvat o ideie. Mult vânturatele împerecheri de cuvinte 
„propagandă culturală“, cu sonoritatea lor compromisă de atâtea 
ori de ultimul cabotin și primul învârtit plasator de portrete 
istorice, se îmbracă, prin realizările Astrei, în haina simplă și 
cinstită care li se cuvine. 

Case Naţionale la sate, cu săli de spectacol, cu biblioteci 
citite, cu preoți şi învățători harnici, stâlpi tari iniţiativelor bune, 
ei înșiși gata de inițiativă; Școli țărănești, cu caracter practic, 
în care profesorul să fie apostol convins al menirii pe care o 
are, iată, real, ce însemnează azi la sate propagandă culturală. 
Deocamdată, iar acest deocamdată nu exclude și celelalte mij- 
loace. Intâiu însă astea. Intâiu să se creieze satului o casă care 
să deplaseze lumea dela crâșmă, fatal azi cu rol social în viața 
satului românesc; apoi școli țărănești pentru a-l îndruma pe 
țăran pe căile care să-l ducă totdeauna la muncă productivă, 
la casa culturală a satuiui și la biserică. 

Rezultatele primei școli țărănești a Astrei Braşov organiza- 
torii ei nu le-au scontat pentru „imediat“. Şcoala, prin definiţie, 
însemnează timp câștigat, cu efecte în viitor. Un lucru e sigur: 
avem 5] de țărani preocupaţi de cele ce au auzit și au văzut 
la școala Astrei. Preocuparea aceasta însemnează ea singură un 
rezultat, Gândurile se vor îrământa acum. Cele limpezi se vor 
concretiza în fapte, iar fapta făcută te îndeamnă spre alte fapte. 
Cele nelămurite se vor limpezi cu timpul. 

Partea grea, poate cea mai grea, de-acum începe. Astra 
trebuie să ție mereu contactul cu foștii ei elevi. Ţăranii trebuie 
să simtă că au alături de ei pe profesorii dela cursuri. lar când 
satul întreg va simți că țăranul elev al școlii e căutat şi acasă 

de cei care l-au chemat la școală; că primește sfaturi și îndem- 
nuri; că încetul cu încetul gospodăria lui ia altă înfățișare, atunci 
satul va renunța la zâmbetul lui ironic și, ca drept credincioșii 
lui Popa Tanda, vor trece la fapta făcută prin imitație, și apoi 
la cea verificată de experienţă. 

An de an, tot alţii și alţii vor trece pe la școlile țărănești 
ale Astrei. Numărul celor convinşi că numai așa se poate munci, 
va crește. Vom avea, la sate, o rețea întreagă și tot mai deasă 
de oameni în care conștiința națională să fie o realitate. Tine- 
rimea, azi fără busolă, va îi și ea îndrumată spre un scop. Şco- 
lile ţărăneşti pentru femei vor completa educaţia fariliei dela 
sate. Casele Naţionale se vor ridica, nu impuse de alții, ci dintr'o 
necesitate a satului. 

Sunt rezultatele târzii ale operei începute azi. Astra a găsit 
drumul cel bun. Să stăruie, ori câte piedeci se vor ivi. Caravana 
să-și urmeze drumul spre îudepărtata ei ţintă. 


OBCU CLUJ 

Botezul în satul Cornova” 


— Incercare de interpretare sociologică. — 
de Ernest Bernea 


— 1. O cercetare sociologică pe bază de material concret 
se poate realiza prin directă analiză și explicare a fenomenelor 
observate. Fenomenele sociale nu ne apar însă întotdeauna în 
acelaşi chip. O categorie deosebită, cu caractere proprii, o tor- 
mează acelea cari în limbajul curent, cu un înțeles neprecis. se 
numesc obiceiuri sau datine. Nașterea, botezul, nunta, înmor- 
mântarea, șşezătoarea, ceremoniile agrare, sunt fenomene din 
această categorie. 

Nu este în intenția noastră de a defini aci obiceiul ca îe- 
nomen social”), ci ne oprim doar asupra unui element oarecum 
exterior, care totuși este important pentru noi din punct de ve- 
dere metodologic și care justifică felul cum am corceput stu- 
diul nostru. Şi anume: aceste fenomene sociale, deși sunt de o 
structură complex4, au o desfășurare unitară, organică, mai mult 
sau mai puţin limitată în timp și spațiu. Acest fel de a se ma- 
nitesta al societății ne pune la îndemână și un alt procedeu de 
cunoaștere, premergător analizei sociologice, despre care am 
pomenit la început. Este vorba de descrierea fenomenului ce-l 
avem spre cercetare, reconstituirea și prezentarea lui obiectivă, 
așa cum se întâmplă în realitate. Acest procedeu este rodnic 
mai ales când facem o cercetare concretă — cum e în cazul 
nostru — limitată la o anumită comunitate de viață. 

Noi aci, studiind botezul, vom întrebuința amândouă aceste 
procedee pentru a putea ajunge la o'cât mai pătrunzătoare în: 
țelegere a lui. In partea întâia descriem botezul, iar în a doua 
încercăm o deslegare a problemelor ce le ridică acest fenomen, 


1) Acest studiu este făcut pe baza materialului cules de d-l lon!. 
lonică şi subsemnatul, cu ocazia cercetărilor făcute de [. S. R. în vara anului 
1931 în satul Cornova-Orheiu. 

2) In partea a doua a studiului încercăm a defini pe acelea cari pri- 
vesc individul în societate, dela naștere la moarte. 

De aceea în partea întâia faptele sunt înfățișate în cadrul lor 
natural, constituind un singur trup, așa cum se desfășoară în 
realitate. Intervenţia noastră nefiind permisă, nu facem aci decât 
operă de redare corectă și obiectivă descriere, după observaţia 
directă. — In partea a doua, sarcina noastră e mai mare și mai 
dificilă. Incercând să prindem relaţiile existente între fapte, noi 
încercăm totodată o analiză și o explicare integrală a botezului 
și a tuturor faptelor ce le angrenează el în societate. In această 
parte a studiului noi intervenim direct în deslegarea temelor pe 
cari ni le pun faptele. De aceea aci nu folosim numai material 
de observație directă ci și material de anchetă. 

In rândurile ce urmează vom cerceta botezul ca fenomen 
al comunităţii de viață a satului Cornova-Orheiu. Nu este în 
voia noastră de a da aci o operă de sinteză sociologică asupra 
acestui fenomen românesc și creștin. Pretenţiile noastre sunt 
mult mai modeste, cadrul cercetării noastre fiind dela început 
limitat prin însăși metoda de care ne folosim. E necesar însă să 
remarcăm un lucru: deşi procedăm empiric dând precădere 
faptelor, ne ridicăm la considerațiuni de ordin general. Fiind o 
cercetare totală a botezului, prin asemănarea comunității de viață 
creștină și românească a satului nostru, analiza din partea a 
doua a studiului, este valabilă în consideraţiile ei generale 
pentru toate cazurile unde acest fenomen apare. 


II. 


— 2. Cu câteva zile înaintea botezului, părinţii copilului 
aleg pe aceia cari vor trebui să fie nași. Pentru această sarcină 
ei socotesc și hotărăsc asupra celui mai bun. Totuși alegerea 
nu se face la întâmplare. Obișnuit sunt aleși din rudele mai 
apropiate sau oameni de „aceeași stare“ !) 

După aceasta părinţii merg de-i incunoștiințează despre 
dorinţa lor. 

Nașii, odată hotăriţi, se pregătesc pentru botez. Ei cum- 
pără sau fac în casă lucrurile de cari au nevoe la implinirea 
acestei ceremonii. 


1) In ceeace priveşte alegerea și întreaga instituţie a nașilor a se vedea 
analiza sociologică din partea a doua. 

Botezul propriu zis se face la biserică; obișnuit, Duminica 
după ce sa terminat slujba religioasă. In ziua botezului naşii 
merg de dimineață la casa copilului, cu toate darurile și lucru- 
rile de trebuință, așa după cum cere buna rânduială. Obiectele 
pe cari le aduce nașul sunt: 

Tătușiile: lumânări legate cu foi de pânză albă; câteodată 
împodobite cu flori și busuioc. Crişmele: bucăți de pânză albă, 
în care este învelit copilul după ce a fost botezat. O câiță: 
scufie pentru învelit capul. O scoarță de lână sau chiar o pla- 
pomă pentru învelit. O fașă pentru strâns. 

Acasă se fac pregătirile pentru a merge ia biserică. Inainte 
de a pleca, bunica scaldă copilul şi-l înfașă în pânză curată: 

— Să fie și el curat când l-o vâri popa în apa sfinţită. 

Când toate sunt gata pornesc împreună la biserică, bunica 
purtând copilul în braţe iar nașii purtând lucrurile. După ei 
merg și părinții copilului. 

La biserică sunt săteni mulţi; cu deosebire femei. Stau li- 
niştiți și așteaptă. Mai multe bătrâne vorbesc între ele: 

— Că de s'o mântuit slujba eu tăt am mai rămas, cam 
aflat c'o să fie botez. 

— Da, e tare frumos la botez! Totdeauna mi-o plăcut. Şi-a- 
poi e bine să fii față când botează un copchil; îți mai iartă 
Dumnezeu din păcate. 

In vremea aceasta în biserică se fac pregătirile pentru îm- 
plinirea tainei. Storoșul se îngrijește de lucrurile trebuitoare la 
botez; le adună şi le așează după regulă în mijlocul bisericii, 
Pe masa de serviciu se găsesc: 

Molitvelnicul (carte de slujbă și rugăciuni), o cruce de lemn 
și o mirniță (cutie ce conţine: mir, untdelemn sfinţit, o cruciu- 
liță de tablă, pană pentru mir, pană pentru untdelemn și o 
foarfecă). 

Alături de masă se află un sfeșnic cu lumânare și cristel- 
nița (vasul cu apă pentru botez). 

Nașii se îngrijesc și ei de cele ce cad în sarcina lor.!) 


2 


1) Pe lângă obiectele înșirate mai sus, naşii sunt datori să mai dea 
două lumânări : una pentru steșnic și alta pentru cristelniță. 

— 3. Când toate au fost bine orânduite, preotul îmbracă 
hainele și ia odăjdiile pentru slujba botezului. lese apoi în tinda 
bisericii și începe să slujască. Bunica aduce copilul pe braţe 
și-l așează în tindă, pe duşumea, în fața preotului, îl aşează cu 
capul spre amiază, „Cașa se cuvine când se fac ridicările“, 

Preotul închină... Nașul ia copilul şi-l ține în brațe, tot 
timpul cât preotul face întâia citanie. 

După această citanie urmează „lepădările“ prin care „nașul 
se curăță de păcat și capătă tărie“. In liniștea bisericii se aud, 
rostite de câte trei ori, cuvintele lepădărilor de cel rău: 

— Te lepezi de satana? 

— Mă lepăd de satana! 

— Te-ai lepădat de satana? 

— M'am lepădat de satana! 

— Şi crezi în Cristos? 

— Şi cied Lui! 

— Şi te închini lui Cristos? 

— Și mă închin Lui! 

Intră apoi cu toţii în biserică. In tindă rămâne doar mama 
copilului. Preotul cântă: 

-— Mântiitorule cu daru? Tău... 

— “Ţie Doamne, răspunde dascălui. 

După aceste rugăciuni preotul se dă lângă cristelniță 
și începe slujba pentru sfințirea apei în care va boteza copilul: 

— Sfinţeşte Doamne apa aceasta. În numele Tatălui și al 
Fiului... spune de trei ori. | 

Suflă apoi asupra apei și închină iar de trei ori: 

— Să se sdrobească sub semnul închipuirii crucii Tale toate 
puterile cele protivnice. 

Storoșul lipeşte o lumânare pe marginea cristelniței. Cineva 
aprinde lumânarea tătuşelului și o dă nașului, care o păstrează 
în mână tot timpul cât ţine botezul. Bunica ţine copilul în brațe, 
mereu cu capul spre amiază. Preotul vâră pana în sticluța cu 
untdelemn sfințit și unge copilul în opt locuri ale trupului, 
spunând: 

— Unge-se robul lui Dumnezeu cu untdelemn al bucuriei. 
In numele Tatălui și-al Fiului... Il unge la cap, pe piept, la sub- 
țioară, pe mâini (în palme) şi pe picioare. 

Storoșul aprinde acum lumânarea ce stă lipită de mar- 
ginea cristelniței. O temee desface copilul din scutece. Preotui 
îl ia din braţele bunicăi și-l scufundă de trei ori în apa sfinţită: 

— Botează-se robul lui Dumnezeu... În numele Tatălui și 
al Fiului... 

Dupa botez bunica prinde copilul în scutece noi aduse 
de-acasă, fără însă ca să-l înfașe. Preotul se spală pe mâini cu 
apa sfinţită pe care staroșul i-o toarnă din cana de pe masa cu 
obiectele trebuitoare slujbei. După aceasta ia în mână o altă 
pană; urmează ungerea cu stântul mir. Preotul miruește copilul 
pe îrunte, bărbie. obraji, mâini și picioare: 

— Pecetea darului Sfântului Duh.... 

După ungerea cu Sfântul mir se face înconjurul riesei 
de trei ori. Preotul merge înainte, apoi nașul purtând lumânarea 
aprinsă în mână și la sfârşit bunica cu copilul în brațe. l.a în- 
conjurul mesei se mai prind și alți oameni din cei de față. 
Preotul și dascălul cântă: 

— Câţi în Cristos vaţi botezat 

In Cristos v'ați și 'mbrăcat. 

Preotul se oprește din nou lângă masă; de data aceasta 
sfințește o cruciuliță de tablă. Cu un burete mic îmbibat de 
apă, el atinge în semnul crucii trupul copilului și anume în lo- 
curile miruite. li așează apoi cruciulița pe piept. Din mirniță 
preotul ia o pereche de foarfeci. Din lumânarea aprinsă a tătu- 
șelului, el desprinde de lângă flacără o bucăţică de ceară; din 
patru părţi, de pe capul copilului, taie fire de păr cu foarteca 
închinând. Prinde apoi părul de ceara luată din lumânare și o 
lipeşte din nou în locul de unde a fost desprinsă; aceasta „ca 
să-i crească păru' bine“. 

Preotul ia tâtușelul din mâna nașului și îl dă bunicăi. ŞI 
astfel slujba botezului se isprăvește. 

Bunica, cu copilul în brațe, iese din nou în tinda bisericii. 
După puţină vreme iese și preotul în tindă. Aci se află mama 
copilului. Bunica îi dă copilul în brațe; ea îngenunche în fața 
preotului care îi așează patrafirul pe cap şi apoi îi cetește mo- 
litva, „slujba de deslegare și de curăţenie“. Preotul ridică co 
pilul din. brațele mamei și îl duce în biserică; îi. poartă pe la 
toate icoanele altarului și îl închină: 

— Bisericeşte-l pe .... (îi spune numele). La fiecare icoană 
este închinat de trei ori; copilul este ridicat în sus, lăsat în jos, 
apoi la dreapta și la stânga, în chipul semnului crucii. După 
închinare preotul îl duce în altar, unde îi face o nouă rugă- 
ciune. Se întoarce apoi cu copilul și-l dă mamei care a stat 
până acum mai la o parte; i-l încredințează cu vorbele: 

— Să-i dai creștere ușoară! 

Şi astfel se isprăvește slujba creştină a botezului. Dela 
biserică oamenii merg la casa copilului. Merg să facă cumătria 
„să împlinească și celelalte reguli după cum e obiceiw vechiu“. 


— 4. Ajunşi acasă, bărbaţii stau de vorbă iar femeile se 
aşează pe lucru. Se împart în două după trebile ce le au de 
făcut; unele pregătesc scalda, altele așează masa. | 

Scalda se face întâi. O femee aduce o albie și o așează 
pe laiță. Bunica pune apă caldă în ea și-apoi toarnă puţină 
aghiasmă: 

— Să fie apa curată; e ca sfințită acu! 

— Ai pus aghiasmă dela biserică, întrebă o femee”? 

— Cum nu știi regula, se miră bunica?! Asta-i apă sfin- 
țită de popă încă de când s'o născut copchilu. 

Şi după ce mai încercă apa cu degetul, bunica zise către 
mama copilului: 

— la dă-mi și o leacă de orez să pun în scaldă; să ne 
fie copchilu' bălan! 

— lacă-ţi dau, răspunse femeea și porni să aducă o mână 
de orez. 

Bunica primi orezul şi-l împrăștie în scaldă în semnul crucii, 

— Da nu puneţi și o leacă de fulgi în scaldă? Hai puneţi 
să fie uşor ca fulgu' —— zise o femee bătrână, ce privea cu 
mânile încrucișate. 

— Ba punem. Şi bunica răspândi și câțiva fulgi peste apa 
din care se ridica un abur subțire. 

— Bunică, da nu-i apa prea fierbinte2— întrebă o altă temee. 

— Nu-i nimic, răspunse bunica; de ce-i apa mai fierbinte, 
atât e mai voinic. 

Se aprind din nou tătușiile și se întind crișmele și fașa. 
Bunica desbracă copilul și-i face scalda. la apoi o crișmă, o 

înmoae cwun colț în apă și cu el șterge copilul în semnul 
crucii; îl şterge la gură, nas, urechi, subțiori și coapse: 

— II spăl pân tot locu' să crească ghine! 

Lasă crişma și scaldă copilul mai departe. Nașii îi ţin tă- 
tuşiile aprinse la căpătâi. 

— Hai picaţi ceară în scaldă, le spuse bunica. 

Nașii scutură în semnul crucii, în scaldă, câte trei picături 
de ceară fierbinte din lumânările aprinse. 

—— Să fie apa curată, să nu să opărească copchilw, adaogă 
bunica 

Nașii strâng tătușiile mănunchiu; în rând apoi înmoae și 
ei crișmele în apă și spală copilul la ochi zicând: 

— Minte dela Dumnezeu! 

Să trăiască 

Şi să pomenească 

Nănașii cu bucurie. 

Nașii se dau la o parte iar bunica scoate copilul din apă 
și-l înfăşoară: 

— Noroc și altu 'n loc, închee ea. 

După ce înfașă copilul, bunica ia apă și toarnă nașilor să 
se spele pe mâini; cu un buchet de busuioc uscat stropește cu 
aghiasmă pe toţi tinerii de faţă: 

— Hai și tu c'ai fost față la scaldă, chema ea un copil 
ce se ferea. 

Nașii pun câțiva bani în scalda copilului pentru slujba 
bunicăi. Merg apoi și pun alţi bani pe pieptul copilului: 

— Cât o trăi să fie bogat 

Şi să-i fie tăt bine. 

In vremea aceasta bunica merge în ogradă să arunce apa 
din albie. Merg şi alte femei ce-au fost de față și împreună 
aruncă apa între straturile din grădină. 

— Da unde s'o dus bunica? — întrebă o femee. 

— S'o dus în grădină să verse scalda. 

— Cică nu e bine s'o verși ori unde că, ştii, e cu aghiasmă 
ȘI mir. 

— Cică e mai bine de-o dai pe apă curgătoare. 

— Da-de nu-i apă curgătoare e bine și în straturi că se 
face frumos. 

— Sau la rădăcina pomului. 

Nașii sting lumânările de podul casei în semnul crucii 
și urează: 

— Să trăiască! 

Bunica se întoarce din curte urmată de celelalte femei cu 
cari a vărsat scalda: 

— la haideţi nănașilor să vă dau copchilu! Nașii aprind 
din nou lumânările și le țin în mână. Bunica trece copilul în 
braţele unuia dintre nași. Acesta îl ia și-l încredințează mamei: 

— Dela noi un fin 

Dela Dumnezeu un creștin. 

Când nașul trece copilul în braţele mamei, îl așează pe 
mâna dreaptă, cu capul spre răsărit. Mama își primește copilul 
și sărută mâna naşilor: 

— Bodaproste! 

După predarea copilului bunica ia tătușiile, le pune pe ușă 
și spune: 

— Cum umblă ușa, așa să umble și el: ca scripțu! 


— 5. După ce sa isprăvit scalda, lumea trece în odaia cea 
curată unde e așezată masa. Mama copilului botezat, bunica și 
alte câteva femei, din rude sau vecini, aleargă să aducă cele 
de trebuință la masă, la care se așează în rând oamenii. Nașii 
stau în locul de cinste, în capul mesei; apoi vin orânduiţi cei- 
lalți pe vârste. Toţi sunt veseli ca la o adevărată petrecere. 
Vorba nu mai încetinește: 

— Haideţi mai iute că iacă mi-i foame! 

— Foame mi-e, da tăt mai mult sete... 

— Incetișor c'o să fie bine. Nu-i așa co să fie bine bunică? 

Bunica intră în acest timp pe ușă, ținând într'o mână un 
mănunchiu de busuioc: 

— Da, aşa-i, da să vă stropesc întâi cu o leacă de aghiasmă. 

— Da ce-o să facem noi cu aghiasma?!.... 

— Păi, co să mâncaţi acu. 

Şi începând cu nașii, bătrâna stropește pe mâini la rând, 
mesenii. De aci se pornește vorbă pe seama acestui obiceiu: 

— Dece stropește mai mult pe mâini cu aghiasmă? 

— Aşa, că pornesc a mânca. 

— Să le fie mâinile curate. 

— Da stropește şi masa... și mâncarea. 

— Păi, mai e vorbă?! 

— Aşa-i obiceiu. 

—- Vezi d-ta copchilw s'o creștinat și aghiasma vine așa 
ca o curățenie, 

— Da n'am văzut asta în tăt locu'! 

— Da, nu-i în tăt locu”; aista-i un obiceiu mai vechiu; bă- 
trânii țîn la el. 

— Ei, ţin care mai ţîn... 

— Eu de aghiasmă mereu mi-am uitat, da de vin nici- 
odată, că... mereu mi-e sete. Dumnezeu mai știe ce-o fi și asta,... 
închee un bătrân. 

Se împletesc vorbe tot mai multe. Femeile care slujesc la 
masă intră și ies pe ușă. Cei dela masă le iau la vorbă: 

— Da ce zăboviţi atât? 

— lacă suntem gata. 

— Păi haideţi mai iute că li-o fi oamenilor foame... 

— E greu pân te-aşezi la masă, c'apoi foamea a și venit. 

— “Ţăţacă, hai de dă ţuică oamenilor, că aiasta-i rându- 
iala d-tale, zise o femee către bunică. 

Bunica ia sticla cu ţuică, toarnă într'o ceşcuță și cin- 
stește ea întâi: | 

— Să fie cu noroc și să ne trăiască copchilu'! 

— Să te audă Dumnezeu! 

Şi bunica toarnă ţuică la rând, celor dela masă. Vorba 
continuă: 

— O cinstit bunica "ntâi. 

— Ea e mai tare la cumătrie. 

— Da, ea face tăt. 

— Așa ca la scaldă. 

— Ea-i cu mare rost în toate la botez. 

Vin femeile cu mâncare și oamenii pornesc a mânca. 
Mai încetinesc o clipă din vorbă, apoi iar pornesc: 

— Ce bună masă aţi făcut, spune o femee, 

— Ei, cum dă Dumnezeu Bunu', după puteri, răspunde 
gazda; să îie așa cum e rânduiala. 

— Şi lumea toată mulțămită, adaogă bunica. 

După puțină mâncare, vine rândul vinului. Cinstesc întâi 
naşii: 

— Să vă trăiască copchilu”! 

— Să vă trăiască finu'! — răspund toţi ceilalți. 

După nași, ridică paharul tatăl copilului botezat și închină 
în cinstea cumetrilor mari cu cari grăește astfel: 

— Bine aţi venit la noi cu bucurie și sănătate. 

Să trăiţi mulţi ani! 

Cum aţi ajuns să-l creștinați 

Așa s'ajungeți să-l și cununați! 

— Să ne-ajute Dumnezeu, răspund naşii. 

Mesenii închină în rând în cinstea nașşilor și finului. 
Masa continuă în aceeași stare de bucurie a oamenilor. Bărbaţii 
vorbesc despre muncă și vreme; femeile despre bucuriile și ne- 
cazurile lor gospodărești. O bătrână povestește: 

— Am avut și eu un fin, da o murit mic; așa de bine 
mi-a părut! 

— Cum așa țățacă? — întreabă mirată o fată. 

— Mi-o părut bine, că de moare mititel el e curat și se 
roagă peniru mine și merg și eu în raiu. 

Gazda îndeamnă pe uu mesean să bea vin: 

— la d-ta din dreapta și cinstește acu întâi! 

— Dece numai din dreapta? Porniţi d-voastră de colo căi 
mai bine. 

— Păi și la Taina Vecer tăt din dreapta o'nceput. 

Se umplu din nou paharele și beau cu toții. 

— Bea tăt, cașa e bine, îndeamnă gazda. 

— Las că am vreme. 

— Bea, să fie finu' curat, să nu fie mucos. 

— Eu nu pot bea tăt acu. 

— Bea ceva, să poată copchilu' să se șteargă la nas.. 


Unii zâmbesc la auzul acestor cuvinte, alții privesc cu 
seriozitate. 

— Da tu ce nu desfaci tăt șervetu'”, spune o femee cătând 
către un băețandru ? 

— Mi-ajunge și-atât cât e, țăţacă! 

— Ba desfă-l tăt caşa e bine. 

In vremea aceasta nașa merge în cealaltă odae și vine cu 
copilul în brațe. |] dă mesenilor la rând, să-l sărute: 

— Hai, sărutaţi-l cu toţii, să-l ferească Dumnezeu de boală 
și de spaimă. 

După sărutul copilului, naşii pun pe o farfurie două pahare cu 
vin și mai multe bomboane de târg. Le înmânează în dar mamei 
copilului, cu vorbele: 

— Dela noi hrană 

Dela Dumnezeu mană. 

Femeea bea și se roagă lui Dumnezeu pentru cinstirea și 
sănătatea nașilor. 

După darul făcut mamei, nașii fac un nou dar: darul co- 
pilului. Pe o farfurie întinsă pun o bucată de ștofă și mai mulți 
bani. O trece apoi la rând prin fața mesenilor cari dăruesc și 
ei bani spunând: 

— Dela noi puţin 

Dela Dumnezeu mai mult. 

Darul de bani făcut, naşii îl duc părinţilor şi îl dau cu 
aceleași vorbe: 

— Dela noi puțin 

Dela Dumnezeu mai mult. 

După ce sa făcut darul, se mai aduce mâncare și vin. 
Oamenii petrec mai departe până ce se lasă seara. De aci înainte 
oamenii încep a pleca; își iau rămas bun și pornesc către casele 
lor. Părinţii copilului, ajutați de bunică, încearcă să pună rân- 
duială în lucruri: 

— Da bine c'am botezat copchilu' că tăt stau cu grije... de, 
cine știe... 

— Nu poţi cunoaște gândul iui Dumnezeu. 

— Așa, am pace că-i la rând cu oamenii. 


(Va urma). 

7 Maria Dima 


În capitala Ardealului, care pompează spre sine atâtea valori 
ale provinciei, departe de locurile în care i sa răsfățat copilăria și 
şi-a afirmat tinerețele şi anii maturității, s'a stins — lu sfârșitul lui 
Februarie — discret — cum i-a fost de alitel întreaga viață — după 
grele și îndelungate suferințe, proeminenta figură a elitei femenine 
româneşti din Ardeal: Maria Dima. 

Pe Maria Dima generația de după războiu n'a cunoscul-o. 
N'avea de unde so cunoască. Cu sufletul zdrobit de loviturile sorții, 
trecând dela Brașov la Cluj -— alături de tovarășul ei de viață 
chemat în fruntea Conservatorului de muzică de acolo — viața ei 
din anii din urmă se răslețise de tot ce ar fi putut-o scoate și sălta 
in unda publicității, cheltuindu-se întreagă, cu devotamentul unei a 
doua Cornelia Gracchus, pentru cei pe care vitrega soartă i-i cru- 
fase încă vieții, închizând în adâncuri — răsfrânte doar în vecinic în- 
duioșate priviri, de-o inexprimabilă blândeță — toate durerile sale, toată 
nostalgia vremurilor trecute, cu tot ce-i Însorise odinioară viața : 
copii cuminţi, frumoși și sănătoși, fericire conjugală, înalte satisfacţii 
artistice, — de mult apusa tignă a vieții. 

Maria Dima n'a fost însă tot așa. Au fost vremuri când ea 
era un punct luminos al vieții sociale, artistice a Sibiului și, îndeo- 
sebi, a Brașovului. În amintirea celor care au apucat acele vremuri, 
Maria Dima va stărui altfel de cum au cunoscut-o cei mai mulți 


din cei de azi. Pentru unii, ca arsa armoniilor muzicale — care 
de-atâtea ori a stors freneticele aplauze ale unui public cu rafinat 
gust artistic —; pentru alții, ca artista armoniei sociale — chiag 
al societății aristocrației sufleteşti — cu atitudini, maniere, fel şi 


nivel de conversaţie care, prin firescul şi farmecul lor, cucereau 
intoldeauna, creind o atmosleră de intelectualitate, de eleganță şi 
sănătate morală, în care te simțeai fericit să poţi ajunge şi respira. 
Vor fi și de aceia în amintirea cărora, din ceeace a constituit ființa 
Mariei Dima, se va fi încrustat mai mult icoana artistei familiare 
— a mamei ideale — sau cea a inimei generoase gata de a sări, 
fără știrea vecinilor. în ajutorul celor avizaţi la sprijinul deaproapelui, 
sau a ființei de o rară distinctie sufletească, cu o înăscută repulsiune 
pentru ce e vulgar, imoral, pentru loți cei cărora le lipsesc cei şapte 
ani de-acasă. Pentru mulți ea va rămânea pilda bunului simi, a 

vorbei cumpănite și cuminţi, a grijei de a nu fi jignit nimenea în 
prezența ei, — a artistei calmării firilor cu suflet clopotar şi gura 
clopot. Tot atâtea fete ale sufletului Mariei Dima atât de frumos și 
atât de bogal înzestrat. 

Pentru Brașovenii generației mai vechi, Maria Dima a fost 
insă mai mult: a fost sinteza tuturor acestor virtuți și calităţi. De 
aceea, solul pe care-l lasă în urma ei cu greu îl va pulea umplea 
teminismul pantalonar de azi, rob, în mare parte, unor practice 
și viții care-l despodobesc de tot ce forma apanajul suflelului femeiesc” 
întruchipat atât de frumos de Maria Dima. 

lată de ce nu e nici o exagerare în a afirma de-asupra proa- 
spătului mormânt dela Cluj: Se duc sufletele crescute în cultul 
idealurilor etice... Se împuținează obrazele cu sensibilitatea netăbăcită 
de vopselile fabricantului și neîngroşală de vulgarilatea mediului în 
care se complac u putrezi azi atălea suflete... Se răresc preotesele 
căminului conjugal care nu știau ce sunt danzingurile cu petreceri 
degenerate în chefuri desgustătoare, nici mesele de carloforie, distru- 
găloare ale atâtor căsnicii, nici tăvăleala, pe toate povârnișurile, cu 
skiurile'n slavă... 

Se duc doamnele, rămân și se'nmultesc madamele. 


Ax. B. 


oo, 


to! 

Mai 


Vâjăe vântul lacom și lainic 
Peste pământul îndrăgostit, 
Pântecu-i crapă dornic și tainic 
Si soarbe seva din infinit... 


Lumini şi umbre roesc hoinare, 
Vesele-sumbre s'au prins la joc; 
Unul renaşte și altul moare, 
Destinu-i mână din loc în loc. 


Țâșnește vraja multicoloră 

Din sân de ghiață, în fund de plai, 
Razele saltă sprintene 'n horă 

E carnavalul lunei lui Mai. 


Frunze, petale, lujeri şi ramuri + 
Îți ies în calen iureș convoi, 
Zefirul bate molcom în gearmnuri — 
E hora vieţii, haidem și noi! 


Ioan Al. Bran-Lemeny 

În seara aceasta lunară de Mai 

Ce-și țesen penumbre păianjeni şi vise, 
Ai nopții, mari fluturi, desfac evantai, 
S'abată miresme prin uși larg deschise. 


Din caiși ce pe brațe buchetele'ntind 

Și cresc fluturarea perdeliintr'o partie, 
Fioruri prelungi dupe ramuri desprind 
O floare ce-adoarme'ntre file de carte. 


O rază întinsă e frântă de-un sbor. 
Pe umbrenseilează cu-argint licurici. 
Sub albe pologuri e somnul uşor: 
Copiii surâd unui vis cu pilici! 


Și tu, tu zâmbești ca şi ei unui vis 

Si brațele albe-aţipite'n dantele 

Sentind peste arcuri întoarsen abis 
Spre-o noapte ca asta, cu sboruri și stele. 


Dar basmul se irece... și fluturii mor... 
Și cântecul bălții de când a tăcut! 

Cu buze de rouă, grădina, ușor 

Pe sâni calzi strecoară un rece sărut. 

Tresari, strânei mătasea, privirea-ți rămâne 
Săntrebe în negura ochiului meu ; 

Și-ți moare surâsul, ca florile, mâine. 

Căci omul din visuri, de mult nu sunt eu. 


Mintinzi crinul mâinii şi gândul se cerne 
Din vremi sublimate Spre-aproapele azi, 
Ca noaptea ce picură'n cupe eterne 

Si moare pe vârfuri aprinse de brazi. 


Si pleci, nesimțită, cum pleac'o durere: 
Dantela de floare se sculurăn drum, 
Pe masa nestrânsă, bucăți de tăcere 
Veghează'ntre fluturi cu aripi de scrum. 


Sin noaptea aceasta lunară de Mai, 
Ai prins perle calde, grăbite și mici, 
Pe capele scumpe cu părul bălai 
Și vise cu joc minunat de pitici! 


Ion Focșeneanu 

Viafa omenească 
12, 

Tânăr înţelept 


„.„.. Dar înainte de-a-și urni murgul din loc, bătrânul călăreț 
se suci din șeaua calului înspre fiul său cel iubit, întrebându-l. 

— Să nu-ți mai fi lăsat nescaiva bănișori, dragul tatii? 

lar iânărul cu obraz de fală. de-asupra buzelor de carmin ale 
căruia acum prindea a miji o bură de mustăcioară, privindu-și 
părintele drept în ochi, îi răspunse domol şi cuminte, ca uri filosof 
din vechime: 

—— Pentru câte-s nevoile mele mărunte, mi-ai lăsat prea de- 
ajuns, tată dragă. Văd, că nici sănătate, nici minte, nici stăpânire 
de sine nu pot cumpăra cu bani, ci cată să-le deprind zi de zi prin 
voință, care nici ea nu se găseşte de vânzare la nici un neguțător 
— deci ce-aș putea cumpăra cu banii de prisos, în afară de păcate? 

— Infeleptește mi-ai vorbit, scumpul meu copil,— zise bătrânul. 
Te las dar în bună sănătate, sub paza Celui de sus! 

— Să umbli 'n pace și dumneata, lată dragă — intregi fiul 
său, sărulând înc'odaiă mâna subțire şi fină a frumosului moşneag. 

„... Și dând acum frâu slobod murgului de soiu, care bătucea 
nerăbdător pământul, bătrânul gândi întru sine, plecând: 

—  Vrednic prunc ai dăruit bătrânețelor mele, Doamne! Când 
mă gândesc, că'n neștiințta mea, ele sfiiau in ziua venirii lui pe 
lame... De-i vrea și Tu, Preabunule, copilul acesta minunat de 
/rumos şi copt la minte de pe-acum ca un înțelept de-odinioară, va 
fi dulcea mângăiere a zilelor mele din urmă și neîntinata fală de 
mâne a neamului nostru. Ajută-ne, Doamne. amândurora: mie, 
să-l pot purta pela școli, iar lui, să-şi poată desfășura larg aripile. 
înălțându-se lin și tot mai sus în apele senine ale înțelepciunii şi 
frumuseții !“ 

Apoi, făcându-şi sfânta cruce strămoşească, încercatul călăreț 
simțindu-se îngereşte imbunit în suflet și ușurel la trup, ca fulgul de 
păpădie... se pierdu pe șerpuitoarea pânză sinilie a drumului, ce 
intra de grabă în codrul verde de stejori... 

Două văduve 


Văduva sub patruzeci, dar încă foarte bine, îşi făcuse prin 
avocatul ei toate formele legale pentru a pulea divoria de rmmediocrul, 
scăpătatul şi senilul om politic, cu care în ultimul timp trăise ca o 
pisicuță răsfăţată cu un dulău morocănos. Spre norocul ei, bătrânul 
işi dădu însă ortul popii, cu o zi înainte de-a i se înainta cererea 
tribunalului, aşa că, datorită legăturilor de partid ale răposatului 
boier de baștină, dar mai ales graţie caldei și convingătoarei eloc- 
vențe parlamentare a statornicului ei prieten de ieri și de azi, tânărul 
și  multimilionarul ministru. cu care întreținuse tainic legături de 
dragoste, încă în viata fericitului întru Domnul — vesela văduvioară 
a răușit să primească dela „națiunea recunoscătoare“ o pensie 
funară de zece mii de lei, menținându-și în același timp splendidul 
cupeu Packard în fața scării saloanelor larg deschise selectei elite a 
capitalei, ducând ea însăşi o viață poate mai frumoasă și desigur 
mai luxoasă decând, vai, a rămas singură pe lume, mascată mui 
mult interesant, decât discret, sub voalurile lungi și negre ale unui 
inșelător doliu profund... 

De-acum, solitara femee va fi fără doar şi poate avizată la 
mărinimosul sprijin cotidian al vechiului şi totuşi tânărului ei prieten, 
prin stăruința cerbicoasă a căruia și-a asigurat modesta pensioară 
şi fără de care ar fi riscat să cadă de-a-dreptul în brațele lui 
salvatoare, constituindu-se încă din primul moment al catastrofei 
şi împotriva oricăror prevederi ale anturajului ei, în viitoarea-i 
legitimă.... 

i 

Văduva în veci neconsolată a nemuritorului artist, pe care, 
deși sărac din naştere și lipsit de orice perspectivă materială, I-a 
luat din pură dragoste pentru omul blând şi caracteru-i de linie 
clasică, dar mai ales din adevărată adoraţie pentru sclipitorul său 
geniu, fiindu-i în toată bună vremea inspiratoare ideală, amantă 
caldă şi unică, soție devotată până la complectă uitare de sine, dar 
mai cu seamă mamă bună și drăgăstoasă ce, ca o nobilă soră de 
caritate, a îngrijit pânăn ceasui său din urmă pe „copilul ei 
neajutorat' — sărmana, din strălucitoare frumusete ce a fost odată, 

a ajuns azi o umbră, şovăitoare. trăind de zece ani uitată de lume, 
sbătându-se în cea mai crâncenă mizerie, spre neștearsa rușine a 
conducătorilor politici mici de suflet și ingrați până la desăvârșită 
inconștiență față de memoria omului, ce-a onorat prin superba, 
universala şi eterna lui artă, nu numai poporul care l-a născut, ci 
întreagă omenirea depe tot rotosolul pământului... 


74, 


Ce-a fost viața acestui om? 


Căci eu nu-i știu aliceva, decât: rătăcire, durere și lacrimi... 

Copilul n'a cunoscut pe tatăl său, și n'a strâns în brate, nici 
sărutat vre-odată pe maică-sa, căci ea sărmana, după-ce l-a adus 
pe lume, a bolit necontenit, până și-a dat chinuitul suflet în mânile 
Domnului... 

Băiatul a rămas orfan, a fost dus în străini, crescând în 
părăsire și n negrije, ca un fir de măceș singuratic, uitat de Dumnezeu 
intr'o margine de hotar. 

Tânărul, neîndrumat de nimeni, nesprijinit de om pământean, 
a rătăcit lantâmplare prin largul lumii, exploatat de prietenii de 
ieri, deveniți dujmanii de azi. 

Bărbatul, profund desamăgit, s'a despărțit, s'a 'mbolnăvit, a 
fost uitat de toți și lipsit, însfârşit, până şi de pânea zilnică... 

Şi-acum,.. e bătrân... un om sfârșit, pe care mâne- poimă- 
ne-l vor îngropa 'n pripă, în țintirimul săracilor. | 

„+. Cumplită tristețe a fost această viață ! Pentru ce l-ai mai 
trimis pe lumea asta, Doamne? 


Cu gândul la jalnica lui soarte, deschisei instinctiv geamul, 
sa-mi intre 'n casă o undă de aer proaspăt, căci parcă mi se'n- 
năbușia răsuflarea... 

„... După iarmarocul de ieri, piața e încă murdară, plină de 
paie, de coji de fructe şi hârtii în toate culorile. 

Un petec de-un violel-șters, contrastând cu tiparul negru, zace 
de-asupra unei grămezi de paie, la câți-va metri de geamul meu. 

Din bun-senin se iscă o flușturatecă volbură, prinde 'n tolcerul 
ei hârtia tipărită. o roteşte până “n slavă și de-acolo o trimite lin, 
prin geamul deschis, în mânile mele. 

Sânt cugetări în nemțeşte şi, citindu-le, îmi par răspunsul 
mângăietor ce-l trimite Dumnezeu, prin înfeleptele rânduri ale filoso- 
ului, dureroaselor mele "'ndoeli : 

— „Fii tare în durere-ți; nu râvni inaccesibilul, sau nimicurile 
fără de preț, mulțumește-te cu ceeace-ți aduce ziua de mâne. 

Caută mereu partea bună a lucrurilor şi te bucură de natură 
și de oameni, așa cam i-a lăsat bunul Dumnezeu. 

Dup'o miie de ore de răstrişte, mângăie-te cu unicul ceas 
senin, dând omenirii ce ai mai bun şi mai nobil în mintea și 'n 
inima ta, chiar dacă nu ți-ar fi scrisă nici o recunoștință. 

Cine le 'nfelege şi le știe toate-acestea, e un om fericit. liber 
și mândru, iar viața lui fi-va pururea frumoasă. 

Neîncrezătorul își nedreptățește oamenii înșelându-se pe sine- 
însuși; până la proba contrară, tot insul trebue socoti! cinstit și 
de treabă. 

Lumea-i atât de imensă, iar noi oamenii atât de minusculi: e 
deci firesc lucru, ca universul să nu rotească exclusiv împrejurul 
nostru. 

Dacă te doare ceva, sau le-a ajuns vreo nenorocire, de unde 
ştii că suferințele tale nu sânt spre folosul întregei creațiuni ? 

„In toate făpturile, insuflețite sau moarte, ale universului, trăeşte 
marea și înțeleapta voință a Celui Atotștiutor și Atotputernic ; nouă, 
bieți oameni. ne lipsește însă priceperea, pentru a-L putea cuprinde. 

Cum sânt toate 'n lumea asta. aşa trebue să fie; dar oricum 
ar fi, după orânduiala Ziditorului, toate sânt bune!“ 


Și. ca prin farmec, apele adânc-tulburate ale sufletului meu 
s'au liniștit şi limpezit și înseninat, ca oglinda lucie a iezerului din 
piscul muntelui... 


A. P. Bănuf 

Chipuri pentru frate mic 


De dimineață încă și stângaci, 
Lumina 'ncheie frunzele 'n copaci 
Cu nasturi — ghici de ce sunt? — de gândaci. 


Cind primăvara 'ncalecă în șea, 
Frunza pe crăngi e tânără şi ea — 
Apă din palmă, dimineața, bea, 


Subţire țese iarba pe livezi 
Înfrăgezind în câteva amiezi,; 
Ca niște scoici, copitele de iezi 


Pe vârfu-i lin o pipăie ușor 
Și mugurii de rouă, sub picior, 
Plesnesc, înciucuraţi, ca un urcior. 


Când iarba crește încă pe atât, 
Vin greieri mici cu zurgălăi la gât, 
Pământului să-i ție de urât. 


În verde codru -— pasările lui 
Copilăresc, ca tine, prin brădui, 
Frumos încondeiate și cu pui. 


De-un freamăt cald în valuri abătut 
Pe streșinile cerului, de lut, 
Miroase lacom socii în ţinut. 


Și macii varsă floarea pe fereşti 
Ca niște buzdugane uoiniceşti 
Svârlite'n sus de feți împărătești 


Și smei pe care nu-i pot birui... 
Dar iu, de anii vârstei când vei fi, 
- Ai să le-arunci ca dânșii — și mai şi! 


Dumitru Olariu 


OBCU CLUJ 


Luna, iatagan, 
Arde peste han 
Unde chefuește 
Şi benchetueşte 
Cu voinicii lui 
Fiul Iancului. 
Unde jarul lunii, 
Al lunii nebunii, 
Îl soarbe 'n pahar 


Puiul de tălhar. 


Noaptea, la ferești, 


Doarme, ca 'n poveşti. 


Cu cerul cu stele, 
Stele-logostele. 


Măre, s'a svonit: 
Că spre asfinţit, 
Prin praful de soare 
Imi veneau călare 
În şa legănaţi 

ști voinici fârtaţi; 
Şi mi-au întâlnit 

Și mi-au jefuit, 

Un boier bătrân, 

Un boier român. 


Că a înnoptat, 
Boeru-a oftat. 


Şi, prin praf de lună, 
C'au pornit furtună 
Şi mi s'au oprit 
Pentru hodinit, 
Pentru bețivit, 

La hanu 'nvechit 
Din drumul cel mare 
Cu vin galbăn. tare. 


Baladă 


Fiul Iancului, 

Al haiducului, 

Au băut întruna 
Vin galbăn ca luna 
Și s'au chibzuit: 
Cum de-au jefuit 
Un boier român, 
Un boier bătrân, 
Slab și singur cuc? 


Alelei, haiduc ! 
Dece fuși năuc, 
De nu te gândişi 
Când îl jefuiși, 
Bine faci, ori ba? 
Să rămâi în șa, 
Să încremenești, 
Să nu jefuești 

Ce nu socotești! 


Și — un pahar plin 
Cu vin de venin 
De masă l-a sparl. 
S'au cutremurat 
Toţi voinicii lui, 
Toţi ai Iancului. 
Și cum se priveau, 
Muţi se întrebau : 
Ce aprig alean 
Zace n căpitan ? 
Ce l-a mâniat, 

Ce l-a supărat? 
Ori l-a deochiat 
Vipera sglobie, 


Hangiţa nurlie ? 


E 


OBCU CLUJ 


— 251 — 


Parcă nu credeau 
Ce își auzeau 
Când a cuvântat 
Aspru, încruntat, 
Fiul lancului 

Al voinicului. 


Vorbele-i tunau. 
Fulgerau, ardeau : 


„Măi fârtați smintiți 
Care jefuiți 

Tot ce întâlniți ! 
latam hotărit 

Ca numaidecât 

Cu toți să porniti 
Și să mi-l găsiți 
Pe boier român, 
Boierul bătrân, 
Să-i dați înapoi 
Gălbenașii noi. 
Faceți-vă 'ntors 
Drumul păcătos 

Și cum vă găsiți 
Vifor s'o porniţi 
Să-i potoliți plânsul 
Inima dintrânsul ! 


Bine n'a sfârșit 
Haiducii-au pierit 
Ca gândul. 

Ca vântul, 

Una cu pământul. 
Pe unde-alergau 
Praful ridicau. 





Luna că lunea, 
Drumul se lungea. 


Și treceau zănalec 
În galop sălbatec 
Ca rătăcitoare 
Năluciri fugare. 


* 


Se 'ntorceau acum 
Pe același drum 

„— Liniștiti c'au dat 
Tot ce au luat — 
Către hanul unde 
Vinu-i ca neunde. 


De-odată din ceată 
A zbucnit săgeată 
Un haiduc tăcut. 
Cel mai abătut, 
Si mi sa pierdut 
Înapoi, în goană, 
În goană-prigoană. 
Puiul Iancului, 
Al haiducului, 

A 'ntrebat mirat: 
Ce s'a întâmplat? 
Și i-a spus un alt 
Că acelălalt 

A găsit uitat 

Un galben zimțat 
Neînapoiat. 


Spre hanu 'nvechit 
Zorii-au întâlnit. 


Aurel Marin 


OBCU CLUJ 


Avâni. avânt, 


— 252 — 


Sborul cel mare 


Infrânt eram la căpătâi de cale... 

Din nici o zare nu-mi țâșnea lumină, 
Avântul năzuințelor trufașe 

Se prăbușia nevolnic în ruină. 


.„.. Dar mi-ai venit atunci mântuitoare 
Cu ochii vii pe drum de biruinţă; 

Cu daruri noi mi-ai impăcat ursita 
Șin cuget fulgeratu-mi-ai credință! 


În suflelu-mi îngenunchiat de patimi 
Turnat-ai noi nădejdi și noi ispite... 
Excelsior ! aripele-ţi deschide 

In sbor măreț spre lumi închipuite. 


Excelsior ! arală-ţi strălucirea 

In forța neinfrântelor avânturi, 

Ca'n spaţiul larg ce infinitul soarbe 
Un zeu să par spre noile Pământuri ! 


Vasile Netea 


Ideal 


Soare, soare, 


Legământ Mă doare 

Intre cer și pământ. Pulerea-ţi biruitoare : 

Cu tine urc Cerul senin | 

Și aburc Să-l închin 

Destinul întreg să-mi descurc. Vreau, sborului meu aquilin. 


Zenit, zenit, 

Nesfiit 

Mă 'ntărât să te frâng ca ntrun mil, 
Singur stăpân 

Să rămân 

În veacul și cerul păgân !... 


Vasile Netea 

Pagina de „umor și satiră“ 
Românul și ideia 
UR 
MOTTO 


„lronie, vraie liberte! c'est toi qui me delivre de 
Pambition du pouvoir, de la servitude des partis, 
du respect de la routine, du pedantisme de la sci- 
ence, de V'admiration des grandes personnages, des 
mystifications de la politique, du fanatisme des r6- 
formateurs, de la superstition de ce grand univers 
et de l'adoration de moi-meme. Tu te r6vslas jadis 
au Sage sur le true, quand il s'âcria a la vue de 
ce monde ou i! figurait comme en demi-dieu: 
„Vanite des Vanites!* "Tu îus le demon familier du 
Philosophe quand il demasqua de m&me coup et 
le dogmatisme et le sophiste et lipocrite et Vathee 
et l'epicurien et le cynique. Tu consolas le Juste ex- 
pirant, quand il pria sur la croix, pour ses bour- 
reaux: „Pardonnez leur, o mon Pere, car ils ne 
Saveni ce qu “ils font!“ 

Douce lronie! toi seule es pure, chaste et discrete. 
Tu donnes la grâce a la beaute et l'assaisonnement 
ă Vamour, tu inspires la charite par la tolerance, 
tu dissipes le prejuge homicide, tu enseignes la 
modestie ă la femme, l'audace au guerrier, la pru- 
dence ă l'homme d'Etat. Tu apaises, par ton sourire, 
les dissensions et les guerres civiles, tu îais la paix 
entre les fîreres, tu procures la guerison au fana- 
tique et au sectaire. Tu es maitresse de verite, tu 
sers de providence au genie, et la vertu, 6 deesse, 
c'est encore toi“. 

P. 1. Proudhon 


De-o inteligență sclipitoare, covârșitoare, unică... susținută 
pas cu pas de proverbialul bunsimţ al neamului din care face 
parte; ins pecetluit în frunte din clipa nașterii sale cu nobilul 
stigmat al patentei genialități; dăruit va să zică din belșug cu 
notoriul, am putea zice clasicul caracteristicon al latinităţii: mi-" 
raculoasa clairvoaiansă ce, ca o minusculă lanternă magică îi 
străluminează cărarea obscură a cercetărilor până 'n adâncul 
crezut insondabil al însuși miezului problemei — intelectualul ro- 
mân, dintr'o aruncătură de ochi se sesizează de nodul central 
al celui mai complicat caz, pe care 'n doi timpi și trei mişcări 
ţi-l pune teoreticește la punct... la o adecă, făcându-se forte să 
ţi-l reteze, în văzul tău. stupefiat, dintr'o singură dar magistrală 
lovitură de sabie, eclipsând prin uluitorul său gest însuși cele- 
brul act gordian al nemuritorului Alexandru Macedon, 

Dar această fulgerătoare pătrundere ?'n sâmburele ascuns 
al celor mai nebuloase conglomerate de idei, invidioșilor li se 
pare rezultatul facil al deprinderii monotipice, ce caracterizează 
atâți intelectuali apuseni, deveniți un fel de homines unius exer- 
citii; iar malitioșilor: rodul căzut pleașcă din pomul „viziunii 
realităţi“... proprietatea specială a subiectivelor firi poeti o- 
artistice —- și putea fi, Doamne-ferește, tocmai nenorocirea tipică, 
compromiţându-se iremediabil cea mai lucidă și echilibrată con- 
formaţie cerebrală de pe glob, cunoscut fiind urbi ei orbi, că 
Românul s'a “născut poet și'ncă extrem de prolitic, perpetuân- 
du-și rafinatul talent de surfină esență traco-slavă până 'ntr'a șaptea 
generaţie a sensitivilor săi urmaşi. 


Ei nu! Din fericire, printr'o singulară favoare a destinului, 
supremul bun al Românului, armonioasa sa personalitate fu sal- 
vată integral, în toată magnifica-i frumuseţe goetheană! 

Căci, deși poet de cea mai autentică factură, e în acelaşi 
timp (lucru aproape inimaginabil) partizan inflexibil al desă- 
vârșitei obiectivități; pătruns până n rărunchi. în temeiul raru- 
lui său instinct juridic, de marea valoare etico-socială a stră- 
moșescului „audiatur et altera pars“ — și-aci e locul să vizăm 
a doua și nu mai puţin importanta parte a moștenirei sale ce- 
rebrale de indubitabilă marcă romană, dându- -i acea tinctură 
distinsă de calm imperturbabii, acea veridică dignitas patriciana. 

Dar cine nu știe, că 'n adâncul apei line clocotește neo- 
stoitul vârtej? 

Chinuit deci, în permanenţă, de-o excesivă conștienţiozi- 
tate profesională, întinsă până la extrema margine a celui mai 
obsedant autocriticism, dar dac'ar fi numai și numai în baza 
minuţioasei măsuri de prevedere, ce și-o impune dintr'un înalt 
considerent altruisto-umanitar, și totuși... Românul, în pofida fer- 
mei convingeri că e stăpân pe adevăr, urmând stă:uitoarei po- 
munci lăuntrice a negreșitului său simț al proporțiilor, ține să se 
documenteze, cu fiece prilej, sistematic şi complect. Deci el supune 
cazul în litigiu unei migăloase şi vehemente discuţii în contra- 
dictoriu între prietenii dela cafenea, dela cenaclul literar sau 
clubul partidului; ba, scrupulos până la absurdul hotarnic cu 
automartirizarea, dacă i se pare că, prin vro lature a ei, pro- 
blema e susceptibilă de-a friza chiar numai tangenţial colectivul, 
respectiv interesele de stat — Românul, datorită întinselor sale 
legături în toate sferele sociale și-a distinselor prietenii cu rară 
delicateţe cultivate, din înalta lume politică duce chestiunea 
litigioasă în însași incinta parlamentului şi chiar a maturului 
corp, unde, câteva luni în șir, ea va fi discutată zilnic pro și 
contra, până la complecta-i exhauriare, de către cele mai valo- 
roase competențe ale iluştrilor reprezentanți ai naţiunii, 

Abia după aceste operaţiuni preliminare, ce durează apro- 
ximativ un an, Românul, binişor edificat asupra cazului, petrece 
în sfârșit și el câteva seri liniștite în mijlocul număroasei și 
veselei sale familii, simțind imperioasa nevoie a refacerii sale 
trupești și sufletești, dup'atâta enervantă alergătură și înnebu- 
nitor zbucium cotidian. 


Decât că această aşa-zisă liniște, în realitate nu-i decât un 
scurt și înșelător „intermezzo simionico“, suiletul omului de ge- 
niu fiind, împotriva oricărei frâne impuse dinafară, purtat în cel 
mai rapid tempo dramatic de indomptabila și neistovita sa ne- 
vroză. Mai adăugaţi, vă rog, acestei tare, fatal legate de psihicul 
multifurcat al veritabilului supraom, încă şi-o inimă plină-burduf 
de cel mai clar și sfânt patriotism... însfârșit, știut fiind îu- 
deobşte, că 'n fiecare cărturar român s'a născut un viitor cetă- 
țean de onoare al veneratei sale patrii şi căntrânsul trăește 
intens luptătorul neînfricat şi neprihănit pentru imprescriptibilele 
drepturi ale poporului său iubit... și veți găsi prea firesc, ca 
demonul gazetăresc ce dormitează, încă din copilărie, în orice 
suflet național-român, să se suscite de data asta mai mult decât 
violent, învolburându-se în toată nobila-i amploare și trimițându-l 
pe Român deadreptul la redacţia cotidianului predilect, spre a 
supune cazul din chestiune verdictului final al forului suprem: 
opinia publică, căreia în prealabil, dar cu ştiuta-i modestie ce 
atât îl onorează, îi va da el-însuși, întrun articol de-o limpe- 
zime gallică, soluția cea mai apropiată de adevărul-adevărat, 
construind din lucitoare mozaicuri de subtilă şi irefutabilă ar- 
gumentație un superb eșafodaj mental, sprijinit temeinic pe ul- 
timele consecințe ale unei logice de fier, ce arată tuturor contri- 
buabililor greu încercaţi, cum vor trebui să procedeze și să se 
comporte, în cazul dat, factorii în drept, pentru a fi în nota 
justă a așteptărilor obşteşti și-a rămâne mereu în conformitate 
cu desideratele supreme ale țării, cu legitimele și sfintele asp'- 
rații de azi, de mâne și de 'ntotdeauna, ale scumpei noastre 
Românii-Mari şi pe veci întregite!.... 

sa „.— Bravo!. foarte frumos!.. ŞI... cine înfăptueşte ideia ? 

— Intrebarea, mai mult decât absurdă, îmi dovedește că 
mai înțeles nimic! Dar dumneata, se vede că habar n'ai, nici de 
neamul românesc, nici de strălucitele exemplare de elită, ce le 
produce zilnic, 

Domnule, iată, îți concretizez figura cărturarului român: pe 
forma caldă, lirică, duioasă a poetului, se grefează fondul rece, 
calculat, preciz al intelectualului pur, ce poartă sub pălăria-i cu 
boruri largi, cel mai iscusit cap de teoretician al tuturor pro- 
blemelor. La cerere, el îți dă dumitale ideia, îţi face planul, îţi 
stabilește principiile generale, după care ai să urmezi... 

Da ce?... Credeai că întelectualul român e uvrier, e păl- 
maș, e hamal? Vreai să-l înjugi la o stupidă muncă brută? 

Domnule, ţi-o mai spun odată: ideia-i totul, restu-i fleac..... 
chestie de execuție — ţi-o aranjează, jucându-se, orice medio- 
“critate tâmpită! 


2. 


Hoţul cu formele 'n regulă 


„Forma dat esse rei“ — ziceau, cu drept cuvânt, strămoșii 
noștri. 

Parcă noi, nepoţii lor, nu constatăm mereu că totu-i chestie 
de formă? 


Daci eu pe dumneata, suspusule spoliator al țării mele 
blânde și neputincioase, care-i furigăsești milioanele sistematic 
și cu formele ?n regulă,.. te voiu socoti nu numai un om de- 
ştept Şi circumspect, ci și un tată de copii prevăzător, un duios 
și multapreciat îngrijitor al numeroasei și b'necrescutei sale îa- 
mMilii.... ba, până "n cele din urmă, o să-ţi strâng mâna cu câăl- 
duroasă afecțiune, anticipând în dumneata pe viitorul mecenat, ce 
va lăsa prin testament, desigur tot în regulă, o respe:tabilă par- 
ticică din enorma-i rezervă, pentru nobilele scopuri ale Acade- 
miei, Ateneului, Astrei sau altei instituții culturalo-națională- 
filantropică. 

Căci dacă *n cursul laborioasei şi 'n adevăr rodnicei matale 
vieţi, cerberii justiției departe de a-ţi preciza operaţiile, nu le-au 
putut măcar circumscrie, necum apropia,. viitorul va lucra și 
mai mult și mai categoric în favoarea dumitale. 


Fii deci deplin încredințat, că ?n cel mult douăzeci de ani 
după moarte-ți (pierdere cu adevărat ireparabilă pentru săraca 
națiune)... tânărul, dar competentul istoric al epocei, descope- 
rindu-te de sub grosul strat al uitirii ingrate, ca pe-o rară piatră 
scumpă... te va spăla niţel de praf, te va şterge binișor, te va 
șlefui frumuşel, prezentându-te apoi uimiţilor săi auditori, în cu- 
lorile vii și "sclipitoare ale veritabilului giuvaer financiar, creiat 
de variatele "ncercări şi combinaţii naţional-economice ale hao- 
ticelor vremuri de azi. 

Noi, blegii și obscurii tăi contimporani, lipsiți complecta- 
mente de calitățile subtile, cerute de-acest veac grăbit al tahi- 
politelegrafiei; noi, care dintr'o stupidă şi ridicolă mândrie, în- 
torceam capul cu dispreț când te vedeam, ba alții treceau din 
vreme pe partea opusă a străzii spre a evita cu certitudine je- 
nanta întâlnire — noi vom fi de mult, definitiv și iremediabil 

morţi, ca toate animalele submediocre, pe când tu, radiumul per- 
sonificat, vei emite'n eternitate inepuisabile raze de lumină şi 
căldură, spre binele şi fericirea scumpei tale națiuni; ţie, tinerii 
și sârguincioșii elevi “de liceu, îți vor învăța de 'rost "mecenatica 
biografie; entuziaștii studenți universitari vor sărbători an de an 
memoria sfântă a binefăcătorului în cercurile lor culturale, prin 
volubile discursuri festive, urmate de aprige matchuri sportive 
pe teren... ba 'ntr'o zi, în elanul necontenit crescând al! unani- 
mei tale aprecieri, adhoc-înighebatul comitet național, prin colec- 
tele lansate n tot cuprinsul ţării, va aduna de sârg fondurile de 
rigoare, pentruca 'ncurând falnica ta statuie de bronz să se poată 
înălța majestuoasă în mijlocul vastei pieţe pătrate, ce-ţi va purta 
oloriosul nume. 

Şi fiindcă ţin și eu la viitorul națiunei şi providențialii ei 
bărbaţi, dă-mi voie, mare filantrop și cetățean de mâne al 
scumpei noastre patrii întregite (uriaşă vacă siementhal, al cărei 
uger lăptos l-ai știut mulge cu istețimea și rapiditatea năucito- 
rului prestidigitator)... dă-mi voie zic, ilustrule, să- -ți anticipez 
smeritele, dar cu atât mai sinuțitele mele urări de actuală pro- 
speritate, garanţie certă a viitoarei tale ascensiuni... înscriindu- mă, 
de pe-acuma, în registrele posterităţii în veci recunos ătoare, 


Tinca, Aug. 1933, 
A. P. Bănuț 


Chip omenesc 


Mi-e sutletul lan... Colbu 'năltat 

— Spuneam demult. De zarvă în seară, 
Acum pornesc Asmute orașul 

De unde-am fosi Ca pe o fiară. 
Fără rost, Imi biciue fața 
Sau stau şi-ascull. Ca v ploaie, 

Mă risipesc Ca pe.o creangă 
Pe drumuri Mă îndoaie. 

În amurguri. Imi chinuie mintea, 


Imi sfarmă credinţa. 


Ion Samarineanu 

Unde vrem să ajungem? 
De Horia Petra - Petrescu 


Cele ce urmează le-a povestit un venerabil bătrân, încărun- 
țit în cinste și în luptă dârză, frumoasă, națională, pe vremea 
subjugării noastre. „Sătenii încep să se scârbească“, zice inter- 
iocutorul, „să se scârbească de luptele electorale, cum sunt pur- 
tate acum. Mintea lor sănătoasă cu deșteptăciunea înăscută, le 
dictează că armele de luptă sunt murdare. — Ce lupte electorale 
idealiste am purtat mai'nainte, sub dominație streină ! Cât eroism, 
câtă lăpădare de sine! Cu ce ochi priveau atunci țăranii la con- 
ducătorii lor, la nădăgrarii de prin orașe, intelectuali, cari tot 
din sânul lor răsăriseră! — Astăzi? Sunt, desigur, și excepții 
foarte frumoase. Există şi azi un aproape-tanatism privitor la cre- 
dinţa într'unul sau altul -din conducători — dar în marea ma- 
joritate a satelor pe care le cunosc eu, a scăzut încrederea în 
bombasticele promisiuni electorale, și țăranul stă retras, ca melcul 
în scoica sa, ascultă și zâmbește de multeori sarcastic. 

Să-ţi povestesc un caz, care te poate invita să meditezi mai 
adânc asupra problemei. Într'un sat bănățean au colindat (!) la 
alegerile ultime partide peste partide, cerând votul (Avem atâtea 
partide acum, de te tărnăcești de cap!). Şi a venit un partid şi 
reprezentanţii săi și mi ţi i-au spălat cu ou și cu oțet pe cei din 
partidul advers, care avea mai multe șanse în comuna respec- 
tivă, Din „hoţi“ și „tâlhari“ nu i-au scos. Ţăranii i-au ascultat 
şi au tăcut mâlc. Și n'a trecut mult și au venit reprezentanții 
celor stigmatizați de „hoţi“ și „tâlhari“ și s'au sutulcat şi aceștia 
și din „bandiți“, din „ticăloși*, din „sperțari“ nu i-au mai slă- 
bit pe ceilalți, cari vorbiseră mainainte. Ţăranii au așteptat să se 
rostogolească și șuvoiul acesta de murdării, şi nau spus nimic. 
— Unul din „intelectuali“ sa apropiat atunci de un bătrân al 
satului, om cu plete albe, cu experiența vieţii, care te face filo- 
sof, și l-a întrebat: 

— „Ei, bade, dumneata ce zici la toate astea?“ 

— „D'apoi eu, domnule, ce să mai zic și eu?! Eu ascult 
şi tac, ca lumea de-aci. Vă vedem că veniţi pe satele noastre şi 
că vă înegriţi unw pe altw cu cuvinte de sudalmă, de să te fe- 
rească sfântu'! Dacă ar fi după un partid, apoi, ăilalți ar fi 

hoţii-hoților, și întors! Acum, dragă domnule, ne avem și noi, ță- 
ranii de pe-aici, pe borfaşii, pe ticăloșii, pe lăpădăturile noastre, 
da când veniţi la noi nu vi-i arătăm pe ăia, ca să-i încondeiem 
în fața domniilor-voastre!“ A zis și a tăcut mai apoi bătrânul, 
înghițind una din greu.“ 

Aţi auzit, prea cinstiți colindători ai satelor noastre? Se 
poate o palmă morală mai strașnică decât acest răspuns al o0-- 
mului cumpenit, care cântărește și judecă? Nu vă roșește obrazul de 
rușine, trişti eroi electorali, cari împuiați urechile țăranilor noștri 
cu fel de fel de promisiuni irealizabile și vă murdăriți potriv- 
nicul cu cele mai scârboase epitete, ca mai apoi și e/ să răspundă 
cu aceeași monedă? Nu simțiţi că mocnește ceva în neîncrederea 
care s'a înstăpânit față de ventrilocii trimiși de orașele noastre? 

Întrun sat din Mărginime, tot la ultimele a'egeri, a aprins 
un ţăran o luminiţă, cu toate că era ziua, în amiaza-mare, când 
a început să vorbească un propagandist electoral. Luminiţa a ars 
până șia terminat oratorul logosul. L-au întrebat pe urmă pe 
țăran : „De ce-ai aprins luminiţa, bade?* și țăranul să fi răspuns: 
„D'apoi, am vrut să se ardă şi cuvintele ăluia de vorbea, tot așa 
ca și luminița mea și să se curețe de flacăra focului, că multe 
bazaconii a mai sporovăit!“  - - 

Aşa de departe am ajuns într'unele ținuturi?! 

Cazuri sporadice, de sigur, nu se poate generaliza, fiindcă 
încrederea încă nu s'a firimițat față de clasa intelectualilor, pe 
satele noastre. Dar — va trebui ca „nădrăgarii“ să priceapă că 
astfel de cazuri sunt dureroase pentru prestigiul întregei clase 
sociale și, dacă nu de alta, din spiritul de conservare socială, 
să ia măsuri ca să nu-și mai aibă substratul lor real, nicăiri în 
țară, comentarii ca cele de mai sus. 

In Africa de Nord, la un trib, este o lege numită „anaya“ 
— un fel de „tabu“ — care interzice ca beligeranții, chiar şi în 
cel mai vitoros și mai pătimaș atac, să se atingă și să se calce 
teritoriu anumit, unde, lângă nește puțuri de apă curată, neotră- 
vită, copiii și femeile au aflat refugiu. Chiar și Negrii pricep că 
este ceva ce nu trebue să spurci! 

O înţelegi și d-ta, bătrânule din satul bănățean. 

Vor pricepe-o oare, cel puțin de aici înainte, și cei ce vor 
străbate satele noastre? — 

— 1932. — 

Lilieci 


In farmecul îmbobocirii voastre 
Intrezăresc o viață nouă 'n fașe — 
Și premenirea vieții noastre 

In începutul alb al unor noi făgașe. 


Ah, grădini — parfum de lilieci — 
Sunteţi a primăverii haină nouă; 
Sunteţi căldura vieții noastre reci 
Și-aveţi durata boabei reci de rouă, 


Şi-aveți ceva din mirul sfânt... 
Cădelnitați-vă parfumul pe pământ! 


Parfum, grădini cu lilieci... 
Voi dați căldură vieții noastre reci. 


Sunteţi a primăveri! haină nouă 
Și-aveți durata boabei reci de rouă. 


Sibiu, Iunie 193]. Gheorghe D. Banu 


Cântec de primăvară 


Aştepi să nvie iară toporaşii 

Pe gene de răzoare afânate, 

Să-ţi cat pe sub zăpadă singur pașii 
Cînd nostalgia amintirile străbate. 


Pe drumul înviat să-şi cânte primăvara 
Din strunele de pace — psalmii ei, 

Și eu să poposesc, când se urzește sara, 
Pe banca învechilă dintre tei. 


Să mi se par atuncea, pe 'nserate, 

Că se 'nfiripă chipul tău din toate, 

Că-ți simt deasupră-mi părul — valuri, valuri — 
Si că-mi repefți în taină jurământul. 

Că se nfioară zarea şi pământul, 

Că se oprește luna după dealuri! 


Chişinău, Februarie 1934, Gh. D. Banu 

Dări de seamă 


N. orga: O altă istorie contemporană. Resumat de lecţii 
făcute la Academia de Inalte Studii comerciale și industriale. 
Bucureşti, 1933. 132 p. Preţul 59 Lei. 


Insuși titlul ne destăinuiește rostul și scopul celor 40 
rezumate cuprinse în acest volum. Istoria contemporană care se 
predă în şcoale „nu eo istorie a desvoltării adevărate și întregi 
a omenirii, ci o presintare tendenţioasă și molipsitoare a revo- 
luţiilor.... o substituire a eroului de cugetare și muncă prin eroul 
de agitație și de revoltă“ Incepând cu capitolul care tratează 
despre „Lipsa de solidaritate și de unitate morală în societatea 
franceză de pe la 1770“, suntem conduși prin toate epocele și 
mişcările mai însemnate care au agitat spiritul omenesc până 
la „Marele Războiu“, atât în vechiul nostru continent cât și în- 
lumea nouă de peste ocean. Se dă o atenție deosebită mişcă- 
rilor revoluționare din Franța dela 1789 și până la 1870 şi se 
prezintă în mai multe capitole „creaţiunile“ lor. Urmează pre- 
zentarea într'o lumină originală a „Creaţiunilor napoleoniene“. 
Regimul napoleonian „era o necesitate de purificare şi de con- 
solidare. Ce ar fi fost în adevăr — spune d-l prof. lorga — dacă 
a doua zi după furiiie răsturnărilor ar fi venit întoarcerea la 
trecut“? Se dă însă o atenție cuvenită şi „Factorilor contra- 
revoluționari: dinastiile şi aristocrația“. Un capitol ne înfăţişează 
rostul „Revoluţiei din Sud-Estul Europei”, care nu este alta decât 
revoluţia dela 1821, considerață în mod greşit drept o revoluţie 
„națională“ grecească. „Revoluţia Eteriei a urmărit scopuri mai 
largi decât cele naționale“. Se vorbește și despre „Mișcările 
italiene dela 1831“, arătându-se rolul însemnat al „intelectualilor“ 
cari „luară o parte activă“ și „în mișcarea republicană“. În ca- 
pitolul „Revoluţ i—, „naţionale“ —se arată mișcările dela 1830 din 
Belgia şi Polonia. Aceasta din urmă „a pierit, fiindcă „n'a avut 
şefi“. Căci „ideia Poloniei integrale, ridicată printr'o întreită re- 
voltă nu se impusese spiritelor“. Revoluţiilor dela 1848 li se de- 
dică nu mai puţin de trei capitole, zugrăvindu-ni-se, din per- 
spective diferite, revoluțiile din Franţa, Italia şi Germania. D-l 
prof. lorga e de părere că revoluția „parisiană“ dela 1848 „Ware 
o importanță națională sau socială“, dimpotrivă „In Italia revo- 
luţia are un caracter original, care e şi naţional şi social“. Ger- 
mania „a avut două mișcări în 1848: una a intelectualilor, pre- 
ocupați” de ideia unității naţionale şi alta aceia a agitaţiilor 
constituționale“. In capitolul „Două feluri de Revoluții : cea sâr- 
bească și cea spaniolă“, se arată cum „spiritul simplist al acelor 
cari iau în ușor istoria omenirii“, consideră din eroare „necon- 

tenitele revoluţii“ ale veacului al XIX-lea „înfățișând același lucru“. 
Există „deosebiri esențiale în metodă și în scop“. Aici se arată 
și „influența ideilor franceze dela 1789“ asupra Românilor. 
„Acestea au revoluţionat supt Leopold II, Ardealul, în toate na- 
țiile lui, făcând și pe Românii de acolo să ceară „nație“ în noul 
sens, organic istoric, al cuvântului, pentru a se împărtăși toți 
membrii „naţiei“ de toate „drepturile“ dela 1789. Aceleași 
drepturi „naţionale“ le cer și boierii din Moldova şi Țara Ro- 
mânească, „agitați * și ei „de ideile revoluției franceze“. Altă în- 
fățișare are revoluția sârbească. „Aici nu sânt nobili, iar bur- 
ghesia e românească, din Macedonia. Cărturarii lipsesc. Provo- 
catorul și primul conducător al răscoalei, Caragheorghe, e un 
țeran, fost sub- ofițer întrunul din „corpurile libere“ aduse la 
Austrieci“, 


Şi „Formaţiunea Angliei moderne“ ni se înfățișează subt 
un aspect nou. „Povestitorii revoluției americane au obiceiul 
de a o intercala în istoria Angliei de pe la 1760 până la Revo- 
luția franceză. E un sistem cu totul greșit. Sânt două serii de 
evenimente, în esența lor cu totul deosebite“. Căci „ar îi o gre- 
şală să se creadă că vre-odată în istoria poporului engles ar îi 
fost o soluție de continuitate, o „revoluţie“ în sensul în care se 
admite pentru continent“. In Anglia s'a petrecut „într'o socie- 
tate aa destul de coruptă și lipsită de solidaritate între 
clase“ o „adevărată minune de prefacere“, subt influența unor 
curente pornite de sus, dela o nobilime care dispunea de „toate 
elementele încă nepuse în valoare ale unui dârz naționalism de 
viitor*, fiind condusă pe această cale chiar de un rege, Gheorghe 
al lil- lea, din dinastia hannoveriană. ln Franţa, dimpotrivă, bur- 
ghezia a stat în fruntea progresului. Rolul ei este foarte bine 
redat în capitolul „Starea Franciei, înainte de Revoluţia franceză“, 
unde este numită „partea cea mai vie și mai prețioasă, în toate 
timpurile, a societăţii franceze“. Inf: uenţa clasei orăşeneşti care 
„crease în Franţa evul mediu, cu toată vioiciunea și splendoarea 
lui artistică“, nu putea decât să crească într'o societate în care 
aristocrația, pornită spre povârniș, devenise „incapabilă de luptă, 
ușuratecă și bătăioasă“. „In secolul al XVIII-lea burghesia dă 
impulsul ideilor, din saloane și prin acţiunea unor scriitori ră- 
săriți exclusiv din mijlocul ei... Instinctul ei de conservare în- 
deamnă hotărâtor spre forme nouă“. Ea își continuă pretutindeni 
„opera ei înceată... și cu îrasa de distrugere pe buze, nu se 
poate împiedeca de a păstra și de a construi“. 

Nu lipsește nici capitolul despre „Saint-Simonieni şi Fou- 
rierişti“, dela cari porni » mișcarea pentru binele, pentru fericirea 
claselor muncitoare“ și nici capitolul despre , Socialismul englez“, 
al cărui „semnal“ a fost dat de „Mila de oameni a lui Robert 

Ouen (1771—1858)%, unul dintre primii mari industriași ai tim- 
purilor mai nouă. Evoluţia formelor vieții economice a Europei 
sunt tratate în capitolele: „Napoleon l-iu și noul comerț mon- 
dial“, „Crearea nouei Europe prin descoperiri materiale“, „Cre- 
area Europei de afaceri“, „Materiaiismul epocei lui Napoleon al 
ill-lea“, „Noul materialism de după 1870“ și „Intre econoniism și 
naționalism”. interesantă este caracteristica capului celui de al 
2-lea imperiu francez, protectorul celebrilor economiști şi „libre- 
tchange“-işti francezi Chevalier şi Bastiat: „Socialist de nuanţă 
sentimentală, dar și uaționalist de tipul Mazzini, acela care fu 
proclamat Napoleon al Ill-lea a realisat o mare operă de crea- 
țiune, pretutindeni imitată, în cari ambele tendinți au fost ar- 
monios amestecate, ceia ce impune memoria sa unei largi recu- 
noștinți, prea mult timp întârziată.“ 


O înșirare succintă şi originală a „Causelor Marelui Răz- 
boiu“,— în care politica de expansiune teritorială spre Sud a mo- 
narhiei austro-ungare, care a dus la conflictele cu regatul Ser- 
biei protejat de Franța și de Rusia, este atribuită numai ve- 
leităților d: supremație și imperialism ale partizanilor ideei 
„Marei Austrii“ federative, iar nu și influenței indirecte a ne- 
fastei politici de provocare a a Ungurilor față 'de naționalități, 
sfârșește interesantul volum, bogat în imagini vii Şi în compa- 
rații, și foarte instructiv chiar Şi pentru cei familiarizați cu istoria 
contemporană a Europei. 


Ei 


N. Iorga: Doux siecies d'historie de Venise. Confe- 
rences donnees en Sorbone. Bucarest, 1932. 


Volumul care cuprinde conferințele ținute de d-l prof. lorga 
în anul 1932 în fața marelui areopag al Sorbonnei, este împărțit 
în trei capitole mari: |. Veneţia Imperiului, Il. Veneţia crucia- 
delor și III. Veneţia dominantă, și conţine :0o expunere istorică 
nouă şi atrăgătoare a vieţii reginei comerțului mediteran din 
veacurile XI, XII și XIII. Veneţia ma fost decât una din vechile 
„Romanii“ cari au luat ființă” pe țărmurii Mării Adriatice încă 
la începuturile evului de mijloc. Ea n'a ajuns în fruntea acestor 
așezări autonome, prin cuceriri, ci pe cale pacinică, păstrând 
pretutindeni intacte vechile instituțiuni. Mai târziu, ea a reușit 
să pătrundă în Orient, obținând în anul 1092 şi un privilegiu 
dela Alexe Comnenul „care formează de aici înainte nu numai 
baza relațiilor dintre Veneţia şi Imperiu, ci și aceea a tuturor 
legăturilor. dintre Italieni și Imperiu“. Veneţia începe să se con- 
topească din ce în ce ma: mult cu imperiul bizantin și să in- 
Huinţeze viața acestuia. „Există o legătură organică între Bi- 

zanț şi Imperiul de Răsărit, pe când, pentru împărații germanici 
cari coboară în Italia, nu numai că nu există o legătură orga- 
nică, ci o opozițiune între principiile dominante ale vieții po- 
litice a Veneţiei și aceia ce reprezintă pe năvălitorii Italiei.“ 
Același lucru reiese şi din „interesantele compilaţii“ istorice ale 
dogelui Dandolo. „Veneţia se consideră deci ca o parte a acestui 
vast imperiu cu care era împreunată prin atâtea legături și mai 
presus de toate printro legătură „esenţială: una şi aceiași con- 
cepție de Stat“. In cap. Il se dovedeşte că „cucerirea Constan- 
tinopolei în 1204 n'a fost un act venețian, în înțelesul propriu 
al cuvântului, m'a fost nici un 'accident sau o aventură“: ea a 
fost ultimul soroc firesc al unei iungi evoluţii... „Cel ce se instala 
la Constantinopol era Occidentul“. Se arată importanți pasa- 
giului din privilegiul dat Veneţienilor în 1189 de Isac Angelos, 
care „consideră pe Veneţieni drept o națiune indigenă romană, 
care are aceleaşi sentimente pentru Romania ca însuși Romanii“, 
adecă moştenitorii imperiului roman de Răsărit. Capitolul III, 
Veneţia dominantă, ne înfățișează faza cuiminantă a expansiunei 
Veneţiei în Orient. Se încearcă „fixarea caracrerului acestei faze 
într'o formă mai precisă“. La început mai mult comercială şi 
economică, această expansiune se transtormă cu timpul „într'o 
stăpânire de fapt“. Dogele Veneţiei ajunge a fi numit de Sudanul 
Egiptului „un mare și prea-înălțat stăpân al unei mari naţiuni, 
înțeleptul și prea înălţatul duce de Ve: 'eția, Zara și de Constan- 
tinopole“. EI devine posesorul unei pătrimi și jumătate din întreg 
imperiul Romaniei (totius aid Romaniae). „Cuceritorii Con- 
stantinopolului — scrie d-l prof. lorga, -— oricare ar îi fost ori- 
ginea, națiunea sau religiunea lor, mau avut niciodată, tendința 
de a creia un lucru (adecă o îormă de Stat) nou și dea afrma 
că este nou“. Rivalităţile cu republica Genovei încep însă să 
abată atenţia Veneţie: dela Răsărit. Cu toate răsboaiele . fratri- 
cide“ și succesele ei momentane „Genova nu- -și poate crea un 
domeniu teritorial“, pe când Veneţia se extinde la Apus, spre 
Padova, Vicenţa și Verona, la Nord și Răsărit spre Istria și Dal- 
maâţia. „Deja la începutul veacului al XIV-lea Veneţia intră întro 
epocă ce se poate considera modernă, epoca posesiunilor teri- 
toriale“, ținta viitoare a politicei sale. 


E 


N. Iorga, Textes historiques du moyen-âge, destin6s 
aux €tudians, Paris 1933. (la ]. Gamber) LIi pag. Prix: 5 francs. 
Care a fost scopul acestei culegeri de extrase din scrierile 
cronicarilor principali ai evului de mijloc, începând cu cronica 
lui Marcellinus Comes (450—76) și sfârșitul cu istoria polono- 
ungară a lui Philippus Callimachus, ni-l spune însuşi autorul 

n introducere: „a aduce pe elevi în faţa realității istorice celei 
mai vii, așa precum ea este înfățișată de cătră contemporani“. 
Sunt pasagii din cele mai caracteristice ale culturii epocei pe 
care o tratează, la alegerea lor avându-se în vedere nu atât in- 
teresul special românesc, cât cel general european, așa ca să 
poată îi folosite și de elevii Universităţilor străine. 


AM. 


Ei 


Tinereţe-Bătrâneţe, de Dr. Eugen Nicoară, medic primar 
în Reghin. — Cărţi de știință medicală, de specialitate, în afară 
de Tezele de qoctorat de la Facultăţile de Medicină din Bucu- 
rești și lași, cari puteau rivaliza ca valoare ştiinţifică cu cele 
prezentate la Facultatea de Medicină din Paris, nu prea găsim 
tipărite în limba românească înainte de răsboiu. Aveam însă re- 
viste de specialitate, în cari se publicau lucrări originale de 
reală valoare științifică medicală, de clinică sau laborator. Chiar 
savanți români, ca Drii Asachi, Babeş, Marinescu, Paulescu, 
Toma lonescu, Cantacuzino etc. și-au făcut cunoscute descope- 
ririle lor originale prin scris strein. Stiinţa medicală fiind mai 
presus de toate umanitară, razele ei trebue să străbată cât mai 
departe pe globul pământesc, ducând cu sine lumin, alinarea 
suferințelor trupești și sufletești şi viaţă. Scrieri de popularizarea 
medicinei aveam foarte puţine. Cu un “cuvânt, literatura medicală 
atât cea de știință, cât și cea de popularizare, era slab repre- 
zentată prin slova românească înainte de războiu. Comunitatea 
de origine a limbilor română și franceză, cum și cunoașterea 
limbei franceze de către tineretul universitar, precum şi faptul, 
că știința medicală franceză avea supremaţia universală în toate 
ramurile, în România mică, omogenă, ta cele două Facul tăți, din 
București și lași, se propunea și se studia aproape exclusiv și 
direct de pe tratate de medicină franceze originale. O traducere 
se făcea inutilă fiind ameninţată în existență de o ediție nouă 
franceză, augumentată, superioară. Popularizarea nu prea era 
în spiritul vremii, După războiu însă deodată cu democratizarea 
generală și cu ivirea curentului de prevenirea boalelor, sa for- 
mat și la noi un curent de difuzare în masse a medicinei pre- 
ventive prin conferințe și scrieri de popularizarea igienei, euge- 
niei, a fiziologiei normale și patalogice umane, a biologiei și 
chiar a tratamentului boalelor. Acest fapt dovedește că corpul 
medical în genere este condus în exercițiul profesiunei sale și 
de un înalt spirit umanitarist. 


Negreşit, că savanții nu răsar pe toate răzoarele şi în orice 
timp, dar și culejgătorii şi împrăştietorii de știință asimilată sunt 
de mare folos pentru omenire. 

Idealul! de sănătate al omului care s'a îndepărtat de natură 
va fi atins numai atunci, când omul, cu ajutorul științei, se va 
conduce în chestiile vitale (conservarea individului și perpe- 
tuarea speciei), cum face aceasta atât de periect, din instinct, 
animalul. Cu vederea clară a instinctului animalul vede căile 
medicinei preventive, pe când omul cu ochelarii științei orbecă- 
ește prin labirintul boalelor civilizației. 


Dacă omul ar elimina dintre preocupările sale serioase tot 
ce nu poate fi verificat cu ajutorul mijloacelor de cari d spune 
Și depășește sfera simțurilor sale, ar ajunge la un grad mai înalt 
de înţelegere al fenomenelor naturii reale și, astfel, s'ar libera cu 
desăvârşire de sub teroarea duhurilor necurate, inventate de cei 
ce nu produc nimic, ci numai speculează munca altora. 


Nu greșim, dacă susţinem, că mai mult de 50%, din ce și 
cum se învaţă în școli, e coaje și nu sâmbure de adevăr. De 
aceea, bietul om cuit e un mare ignorant pe drumul vieţei. 


Se învaţă în școli tot felul de bazaconii abstracte, dar nu 
se învață îndeajuns igienă, biologie, eugenie. 


Viața ne este dată s'o trăim pe acest pământ, din care 
suntem și în care ne vom întoarce, conducându-ne după legile 
naturii, 'care pedepsește fără cruțare pe cel care-i calcă .legile, 


Popularizarea științelor medicale este absolut necesară, ea 
fiind de un real folos pentru masse. 


Ştiinţa popularizată însă nu este mai puţin știință. In fața 
masselor nu e permis să depănăm și verzi și uscate. Popula- 
rizarea trebue să ofere, pe înțelesul masselor, numai și numai 
adevărul științific stabilit definitiv, nici decum basme, hipoteze 
sau lucruri controversate, pentru că altfel se compromite și ști- 
inţa și omul de știință și se deschid perspective pentru Şarla- 
tani. Iluzia poeziei și credinţa nu au nimic comun cu adevărul 
științific. 


Pacea şi mulțumirea între oameni se va întrona numai când 
0 singură religie a vi torului adică știința va deschide mari ochii 
omului să vadă clar adevărul etern. Atunci vor dispărea spiritele 
Intunerecului, speculatorii de ape turburi se vor deda la muncă 
constructivă, omul va ști ce să creadă și ce nu, și nu va mai 
alerga la farisei să-i interpreteze ce este mai bine: „să faci, ce 
face sfântul, sau să faci, ce zice popa“. 

Până atunci să ne ferm să amestecăm lucrurile! 


DI Dr. Nicoară E., autorul cărții „Zinerețe, Bătrâneţe“, după 
cum arată pe coperta dela sfârșitul cărții, a mai scris câteva 
cărți de popularizarea medicinei și mai multe articole de cazuri 

interesante clinico-chirurgicale, precum şi câteva dări de seamă 
de activitatea Spitalului din Reghin. D-sa face parte dintre me- 
dicii cari publică tot ce li se pare mai interesant pentru me- 
dici și public. Negreșit, că acest lucru e lăudabil și folositor. 
Marea majoritate a medicilor tac și fac bine suferinzilor. Ei socot, 
că nu merită să vadă lumina tiparului decât lucrurile cu ade- 
vărat originale, descoperirile științifice, creatoare de noi per- 
spective, căci un medic lac'rent cu dogmele medicinei va trata 
variatele cazuri clinice, ce i se prezintă, după inspiraţia momen- 
tului și contorm cu conştiinţa şi știința de medic și om. Vinde- 
caţii de Știința sa, sunt “publicaţia ce-o cred suficientă. Sau vă- 
zut și de. aceia, cari cu astfel de „opere“ de știință medicală 
au râvnit la câte o catedră universitară. Şi de ce nu, dacă tot 
ce se scrie, poate trece drept lucrare de valoare. 


Cartea d-lui Dr. Nicoară cuprinde o mulțime de lucruri 
interesante și folositoare pentru mărirea bagajului cultural al 
unui om civilizat. Lămureşte publicului mare, ca:i sunt punctele 
catechismului unei vieți lungi și sănătoase. Imbrăcate întrun 
limbaj clar, noțiunile de igienă, de biologie, fiziologie și eugenie 
se impun înţelegerii ori și cărui om cult. In special capitolele: 
Viaţa celulară și moştenirea, Tinereţea, Alimente şi vitamine, 
Secte vegetariene, Recreaţia și Incheierea, dacă lăsăm la o parte 
Horicelele de folklor și citatele din cărți cari impun ca dogmă 


credinţa și nu cercetarea în aflarea Adevărului Etern, — sunt 
foarte bine desvoltate. Cu ocazia unei noi ediții credem, că şi 
celelalte capitole — despre: Giandele endocrine, Durata vieţii, 


Bătrânețea, Peniru ce .îmbătrânim, Păstrarea tinereţii, cari sunt 
în unele părți neclare, pe ici pe colo conţin greșeli de fond, 
confuzii și chestii cari în stadiul actual al Științei încă nu sunt 
puse la punct, — vor fi prelucrate, ca lucrarea: Bătrâneţe- 
Tinerețe, să se prezinte ca un corp cristalizat masiv şi fără im- 
purități. 

Vorbind despre glandele (ghindurile) cu secreție internă, 
pentru intuiţia problemei ar fi trebuit, ca autorul să anexeze o 
schiță cu topografia acestor glande. Făcând clasificarea lor nu 
e destul de clar: „Glandele sunt de două categorii: 1. Unele au 
un canal de curgere a produsului lor în afară la suprafața 
corpului sau în tubul digestiv și se chiamă glande cu secreție 
externă; 2. Altă categorie de glande mau nici un fel de canal, 
iar sucurile-secrețiunile lor se varsă direct în torentul sângelui. 
Acestea sunt glande endocrine“. Neexact și necomplect, căci mai 
sunt și glande exo-, endocrine, adică cu ambele functiuni. 
Apoi, secreție internă au toate celulele și toate țesuturile din 
corp, fapt pe care se bazează opo-, sau organoterapia. 

„Oricare glandă endocrină poate crește și poate să scadă, 
în ce privește volumul ei, dar în aceeași măsură poate să se 
mărească sau să se micşoreze și funcțiunile ei“. Nu volumul 
glandei, ci alterațiunea histo-biochimică a celulei glandulare 
marchează syndromul hypo- sau hyperiuncţional. Dovadă: gușa 
simplă și gușa cu exoftalmie (boala lui Basedow), când în ambele 
cazuri avem mărirea volumului glandei, dar în primul avem 
hypoendocrinie, iar în al doilea secrețiunea internă exagerată. 


„După operaţie bolnavii revin pe încetul la starea normală“. 
Nu pot înţelege de ce după războiu mulţi dn operatori igno- 
rează statistica cazurilor de operații de gușe nereuşite sau ne- 
norocite. Sunt, incontestabil, şi operații reuşite, dar mulți din 
acești operaţi mor mai târzin de degenerescența mușchiului 
inimei. Câţi bolnavi nu rămân însă pe masa de operații!. Să 
spunem adevărul profanilor. Rămâne ca ei să decidă, dacă vor 
să înfrunte riscurile operaţiei. 


„De aici boala ia numirea de gigantism, sau acromegalie. 
Talia acromegalicilor devine foarte înaltă, aproape de 3 metri (!), 
capul e colosal de mare, mânile și picioarele devin enorme, chiar 
Și musculatura se desvoltă în mod considerabil“ (p. 12). Gigan- 
tism şi acromegalie sunt două afecțiuni deosebite. Gigantul e 
uriașul, pe când acromegalul poate fi de orice înălțime, dar 
numai extremităţile îi sunt mărite: palmele cu degetele, picioarele 
dela glezne la vârful degetelor, apoi buzele, nasul și urechile, 
falca inferioară și osul pometelor (umerii obrazului). Pentru 
autor gigantism şi acromegalie e tot una. 


Tot la pg. 12, vorbind de îmbolnăvirea hipofizei sub formă 
de atroiiere, zice: „Aceștia sunt piticii noștri. In povești figu- 
rează „cicicoții, cu barba de un cot“, cari nu erau altceva, decât 
persoane atinse de această îmbolnăvire a glandei lor hipofizare“. 
Piticismul din zilele noastre nu e datorit numai atrofiei glandei 
hipofize, ci poate fi cauzat și de boale de ale glande: thymus, 
a testicolelor, ale rinichilor, ale inimei, în rachitism, și din 
cauza subalimentaţiei. Se înțelege în epoca de creştere! a or- 
ganismului, i 


Capitolul V. Bătrâneţea, e tratat după concepția epicure- 
iștilor. Puțin ştiinţific, pesimist, plin de amărăciune, prea 
subiectiv, iar pe alocurea zeflemist la adresa unei epoci din 
viața omului, inevitabilă și, în majoritatea cazurilor, plină de 
înțelepciunea experienței și de satistacțiunea misiunei împlinite. 
Să nu judecăm numai cu nostalgia celor cari au trecut anii 
tinereţii în cultul stomacului și al amoru'ui sub toate formele, 
căci acestora în îmbătrânirea lor precoce nu le mai rămâne alt- 
ceva decât regretul după trecut, iar prezentul nu mai are nici 

un rost: moartea e preferabilă. Nu e lucru înțelept să închidem 
ochii în fața realității și să nu recunoaştem Dumnezeirei marea 
înțelepciune de a nu fi creat nimic, fără să aibă un rost bine 
definit şi deci util. 


Nimic nu e de admirat și nimic „nu e de disprețuit în 
natură. 
Dr. Sulica A. Brașov 


* 


Anuarul $coalei de ucenici industriali şi comerciali de Stat 
din Sibiu. Anul 1932-—1933. Intocmit și publicat de Silviu 
Cosma, director. 


In paginile introductive, directorul școalei se ocupă de 
starea precară de azi a meseriilor, trecând în revistă stforțările 
și legiferările de aiurea și dela noi în interesul acestora. 


Din datele școlare, reținem: elevi promovați 155, repetenţi 
125. Elevi ieşiţi calfe în cursul anului școlar: 52, între care 32 
Români. Elevi înscriși cu pregătire de 4 cl. primare: 114 (Ro- 
mâni 81), cu 7 cl. primare sau 3 cl. secundare: 96 (Români 55), 
cu mai multe clase secundare: 12 (Români 4). Dintre meserii, 
mai îndrăgită e fâmplăria (51 elevi), apoi: pantofăria (46), lăcă- 
tușeria (41), croitoria (33), cismăria (31), brutăria (20). Restul 
sub 20 și cele mai multe sub 10 elevi. 12 meserii au numai 
câte 1 reprezentant, 


= 


lon Breazu: „Viaţa literară românească în Ardealul de 
după unire“. Cluj. 1934. Pg. 24. 


In ciclul „Problemele principale ale Ardealului“, organizai 
de gruparea „Gând Ronânesc“, din Cluj, d-l lon Breazu a ţinut 
o conferință cu titlul de mai sus, căreia i-a dat haina tiparului, 
Broșura, judicioasă și interesantă, mai ales în prezentarea me- 
diului și aspectului literar în Ardealul dinainte de unire, ne pare 
că insistă prea mult (pe îl pag. din 24), asupra acestui capitol 
în dauna subiectului fixat. Intro. justă lumină și printr'o succintă 
creionare ni se prezintă apoi scriitorii și poeţii Octavian Goga, 
lon Agârbiceanu, Liviu Rebreanu, Lucian Blaga şi Aron Cotruș, 
făcându-li-se, cu competință, cuvenita apreciere, 


Se trece apoi, foarte sumar, la activitatea d-lor G. Bogdan- 
Duică, Sextil Pușcariu şi a altora, ca, în urmă, să fie înregistrate 
simplu, cu numele doar, opt reviste, 

Nu știm dacă numele d-lui A. P. Bănuţ, autorui admirabilei 
opere de umor şi satiră „Tempi passati“ ca și Brașovul cu 
autorul a patru volume de poezii care aduc o notă religioasă a 
parte în poezia actuală a Ardealului (vezi „Ancore“, „Talaz“), 
conducătorul revistei „Ritmuri“ (a. 1929), dl. |. Al. Bran-Lemeny 
— ca să nu mai amintim de cei mai tineri, ca d. E. Jebeleanu, 
neamintirea cărora d. |. Breazu o justifică cu rezerva pe care 
și-a impus-o față de ei — au fost ignorați intenționat sau au 
fost uitaţi? La fel d-șoara Ecat. Pitiș care, contrar afirmațiunei 
că a încetat de mult a mai publica, e mereu prezentă, mai ales 
în paginile Ţării Bârsei. 

Şi în fine, chiar strâmb de am sta, judecata dreaptă ne 
spune că, ori cât s'ar voi, nu poate îi nesocotită rev. „Zransil- 
vania“, în paginile căreia și după războiu — în afară de redac-" 
torii ei: dd. |. Agârbiceanu și Horia P. Petrescu — găsim aproape 
toate  condeiele de seamă ale Ardealului; iar „Sociefafea de 
Mâine“ nu poate îi pusă în aceeași linie cu oricare revistă. Chiar 
nefiind revistă literară, S. de M. a publicaf în cei zece ani de 
existență mai multe pagini de literatură decât unele din revistele 
amintite de d. Breazu. Sunt lipsuri prea bătătoare la ochi când 
e vorba de „Viaţa literară românească în Ardealul de după 
Unire“, ori cât de „fugară“ ar îi schițarea realităţii. 

Menţionând aceste lacune, ne bucurăm totuși că tinerii 
noştri scriitori și literați ne oferă contribuții utile privitoare la 
stabilirea aportului Ardealului — cu nota lui aparte — „în noua 
simfonie a spiritualității românești“. 

Suntem de acord și cu propunerile și concluziile d-lui 
Breazu, în special cu ideea că literatura Ardealului trebuie să-și 
aibă nota și suflul ei aparte, ardelenesc — un strat de flori, în 
grădina neamului. 

|. Cr. 


% 


Sever Stoica: Tehnica partidelor revoluţionare. Clui, 
Tip. Gh. Ghili, 1933. 79 pg,, format 15X10!/, cm. Lei 15, 
Se arati mijloacele de acţiune și condițiunile de reuşită 
ale partidului revoluţionar. 

Schematic, broșura cuprinde următoarele afirmaţiuni: 1. Cu- 
vântul rostit are mai multă putere de a mișca masele decât cel 
scris. 2. Intrun partid, organizația este mai importantă decât 
programul ideologic. 3. La baza organizației de partid stă prin- 
cipiul aristocrației. 4. Partidul prinde teren prin disciplină și 
teroare. 

Se citează mult, mai ales din „Mein Kampf“ de Adolf Hitler 
și din Biblie, 

Lucrarea nu este lipsită de interes. Am dori însă înlăturate, 
la o a doua ediţie, impreciziunile strecurate în prima ediție, 
De-o pildă: „Toate invențiunile sunt rezultatul creaţiei unei sin- 
gure persoane“ (pag. 53) în loc de „fiecare invenție este“ etc... 
Sau la pag. 19: „A învinge această barieră a unei instinctive aver- 
siuni, a unei uri iraționale, a unui refuz lg sl este de o 
mie de ori mai dificil (deci, totuși posibil, n. r.) decât de a în- 
drepta opinii știinţitice greșite sau ii e Noţiuni greșite și 
cunoștințe eronate pot îi înlăturate prin instrucțiune dez Isteajele 
sentimentului niciodată“ (prin urmare, imposibil, 1 


Șt, IL. 


% 


N. Plopşor: Amintiri. (Broşura pe jumătatea a doua a 
lunei Martie din Bibl. „Pământ și sufiet oltenesc“). 


Cuprind întâmplări neplăcute devenite amintiri plăcute și 
au calitatea de a putea ţinea treaz înteresul cititorului prin stilul 
lor vioi şi prin surprizele pline de haz ce le rezervă la tot pasul. 
Menţionăm „Cum m'am lăsat de popie“, „Treabă muerească“ etc, 


Dela prima până la ultima pagina a broșurei limba este 
cea vorbită de poporul din Oitenia. Provincialismele care, îu- 
discutabil, contribue mult la redarea coloarei vieţii locale, ar fi 
trebuit însă strânse, la sfârșitul broșurii, întrun glosar, spre a 
le face accesibile și celor care nu le cunosc. 


Şt. 1. 


* 


Al. Lascarov-Moldovanu: „Mamina“. Roman. Editura 
„Cugetarea“, București, Lei 50.— 


Romanul înfățișază cititorului o viață de familie distinsă 
dela țară. Personagiul centra! este Mamina (numele este o con- 
taminare rezultată din insuficiența de rostire a unuia din copii, 
din Mama lrina) o femeie devotată în totul familiei sale, dela 
pr mele visuri de căsătorie până la aniversarea celor 69 de ani 
de viaţă. Lângă ea, vânjosul și blândul lan, care știe o viață 
întreagă numai să iubească și să protejeze, copiii: Alexi, Irinel, 
Gri, Alina, Ştefan, apoi bunul prieten Nenea Ghi (Gri) și sfă- 
tosul și credinciosul Moș Vasile, se 'armonizează într'o atmosferă 
de pace ȘI dragoste. 


Acţiune aproape nu există. Lipsită și de obișnuita mulțime 
de amănunte de ordin practic sau gospodăresc al romanelor cu 
caracter “social, compunerea: pare mai mult o poemă lirică, o 
simfonie a dragostei în familie. 

Viaţa Maminei nu este lipsită de norii mâhnirilor. Jene 
materiale, moartea lui Irinel, răpusă de o crudă boală, necazurile 
răsboiului, apoi moartea pe îront a lui Gri, un şir întreg de 
suferințe adumbresc tabloul luminos al vieţii familiei sale. Sunt 
însă suferințe suportate cu resemnare şi privite cu recunoștință, 
tocmai fiindcă ele au arătat Maminei iubirea cea mare. Şi ma- 
rele merit al cărții este că te conduce automat la înțelegerea 
înălțţătoare a puterii și frumuseţii ce rezidă în iubirea cea adevărată. 

Limba plină, stilul avântat, bogăția de imagini, antrenează 
pe cititor dela începutul până la sfârşitul lecturii. 

Plasticitatea expresiei și graduația zugrăvelii închid în sine 
unul din secretele efectului estetic al operii. 


O pildă: „Pânze sure, ca nişte perdele umede de nisip, — cad oblice, 
desfundând pământul, sătul de ape. Intunerecul e cutremurat de vânturi. Se 
rup întinderi mari de aer și se prăbuşesc cine știe unde, în isbiri aspre. 
Vaere prelungi se plimbă prin văzduhuri, ca plânsul pentru marile nefericiri. 
Bufnituri neaşteptate — uși imense trântite în învolburări de uragan, — ţi- 
pete înalte de paseri nevăzute, — jelanii apogaliptice, haotică învolburare... 
Şi ploaia cade fără oprire“. 


| O calitate esențială a romanului dlui Lascarov-Moldovanu 
este că, întro vreme când seriozitatea și bunele intențiuni nu 
pot conta pe votul mulţimii, e! îmbină fericit și ireductibil este- 
ticul cu eticul. In familia Maminei toate se petrec într'o atmosferă 
de absolută curățenie morală. O natură profund creștină conduce 
gândurile și faptele Maminei şi ale persoanelor "din jurul ei. 
Fiecare e capabil să se sacrifice pentru binele celorlalți. Ro- 
manul d-lui Lascarov-Moldovanu pe lângă rolul literar îndepli- 
neşte și o misiune etică. 

lată de ce îl considerăm o fericită apariție în literatura 
noastră și-l recomandăm, cu căldură, tuturora. 


Şt. 1. 


* 


Biblioteca „Pământ şi suilet oltenesc“. Indrăgostitul de 
plaiurile și de manifestarile sufletului patriei sale mai restrânse, 
d. Dr. C. S. Nicoldescu Plopșor, omul de litere, dar și de inimă, 
spre „a umplea un gol în mişcarea culturală a Olteniei“, a luat 
laudabila inițiativă de a publica, în mici capitole de sinteză: 
„realizările gândului şi sufletului oltenesc pe tărâm literar, ar- 
tistic și ştiinţific“. 

Iniţi itiva luată de d. N. Plopșor nare nevoie de laudele 
noastre. Ea se impune prin nobleța gestului, prin dragostea în- 
țelegătoare — nevămuită de jertfa materială pe care (cel puţin 

la 'nceput) o reclamă astfel de intreprinderi — a compatrioților 
săi cu sufletul robit de idealuri estetice și de luminişuri științifice. 


Au apărut până acum versurile lui N. Milcu, II. Dobridor, 
Const. Jaleş și epigramele lui |. P. Polyclet. 

Broșurile de format 16%*12 cm., variind între 32-58 pg, 
apar bilunar. Abon. anual L. 100.— Ediţie de lux L.. 200.— Red. 
și Adm. N. Plopșor, Craiova, Str. Voev. Mihai 30. 


ii 


Sever Stoica: Anschlussul. Bibl. „Chemării Românilor“ | 
Cluj, 1933. Format 15::10!/, cm. 38 pg. Lei 10.—. 


După o introducere lămuritoare a istoricului problemei 
alipirii Austriei de Germania, cu piedecile care au zădărnicit în 
trecut înfăptuirea Grossdeutschland-ului, se expun: pe deoparte 
situația precară, intenabilă, a Austriei de azi, cu sentimentul ei 
de a nu mai putea trăi, în urma nevoilor sale economice strin- 
gente decât sub ocrotirea unui stat puternic, de altă parte obiec- 
tivele actuale ale politicei Cierminiei rassiste, — cu latura in- 
ternă şi externă a acestei politici, cu ideile-drapel ale progra- 
mului naţional-socialist, cu interesul ei de a anexa Austria și a 
menaja România față de Ungaria revizionistă, cu repercusiunea 
pe care o are această politică asupra celorlalte state, cu temerile, 
îngrijorările și interesele prezentului şi cu aspiraţiile pentru viitor 
ale acestora. 

Lucrarea d-lui S. Stoica orientează clar și concis asupra 
unei probleme de cea mai ardentă actualitate, a cărei rezolvire: 
poate îndepărta sau poate apropia spectrul unui nou războiu. 
— Costul ei o pune la îndemâna oricui. 


bă 


Niculae Cantonieru: Intâmplări omenești. Editura „Frize“ 
Brașov, 1934. Lei 30.— 

Despre scrisul d-lui N. Cantonieru ne rezervăm plăcerea 
de a vorbi dupăce-și va deparazita vâriul condeiului de gâza 
care i se agaţă în el, uneori, din călimara celor ce, prin „arta“ 
lor, urmăresc altceva decât „emoția estetică“ pe care, credem, 
vrea s'0 trezească dl Cantonieru. 


% 


I. Olteanu, secretarul „Solidarităţii“: Capitalul național din 
Ardeal și problema conversiunii. Sibiu, Dacia Traiană, 1934. Pg. 
95+XXĂXI.: O impresionantă expunere 1. a rolului naţional pe 
care i-au îndeplinit băncile românești din Ardeal sub stăpânirea 

maghiară, cu precizarea sumelor — azi de necrezut — care s'au 
jertfit pe față (cele jertfite sub alte titluri-pretexte neputând fi 
fixate) pentru sprijinirea și întărirea elementului românesc în 
lupta, pe viaţă și pe moarte, pe care a trebuit s'o poarte aici cu 
adversarii stăpâni de ieri 2. a situaţiei lor înainte de conver- 
siune şi cea, intenabilă, de după conversiune, — însoţită de un 
îndreptățit rechizitoriu împotriva politicianilor care, din aepri- 
cepere ori vinovate interese personale sau de partid, au creat 
această situație. 3. Sugestii și concluzii. 


Ne-ar trebui prea multe pagini, ca să putem reda măcar în 
linii mari concentratul cuprins al acestei revelatoare lucrări care, 
în lumina faptelor și a cifrelor, ne pune sub ochi opera naţională 
realizată de instituţiile de credit româneşti din Ardeal. Vom 
spune deci atât: 


Cine va voi de aici încolo să vorbească în cunoștință de 
cauză despre aceste instituţii, fără cunoașterea acestei lucrări, 
— publicată înainte de desbaterea conversiunii în Corpurile 
Legiuitoare — nu va putea-o face cu pretenţia de a fi luat în serios. 
Sau dară va face-o, va vorbi interesat, lipsit de elementele ne- 
cesare formării unei păreri obiective. De aceea, ea trebuie citită. 
Şi, citită, suntem siguri că nedumeririle care mai pot stărui 
în sufletul unora, privitor la dreptatea pe care o cere „Solida- 
fitatea“ în numele acestor binemeritate instituţii, vor dispărea. 


B. 


* 


Ţiganii — „Romii“ cum își zic ei (ceeace însemnează 
oameni) — pe cari la noi îi învrednicesc de atenție doar poliţia, 
jandarmeria şi... pictorii, Țiganii, eroi de anecdote şi termen de 
înjositoare comparaţie chiar şi pentru cei care-şi dau coate cu ei, 
la alte neamuri sunt de mult obiect de serioase studii. Ca să nu 
mergem mai departe, chiar vecinii maghiari au o întreagă literatură 
privitoare la ei și la limba lor, începând cu constatările, pe bază 
de vocabular, ale lui Ştefan Vâlyi din jumătatea a doua a sec. al 
XVIII, relativ la originea indică a Țiganilor şi până la arhiducele 
austriac Iosif (Carol Ludovic), care, studiindu-le limba, publică 
cunoscuta-i gramatică țigănească „Romane Sziklaribe Csibdhero“ 
(Budapesta 1888 — 1893), editată de Academia Maghiară. Au și un 
dicționar țigănesc, datorit lui F. Sztojka (no fi Român ?), apărut 
la 1890. 

Trebuie să ne bucurăm deci, dacă se găsesc și la noi oameni 
cari înțeleg să dea mai mare atențiune acestui neam cu casa cu- 
cului și hodina vântului — copii ai nimănui — apărut în Ţările 
românești încă la sfârşitul veacului al XIV-lea. 

D-lui AN. Plopșor îi revine meritul!) de a fi inițiat nu numai 
colecţia „Pământ și suflet oltenesc“, ci şi publicațiunea „O Rom“ 
(Țiganul) — Carte pentru limba şi învățătura țigănească. scoasă 
de „Asociaţia gen. a Țiganilor din Oltenia“, al cărei preşedinte e d-sa. 

„Cartea“ va apărea lunar în broşurele de câte 5 Lei. In abo- 
nament lei 60 pe an. 

Primul nr. cuprinde Cântece țigănești (Ghileă Romane), culese 
de d. Plopșor dela Țiganii ursari din Gubaucea-Dolj. 


lată unul de mostră: 


Cana somas ceâi bari Când eram fată mare 
Pirauas sar e bârli, Umblam ca o viespe, 
Acană som romnori, Acuma sunt ţigăncușă 
Cuvliliom sar e gojni. M'am înmuiat ca balega. 


x 


In ed. Cartea Românească (Colecţia Pagini alese, Seria nouă, 
nf. 5) a apărut, îngrijită și prefațată de poetul Ion Pillat, Esopeia: 
„nesecatul izvor al fabulei în toate timpurile şi la toate popoarele“, 
atribuită miticului personagiu — „Ulisse al fabulei“ — Esop, a 
cărui viață, după cum a păstrat-o legenda, se dă în prefaţă, îm- 
preună cu alte lămuriri de interes asupra genului literar al fabulei. 


Tot poetul 1. Pillat ne dă, în nr. 6 al aceleeași colecții: 
„Cartea Dorului“, care, cuprinzând cele mai frumoase poezii 
pop. de dor, vrea să fie documentul preţios al conţinutului senti- 
mental ai sufletului nostru etnic, într'o vreme când acesta „se 
mahalalizează“ împreună cu întreaga sa artă. Poetul Pillat publică 
această comoară spre a servi nu numai de „un breviar estetic“, 
ci şi de „protestul moral al sufletului nostru adevărat“ împotriva 
falşificării şi deformării acestuia de atât de superficiala cultură im- 
portată „care nu e în stare să înlocuiască cu o valoare echivalentă 
vechiul nostru suflet patriarhal“. 


Fiecare broșură, de câte 48 pg, costă 12 Lei. 


In Biblioteca Cunoştinţe folositoare“, editată tot de Cartea 
Rom., sub directiva redacțională a d-lui prof. univ. I. Simionescu, 
au aprărut: Ţara visurilor împietrite (Egiptul), de d. Mircea 
Herovanu (Seria C. nr. 51), în care, pentru 8 lei, se dau rezul- 
tatele de până acum ale cunoștințelor privitoare Ia știința — atât 
de avansate în unele domenii (medicină, technică) — credința, 
superstiţiile etc. ale Egiptenilor de acum 4-—5000 de ani. 


Amintim aci și „Literatura țigănească“ de Barbu Constantinescu. 

lar nr. 5l şi 52 (Seria A), pentru același preț, aruncă îfa- 
rurile de lumină ale d-lui prof. |. Simionescu — neostenitul dascăl, 
sâmbure de lumină, pasionat adâncitor al! dragostei de ce e al 
nostru — asupra lumii de vegetale şi de animale dela Ecuator (nr. 
51) şi Tropice (nr. 52). 


Ra 


Leca Morariu: De-ale Cirebirilor. p. IV. Scrisori istro- 
române din leiăn si Susw'evița. Cernăuţi 1934. [. 15. Pg. 28. 


== 


lon |. Ghe ase, proi.: Analza fraudelor contabile și orga- 
nizarea structurală a controlului în contabilitate. București 1934. 
Pg. 12, fără indicarea prețului. 


Reviste 


Cine s'ar lăsa tentat de teoria că Muzele sunt mai active în 
inspirarea aleşilor lor muritori în epocile de bunăstare materială, 
din abundența revistelor literare româneşti din zilele noastre, 
— asaltate ca niciodată de toţi cei care se cred chintesența pre- 
zentului sau avangarda viitorului, chemată a arunca la hala vechi- 
turilor pe autorul Luceafărului, pe al Nuntei Zamfirei şi pe ceilalți 
„ejusdem farinae“ — ar fi dispus să conchidă că Românii, de 
prezent, trebuie să huzurească de bine. 

Căci, în adevăr, statistica niciodată n'a. înregistrat atâtea 
publicaţii periodice literare româneşti ca azi. Şi abia încetează una, 
alte trei îi iau locul. Par'car fi de aceeaşi esență cu capetele ba- 
laurului din poveste. . 

Lumea e exasperată. Cea a cărei pungă e luată la ţintă. Şi 
la dreptul vorbind, mai toate ţintesc la aceleași buzunare: la cele 
mai puţin cuprinzătoare — poate fiindcă sufletul proprietarilor 
acestora e mai cuprinzător — căci cele mai grele se ușurează în 
alte distracții, care nu „strică ochii“ şi nu „zăpăcesc de cap cu 
cai verzi pe păreţi“. 

Noi însă, deşi majoritatea lor se nasc cu coliva pe piept, ne 
bucurăm de toate aceste svâcniri de proaspătă viaţă lăuntrică — 
exceptând pe pasionaţii desmăţului obscen — fie că aceasta se 
cere turnată în formele tiparului dintr'o ambiție puerilă, sau 
dintruna mai tomnatică. Ne bucurăm, fiindcă toate aceste sforțări 
dovedesc că o bună parte a tineretului de azi, departe de învi- 
nuirea materialismului ce i se aduce, se frământă, se sbuciumă 
nu numai pentru probleme de ordin material, ci şi pentru lim- 
pezirea unui gând, pentru dăltuirea şi ciselarea unei imagini care 

să-i îmbrace o vibraţie a sufletului, un - sentiment, — pentru 
realizări în domeniul frumosului: preocupări care nu ne pot fi in- 
diferente în atmosfera sufocantă în care respiră azi o lume întreagă. 

lată de ce revistele care au reușit să strângă în jurul lor 
condeie măcar cu mijiri de talent, revistele serioase — nu re- 
vistele-tarabă a tuturor perversităților — ar trebui ajutate, dacă 
nu se poate din altă parte, din fondurile culturale ale județelor în 
care apar, ele îndeplinind, pe lângă rolul de stimulatoare ale ta- 
lentelor literare, şi un rol social, sustrăgând atâtea suflete amărite, 
revoltate chiar de vitregia vieţii, dela agitaţii cu urmări de obiceiu 
dureroase, dacă nu dezastruoase şi dăruindu-le, într'o nobilă emu- 
lație, unor preocupări mai senine, generatoare de mai multă mulțu- 
mire sufletească. 


Una din aceste reviste, răsărite din expansiunea tinereţei dor- 
nice de afirmare, apare aici şi se întitulează Frize. Nu e prima 
încercare de a pune pe roate, aci la Braşov, o revistă viabilă de 
literatură şi nu va fi, desigur, nici ultima. Dacă ne oprim totuși 
la această nouă siorțare, o facem spre a pune în evidenţă, cu 
bucuria pe care ne-a prilejit-o preocuparea de realizări în domeniul 
dificil al artei a trei tineri ofițeri, cari, renunțând la distracțiile 
ahtiate de alții pentru timpul liber pe care li-l îngăduie datoria 
slujbei, înțeleg să se cultive mereu, să gândească, să se trudească 
şi în alte direcţii decât cea a armelor, găsindu-și satisfacția orelor 
de repaos în înflorirea unui vers sau în închegarea unei schițe 
care să închidă un crâmpeiu de viaţă. 

Incurajarea acestor fel de suflete, mai ales când le impune 
atenției şi talentul, nu e numai spre folosul literaturii, ci și spre 
cel al armatei, având în vedere nota de spiritualitate pe care o 
poartă cu sine astfel de ofițeri şi în societate şi în cazarmă. 

Din nr. 1 de 8 pg. lasă ecouri în suflet „Țărm dobrogean“ 
de Al. Călinescu şi fragmentul din „Noaptea minunilor“ al d-lui 
N. Cantonieru. Cronica vioaie, cu temperament susținută. 

Ne pare rău însă că d. Aurel Marin, colaboratorul nostru, al 
cărui talent s'a sensibilizat aşa de simpatic în câteva poezii, se 
cheltueşte în stihuiri pe urma cărora vreai-nu-vreai trebuie să pui 
și semnul întrebării şi pe cel al exclamării. 

Şi-l regretăm și pe d. M. Chirnoagă, văzându-l — într'o 
vreme când viața ţipă din atâtea răni — visând, cu temperatura 
urcată, la „şoldurile râvnice“, la subțiori transpirate şi la alte anexe 
ale „Verişoarelor“. 

Azi, când atâtea publicaţii inundă piața, îndreptăţire la sprijin 
Şi viață nu pot avea decât revistele cu material sever selectat, re- 
tractare gustului nevropaţilor și compromisurilor cu cei înclinați 

spre lascivitate. Spunem acestea, fiindcă n'am voi să vedem şi 
acest elan deraind spre pădurile satirilor. indigeni și străini, sau 
sucombând înainte de vreme. 

Am dori. atât în interesul revistei cât şi al literaturii noastre, 
ca, ori de câte ori Sirenele poeziei de contrabandă caută să-i ade- 
menească colaboratorii în spre meleagurile în care le albesc şi”le 
vor mai albi încă multora oasele, să imite pe Odiseu când s'a 
apropiat de primejdioasa zonă a acestor „Muze“ ale mării antice. 

No. 2, (pe Apr.), în ascensiune, cu un mănunchiu de noi 
colaboratori și cu articolul d-lui N. Cantonieru „Între modernism 
și tradiționalism“. 

Tradiţionalismul — în forma moştenită — îl consideră, în 
literatură, anacronic. (Noi n'am îi riscat atributul, de vreme ce nici 
O creațiune nu e „anacronică“ dacă e prezent în ea fa/entul) şi 
încheie: „Tânjim după o continuă asimilare a mijloacelor de îm- 
prospătare ce ne vor duce sigur spre crearea unei mari literaturi, 
tinzând la integrarea ei în linia operelor universale“. 

Red. și Adm. revistei, Braşov, Str. de Mijloc 24 A. Abon. 
Lei 50. N-rul 12 pg. 


Dintre revistele apărute mai recent mai ales două se impun 
atenției, fiindcă însemnează, în adevăr, o îmbogăţire, nu iluzorie 
ci reală, a publicisticei noastre periodice. Sunt „Familia“ și 
„Viaţa Ilustrată“. Cea dintâi ne vine din capitala Bihariei. In 
Oradea, în fața situaţiei dezolante dela granița de vest — unde 
„suveranitatea spiritului nostru etnic“ e numai o iluzie, unde „hege- 
monia intelectuală a celor învinşi nu se lasă îngenunchiată“, unde 
„presa lor, cărţile lor, a vechilor adversari, se revarsă peste holda 
străbună ca un potop de grindină devastatoare“, o seamă de har- 
nici şi ageri mânuitori ai condeiului îşi unesc forțele răslețe ca 
să reia firul unei tradiții „să împlânte din nou plugul“ în țarina 
pe care Iosif Vulcan o cultivase peste patru decenii (1865—1907). 
„Ne-am propus — spune di Gh. Tulbure în fruntea nr-ului prim 
al nouei rev. „Familia“ — să fim în linia vremii noastre aceea 
ce a fost el (|. Vulcan), în epoca lui: cruciați ai culturii. Indru- 
mători ai spiritelor către frumuseţile pure şi armoniile superioare 
ale artei, am dori să aşezăm slova românească la locul de cinste, 
la care nu poate să renunțe cu nici un preţ“. Şi mai departe: 
„Vrem să fim o casă primitoare pentru toți. O familie ospitalieră 
în care să-şi dea întâlnire cât mai multe capete gânditoare. Un 
cămin care să strângă tot mai mult legăturile scriitorilor din cele 
patru unghiuri“, rămânând în ritmul vremii „credincioși adevă- 
rurilor de credinţă ale catehismului literar de pură esență națională“. 


Dacă braţele vonnice şi inimile calde vor fi secondate și de 
răbdarea şi stăruința necesară, lupta pornită de „Familiştii“ dela 

Oradea nu poate să nu fie încununată de Dbiruință. Se va dovedi 
atunci din nou că dragostea de neam a câtorva oameni de suitet 
poate realiza în domeniul fortificării armaturii sufletului românesc 
mai mult decât toţi politicianii diurnişti împreună. 

lată și colaboratorii bogatului nr. prim: Gh. Tulbure, G. 
Sofronie, Sever Stoica, T. Neș, A. Cosma iun, Al. Olteanu, Dariu 
Pop. lar la partea literară: E. Speranţiă, Horia Furtună, Al.l. 
Stamatiad, G. A. Petre, |. Th. Ilea, G. Acsinteanu, E. Bernea, 
Tabery Geza, C. Miu-Lerca, M. G. Samarineanu, Al. lacobescu, 
;, Samarineanu, Octav Şuluţiu. — Director d. M. G. Samarineanu. 
Abon. L. 240. Pentru autorități L. 1000. — 


A doua revistă — „Viaţa llustrată* — ne vine din centrul 
mitropoliei ortodoxe. -A pornit la drum cu scopul „de a îmbrățişa 
întreaga noastră viață naţională, pentru a o înfăţişa în lumina po- 
stulatelor evangheliei ortodoxe“. Vrea să fie „o rev. creştină, în care 


să găsească hrană pentru suflet şi desfătare pentru ochi — şi 
tata şi mama şi copiii”  - cum ne-o spune în „Predoslovie“ d. 
N, Colan, directorul revistei. 

Primele două numere — o mângăiere pentru suflet şi des- 


tătare pentru ochi — aduc, pe lângă binecuvântări arhiereşti, ar- 
ticole de dd. N. Colan, Victor Papilian, Dr. Şt. Cioroianu, Dr. D. 
Stăniloaie, Horia P. Petrescu, Dr. G. Preda, Tr. Scorobeţ, Gr. T. 
Marcu, |. G. Savin, |. Al. Bran-Lemeny, Arhim. P. Moruşca, P. 
Drăghici, L. Bologa ș. a. — Abon. L. 200.— Red. și Adm. Sibiv, 
Acad. Teol. „Andreiană“. 


Tot în Sibiu a început să reapară cea mai veche rev. a 
noastră „Transilvania“. (Câţi mai ştiu că această rev. intră cu 
nr.-ul dela 1 lan. a. c. în al 65-lea an de viaţă?) transformată de 
acum în „buletin de technică culturală“, cu menirea dea da o 
direcție mai concretă activității Astrei, creind „mai trainice şi per- 
manente legături între toți cei care urmăresc ridicarea nivelului 
cultural al plugămirii noastre“, uşurându-le tuturor acestora în- 
deplinirea sarcinei pe care şi-au luat-o. — Nr-ul 1 (pe lan-Febr.) 
aduce, pentru realizarea noului program, contribuțiile domnilor: 
Dr. luliu Moldovan, Dr. Gh. Preda, Dr. Al. Vaida-Voevod, Dr.l. 
Haţieganu, |. Agârbiceanu, Dr. V. Ilea, Dr. T. Spârchez, Al. Dima, 
Dr. H. P. Petrescu, 


Sunt înjghebări nouă sau reluări de mai veche activitate, din care 
pare-că suflete înoite încep să acționeze, într'o nobilă emulaţie, 
spre a frânge indolenţa, a stimula capabilitățile, a pune în valoare 
comoara încercatului nostru suflet etnic, purificând atmosfera de 
miasmele pe care le răspândesc cei cu sufletu'n descompunere, 
adâncind sentimentul religios şi pe cel al iubirii de neam şi de 

s 


țară, redându-ne încrederea în vechile resorturi ale sufletului ro- 
mânesc, abătând privirile rătăcite, dela abisul păcatelor care distrug, 
spre culmile virtuților care zidesc. — Semne întremătoare, indicii 
îmbucurătoare de trezire a celor buni din apatia vinovată de 
până acum. 

B. 


EA 


Buletinul Ligii Culturale „Neamul Românesc pentru popor“ 
lărgește şi adânceşte nr. de nr. brazda tăiată de dl Prof. lorga şi 
cultivată cu alese semințe pentru inimă și pentru minte, deopotrivă, 
de harnici și încercați colaboratori, cum sunt dd. G. G. Lon- 
ginescu, G. D. Scraba, V, Cârlogea, 1. C. Antonovici, |. C. 
Delabaia. Aurel G. Stino ş. a. Apare de două ori pe lună. Red. 
şi Adm. București 1, Bd. Schitu Măgureanu 1. Abon. Lei 100.— 
Pentru elevi Lei 60.— 

Ea 


Milcovia, rev. regională de studii. An IV. vol. 1—2. Foc- 
şani (Redactor: N. Al. Rădulescu). Pg. 140, L. 50.-— Bogatul volum 
cuprinde următoarele studii: Toponimie putneană (de Iorgu Iordan), 
O nouă descoperire în domeniul ceramicei pictate din Moldova- 
de-jos (de Emil Coliu), Moşia Câmpuri (de Aurel V. Sava), In- 
semnări culese de pe marginea cărților bis., din orașul Focşani 
(de V. P. Arbore), Invăţământul primar din județul Putna (de 
Petre losii), Folklor din Râmnicul-Sărat (de |. Diaconu), Date 
focșănene asupra hotarului și unirii — Anexă (de |. Romanoai), 
Obiceiuri vrănceneşti. : Stâlkii (de N. Al. Rădulescu). Recenzii şi 
însemnări. 

Ținem să mulțumim Milcoviei pentru aprecierea făcută re- 
vistei Ţării Bârsei şi să recunoaştem că, în teorie, are dreptate 
observând că revistele de studii ar trebui să renunțe la partea 
literară. Ce te faci însă când practica îţi dovedeşte că socoteala 
de-acasă nu se potriveşte cu cea din târg, silindu-te la compro- 
misuri ca să poţi exista? Excepţie pot iace azi doar revistele 
științifice subvenţionate, neavizate la abonamente. De altfel măr- 
turisirea Milcoviei însăși (p. 136), care publică, în laudabile con- 
diții technice, studii atât de serioase și utile privitoare la cunoa- 
şterea a două judeţe, confirmă aserțiunea noastră, 

bi 

Orientări, nr. |—2 (pe lan.—Febr.) şi 3 (pe Martie). De 
ce ne faci să roşim, d-le Crişan? Noi nu suntem obicinuiţi cu 
laudele în care ne învălui. Sau poate sărbătorile Invierii V'a făcut 
atât de generos? Ne-aţi împins cu generozitatea dv., s'o ştiţi, la 
mare strâmtoare. Căci, iată, noi nu mai îndrăsnim acum să spunem 

vorbele bune, calde, de preţuire, pe care am fi voit să le spunem 
despre ultimele două nr. e ale Orientări-lor cu remarcabilele dv. 
articole „Poezia modernistă“ şi „Despre optimism“, — ca și de 
colaboratorii dv., despre ale căror pagini nu știm ce să credem: 
fost-au ele trecute printr'o sită mai deasă a redacției sau sunt 
rezultatul unei autojudecări mai scrupuloase, de, aproape toate, 
lasă ecouri în suflet? Ni sar putea spune, dacă am sublinia 
toate acestea: „Ei da, o mână spală pe cealaltă“. De aceea, ca 
să nu trezim această suspiciune, nici invidia altora mai îndreptățiţi 
şi mai ahtiați de laude, punem frâu condeiului și punct acestor 
sărăcăcioase rânduri. 
B. 


Ei 


In Brașovul Literar și Artistic, nr. 15—16, dl Cincinat 
Pavelescu, cu prospețimea pe care anii n'au aburit-o, ne împăr- 
tăşeşte câteva amintiri literare: lumini aruncate în colțuri de su- 
flete regale din vremea lui Carol [. şi a Reginei Elisabeta; iar di 
|. Focşeneanu, privind „marea întoarcere“ a neamurilor spre sem- 
nele de mântuire consecvente cu firea și structura lor interioară, 
pune problema urgenţii întoarcerii și a noastre de pe drumul în- 
străinării pe care am alunecat. Căci „de un secol încoace am 
împrumutat mereu: civilizație, artă, politică, gândire şi, ce e mai 
trist, chiar suflet. Ne-am umflat ca o apă şi am trecut peste maluri 
împrăştiindu-ne; aproape nu mai suntem noi“. Incheie cu apelul: 
„Scormoniţi în voi înșivă şi din oglindirea tuturor acelor comori 
ancestrale — de limbă, de tradiție, de rasă, de neisbucnite forțe 
telurice — în actualitate şi în luciul aburit al credinfei care ne-a 
salvat de atâtea ori sufletul, alegeți semnul care va trebui să fie 
steaua drumului nostru de mâine“. 

Ingrijorarea de viitorul nostru fără un ideal, ca și apelul 
d-lui |. F. sunt -ale tuturor Românilor care nu umblă cu ochii 
legaţi — purtați de mâni străine — şi au viziunea clară a pri- 
mejdiei care ne aşteaptă la capătul rătăcirii noastre. 

In restul paginilor, poezii de d-ș. Ecat. Pitiș, şi dd. Gher- 
ghinescu, Ilea, Anderco, Chirescu, P. Constantinescu, Arni Kenna 
și proză de dd. A. Marin, |. Valerian, S. Andricu. 

Interesantul nr. îl încheie o bogată cronică. 


* 


Blajul nr. 3 (Martie) şi nr. 4 (Apr.). In primul nr. d. Dr. 
C. Suciu reîmprospătează primirea ostită, din partea mitr. Nectarie, 
a lui Grigorie Maior, trimis în 1818 la București ca misionar unit, 
dar nevoit peste o jumătate de an să se reîntoarcă. Soarta lui n'a 
putut-o evita nici fostul său protector monseignorul Fortunato 
Ercolani, episcop de Nicopole şi administrator al Valahiei, înapoiat 

în Italia la 1820. — Tot în acest nr. se dă şi un protest al ep. 
Inochentie Micu-Klein împotriva dietei ardelene dela 28. [Il.—3. VI. 
1740, care, se vede, nu-i comunicase hotăririle luate, deşi el făcea 
parte din acea dietă. Documentul, în lat., a fost trimis redacției de 
dl C. Brediceanu, ministrul țării la Viena. 


Din nr. 4 sunt absente arhivele mitropoliei. Şi acestea ar 
interesa mai mult. 
B, 


Alte reviste primite: Gând Românesc nr. 3 (Martie), Cluj. — 
Soc. de Mâine nr. 1-2 (lan.-Febr.) plină de conţinut, şi variat şi select.. 
Convorbiri Literare nt. 2 şi 3 (Febr. şi Martie), Observatorul social- 
economic, tev. trimestrială de studii şi anchete social-economice, 
nr. 3—4 (lulie—Dec. 1933) Cluj. Revtsta Scriitoarelor şi Scriitorilor 
Români nr. 1—2 (lan.-Febr.), Satul şi Scoala nr. 4 - 5 (Dec. 1933 
—lan. 1934), abecedar nr. 45—48 (i Martie) 49—52) 25 Martie), 
Turda; Făt-Frumos nr. 5—6 (Sept.—Dec.), Suceava; Poporul Ro- 
mănesc nr. 4. 5. 6. 1. 8 (Febr., Martie—15 Aprilie), Gara Chitila; 
Parlamentul Romă,esc nr. 133. 134. 135. 136—140. 141. 142 (12 
Febr.—6 Aprilie) Buc. III. Str. Visarion 32. — Provincia Literară 
nr. 3 (Martie), Sibiu; Timocul nr. 2 (Febr.), Buc. Bd. Carol 6. 
— Progres şi Cultură nr. 3 (Martie), Tg. Mureş. Articolul prim: 
„Virgil Oniţiu“, de Dr. E. Nicoară şi V. Netea. Nr-ul 4 (pe Apri- 
lie) — primit la încheierea acestui nr. — variat și interesant. 
Dintre figurile mureşene se evocă cea a baronului Vasile Pop — : 
Cele trei Crișuri nr. 1—2 (lan.—Febr.), Oradea. Crainicul Cetăţii nr. 
5—"1 (Oct.-Dec.) 1933, Plaiuri Românești, revistă de turism, etno- 
grafie, folclor an. I. nr. 1 (Martie), 10 nr.-e pe an Lei 100— Adm. 
Craiova str. ]. Maiorescu 7. — Revista Colegiului Naţional Sf. Sava, 
nr. 3 (Martie) Buc. Abon. Lei 50. — Documente Răzășești nr. 8 
(lan.) Bârlad. — Mitropolia Moldovei, foaie oficială a arhiepiscopiei 
laşilor nr. |. (lan.) Abon. Lei 150. — Rod Nou nr. 3 (Martie), 
Red. şi Adm. Lic. „Durostor“—Silistra. Abon. Lei 50. — Colinda, 
nr. 1—2 (lan.—Febr.) Abon. Lei 100. Adm. V. Niţu, Găneşti, jud. 


Covurlui. 
E: 


Inspăimântat — și pe bună dreptate — de sumbra per- 
spectivă a viitorului nostru, P. S. Sa Părintele Episcop al 
Clujului Nic. loan — omul faptelor și al realităților — în 
pastorala adresată credincioșilor săi de sărbătorile Invierii, sună 
alarma împotriva viciatei societaţi de azi — otrăvitoarea sujle- 
tului tineresc — chemând sub arme pe toți cei care au un cuvânt 
hotărîtor în creşterea tinerimei, ca să pună din vreme zăgaz 
pornirilor care ne rostogolesc spre buza prăpastiei. 

E bine, era necesar chiar, ridicarea și de pe amvon, în 
toată nuditatea ei, a acestei probleme care, neglijată și mai de- 
parte, ne poate duce întradevăr „la pierzare“ — cum se ex- 
primă P. S. Sa. 


Decât, glasul unui singur arhiereu, ori câtă durere și în- 
grijorare părintească ar vibra în el, nu e suficient pentru a răzbi 
şi cutremura sufletele. In cazul dat, fiind vorba de o reală pri- 
mejdie și de un interes vital al neamului, se cere o acțiune 
concertată a tuturor arhiereilor. Ne gândim: Ce rezultate n'ar fi 
putut obținea o acțiune concentrică, neșovăitoare, de durată, dusă 
cu suflet apostolesc, cu prestigiul cu care-i nimbează instituția 
pe care o reprezintă, și cu talentul de care dispun unii din 
cei peste douăzeci de "arhierei români, senatori de drept, dacă 
şi-ar fi făcut o chestie de conștiință și de onoare din cauteri- 
zarea, prin legi cu sancţiuni drastice, a cauzelor plăgii de ale cărei 
dimensiuni s'a alarmat părintele episcop N. Ivan, — acțiune în 
sprijinul căreia, suntem convinși, ar fi sărit tot ce mai are bun 
această ţară ? Căci, cei care s'au sbuciumat, suferit și sângerat 
ca să ne asigure o libertate a presei, n'au înţeles ca, sub scu- 
tul ei sau sub firma artei, să-și poată arunca în grădinile su- 
fletelor tinere toate dihăniile lăturile sufletului lor pervertit. 


Cu fraza oblică „Se vor lua măsuri!“, aruncată de-asupra 
unei iscălituri indescifrabile, la colțuri de hârtii mai mult sau 
mai puțin mâzgălite, ca pe urmă să rămână totul în vechiul făgaș; 
cu desfacerea, nestingherită de nimenea, la toate chioșcurile şi 
colțurile de stradă, a tuturor tipăriturilor zgândăritoare de be- 
stialitate; cu prostituția lăfăindu-se obraznică, ocrotită de poliție 
în cele mai multe locuri, în plină stradă, în vederea tuturor 
minorilor; cu varieteurile debordând de scene obscene; cu cinema- 
tografele la fel, dacă nu înfățișează cumva ticluiri de banditisme 
Și crime săvârşite cu precauțiuni şi mijloace perfecționate; cu o 
presă care, cu prea puţine excepții, nu vânează decât senza- 
ționalu! tuturor crimelor și ticăloşiilor, — fermențţi ai permanentizării 
unei atmosferi de surescitare ; “cu atotputernicia potenţelor elec- 
torale care din oameni de omenie fac excroci și din excroci uși 
de biserică; cu lipsa de stabilitate, deci cu nesiguranța zilei de 
mâne, a unei întregi armate de funcţionari; cu școala și munci- 
iorii ei în bătaia tuturor vânturilor; cu lipsa de sancțiuni pentru 
atâtea vinovăţii notorice; întrun cuvânt: cu surparea zăgazului 
moral — în viața publică Și în cea privată deopotrivă — puteam 
ajunge altundeva decât unde suntem? 

Părintele episcop dela Cluj — cu admirabila dovadă a 
voinţei şi stăruinței sale sub ochii tuturora — o știe, ca și noi, 
că cu câte-un discurs la câte doi-trei ani — ori cât de aplaudat 
ar îi — și cu liniște completă pe urmă pe frontul dela Tabla- 

Buţii — ca să ne folosim de o expresie curentă în timpul răz- 
boiului — nu se rupe inima târgului. Nici cu arhierei senatori 
de drept absenţi dela datorie; prezenţi doar la zi 'ntâiu pentru 
încasarea diurnelor și mângăierea bărbii frumos ondulate, 

Pentru  îndiguirea răului care ne secătuește puterile, e 
nevoie de o mobilizare generală a sufletelor. Şi grabnică. Cu 
arhiereii şi ceilalți duhovnici, membri ai Corpurilor Legivitoare, 
la tribuna țării și cu păstorii sufletești de-acasă pe amvoanele 
bisericilor. Şi cu legi care se distrugă cauzele crimelor, legi se- 
vere, care să se și aplice. 

lam proximus ardet Ucalegon ? îi 


ze 


Spre orienfare. Nu publicăm dări de seamă decât despre lu- 
crările primite la redacție. Nu luăm notă de cuprinsul revistelor ce 


ni se trimit decât în măsura reciprocității. 

Din corespondența redacţiei 


Slovă înlăcrămată, slovă vibrând de durere şi desnădejde 
ne vine de peste Dunăre, din fundul uitat al Dobrogei, — slovă 
de frate, care, ca o goarnă în ceas de primejdie, cheamă pe cei 
de-un sânge la datoria de care a uitat, sau poate nici n'a cuno- 
scut-o niciodată, oficialitațea de-acolo: datoria de a apăra de stin- 
gere luminița de conştiinţă naţională câtă mai pâlpăe la granița 
de sud a Ţării, în satele mărginașe „rămase în toată întunecimea 
şi primitivitatea veacurilor“, unde „în dauna progresului şi înfloririi 
vieții noastre etnice se desvoltă, văzând cu ochii, o cultură străină, 
ostilă intereselor noastre naţionale, alimentată cu toată dărnicia de 
agenți puși anume în această slujbă“, — unde „lipsa instituţiilor de 
cultură, (a bisericilor chiar, unele sate „trebuind să bată zeci de 
chilometri până să dea de o biserică“), lipsa cărții, a bibliotecilor 
populare, ne-au dat cu veacuri în urmă. Căci puterea miraculoasă 
a cărții aci nu şi-a putut face efectul, preocuparea pentru promo- 
varea intereselor personale fiind pusă în primul plan, iar grija 
pentru nevoile mulțimii, pe planul ultim şi în programul nimănuia. 
Vor fi fost poate tocmeli de biurou, ale vânturătorilor de ţară, 
ce-au răscolit colbul satelor, sămănând vrajbă, aruncând țărâna urii, 
cari în elanul unei demagogii corupte au tocmit pielea ursului din 
pădure, spre a fura un vot şi a căror intenție poate este tocmai 
ca această masă populară să fie ţinută în întunerec, spre a putea 
îi speculată“. 

Sumbru tablou. Şi unde? Tocmai unde ar trebui să fim cu 
ochii în patru şi cu jertfa neprecupețită. E vorba doar de frontiera 
care s'a dovedit cea mai vulnerabilă. 

Directorul şcolar, preşedinte al Căminului Cultural din Man- 
sârova-Caliacra, d. Nic. Gh. Teodorescu, cheamă, în absența ofi- 
cialității, mâna de ajutor a fraților săi de bine — cu înțelegere 
a dezastrului care ar putea urma din prelungirea indiferentismului 
de până acum — pentru întemeierea unei biblioteci populare, a 
unui „adevărat focar de îndrumare sufletească“, care, cu o casă 
de citire şi cu șezători culturale să devie o nouă cfitorie, cu meni- 
rea „de a continua, social, viu şi permanent pe cea începătoare, 
punând mereu în atingere pe sătean şi omul din popor cu toate 

binefacerile culturii, ale adevăratei omenii, care să îndeplinească 
aci, în făcuta şi monotona viață a satului, o fărâmă măcar, din 
ceeace viața culturală a oraşului oferă din belşug publicului dornic 
de preifacere morală şi de progres“. 

E aşa de puțin ceeace cere acest Român de inimă încât ne 
place a crede că, dacă nu fiecare cetitor al acestor rânduri, măcar 
tot al doilea îşi va lua osteneala să trimită la adresa de mai sus 
o carte sau o revistă din biblioteca sa, care la el poate stă bătută 
de praf, câtă vreme trimisă acolo, duce o comoară. Darurile vor 
fi trecute în „Cartea de aur“ a căminului, primind fiecare donator 
mulțumiri în scris. 


Asta dela granița sud-estică. lar dela cea nord-vestică. iată 
ce ne scrie un prieten: „E groaznic aici între Ungurii ăștia de 
pe pustă! Sânt toţi grași, cu copiii bine hrăniţi şi cu nişte case 
şi curți, să s'ascunză Saşii dela nci, — într'adevăr chiaburi! 

Nici într'o mie de ani nu facem din ăştia Români; nu știu 
boabă românească nici după 15 ani de unire şi se uită la bieții 
noştri Românași, ca taurii de bivol“. 

Oare aude cineva dintre cei care ar trebui să aibă urechea 
mereu atentă spre miezuinile țării? 


Red. 

Jertia prietenilor, pe anul 1934. 


Camera de Com. și Industrie, Braşov Lei 240— 
Dr. Colbazi Emil, medic primar de spital, Braşov „240'— 
Ing. Eremie Tiberiu, București „ 1000-— 
Dr. Gârbacea |. prof. la Acad. Comercială, Cluj „860-— 
Lapedatu I., dir. la Bca Naţ., Bucureşti „240%— 


Dr. med. Manuilă Sabin, dir. Of. de Recensământ, București  640:— 
Săcăreanu Ion, consulul României la Praga „132— 
Schiopul losif, ataşat de presă, Berna „100— 
Căp. Sorescu Gh.. dir. la Fabrica de laminat, Brașov „180— 
Ing. Spârchez Zeno, șeful Ocolului Silvic, Satu-Mare „2407— 
Dr. Stănilă N., cons. la Curtea de Casaţie, București FI 86:— 
Dr. med. Stinghe Valer, Brașov „240"— 
Stcian G. 1.. avocat, fost deputat, București „, 120.— 
Zernoveanu N., dir. la Soc. de cărbuni Petroşani, București „140— 


Recunoscătoare mulțumiri tuturora, ca și d-lui Jfie Savu pentru al doilea 


abonament nou. 


TABLOUL ABONAȚILOR 
care și-au mai achitat abonamentul 


Până la 1 lanuarie 1934. 


Demian A., dir. lic., Orăștie. 

Direcţ. Şc. com. sup., Galaţi. 

Direcţ. lic. „Petru și Pavel“, Ploești. 

Dr. Gociman A. prof. Acad. Com., Cluj. 

Ing. lonică [., dir. fabr. de celuloză 
Braşov. 

Modroiu 1.. preot, Vama-Buzăului. 

Popa-Lisseanu Gh., insp. gen. şc. î. r. 
Bucureşti. 


Până ia 1 Martie 1934. 


Direcţ. lic. „T. Cipariu“, Dumbrăveni. 
Direcţ, lic. „M. Eminescu“, Satu-Mare. 


Până la 1 Mai 1934. 
Matescu C. N., prof., R. Vâlcea. 


Până la 1 lulie 1934. 


Dr. Atirescu I., adv., fost prefect, Haţeg. 
Dr. Coţoiu R., med. de circum., Săvârşin 
Dr. Curta R., advocat, Agnita. 
Giuglea Gh., prof. univ., Cluj. 
Dr. Nicoară E., medic primar, Reghin. 


Până la 1 Sept. 1934, 
Col. Șteflea Ilie, București. 
Până la 1 Nov. 1934. 


Dr. Creţu M., med. pr. jud. Sf. Gheorghe 
Până la | lanuarie 1935, 


Baboie Gh., șei-cont, Albina, Brașov. 

Biblioteca Senatului, București. 

Dr. Boeriu., not. publ., Brașov, 

Vera ing. Bohăţiel, Cluj. 

Boldor A. dir. gimn., Satulung 

Virginia ing. Brânduș, Sibiu. 

Camera de Com. și Ind., Braşov. 

Cartea Românească, Bra::v. 

Colceag R. Nic. prof. pe.:s., Satulung. 

Comanescu A, ing. agr.-şet., Botoșani. 

Ing. Comaniciu [., cons. silv., București. 

Dr. Comşa 0O., cons. C. Apel, Brașov. 

Direcţ. Coleg. Naţ. „Carol 1.“, Craiova. 

Florescu D. Alex., mare proprietar, Bu- 
curești. 

Grecu 1., prim secret. Cam. de Com., 
Satu-Mare. 

Dr. loaneş N., notar public, Braşov. Râșnoveanu St., cand. silvic, Satu-Mare. 
luga D. Gh., dir. î. r. al Băncii Naţ.  Rebega [., dir, cont. Albina, Sibiu. 

Braşov, | Roşculeț G. 1., comerciant, Bușteni. 
Lapedatu |., dir. Bca Naţ., Bucureşti. Ing. Spârchez Z.. șeful Ocolului silvic, 
Ing. Moldovanu 1., Zârnești Satu-Mare. 


Dr. Moșoiu I. not. publ., Braşov. 

Dr. Nistor P., med. pr. jud. Braşov. 
Dr. Petra N., advocat, Sibiu. 
Prefectura județului Brașov. (5 abon.) 


Dr. Vasu 0., advocat, Făgăraș. 
Vraciu R. dir., şc. pens., Poiana-Sibiu. 


Primăria comunei Cernatu. - Până la 1 Martie 1935. 
Dr. Puşcariu 1., med. pr. Spit. Oftalm. 
Brașov. Ing. Eremie Tiberiu, București. 


Stimaţii abonaţi care nu primesc vr'un număr de revistă la data in- 
dicată a apariţiei ei, sunt rugați a ne-o comunica imediat. Altfel nu putem 
urmări pe cei vinovaţi de neînmânarea lui, nici nu le putem trimite alt exemplar. 

% 

Cine dorește răspuns, e rugat să trimită şi mărcile poştale necesare. 
In lipsa acestora, nu li se va răspunde decât la poșta redacției. 

Tot aşa şi cei care nu se mulțumesc cu confirmarea în corpul revistei 
a primirii abonamentului şi doresc să li se trimită și chitanța de achitarea 
abonamentului. 


E] 
Ei 


Din lipsă de spaţiu, restanțierilor surdo-muţi — cioclilor revistelor ro- 





mânești — le vom face cinstea cuvenită în nr-ul viitor, în care ne vom lua 





şi voia să atragem atențiunea d-lui ministru al instrucţiunii asupra unor 
domni directori şcolari și a unor membri ai corpului, didactic pentru pilda (!) 





pe care o dau tinerilor încredințați educaţiei lor: de felul cum trebuie să se 





comporte față de publicațiile românești pe care le primesc şi rețin, unii cu anii, 
fără însă a le plăti. 





* 


În București. revista se găsește de vânzare la librăria Pavel 
Suru (Calea Victoriei 108). 





Numărul acesta a apărut la 25 IV. 1934. 

